VENDIM
Nr. 215, datë 28.7.2026

MBI ANALIZËN DHE VLERËSIMIN E RAPORTIT VJETOR TË PAJTUESHMËRISË TË OPERATORIT TË SISTEMIT TË TRANSMETIMIT, PËR VITIN 2025

Në mbështetje të neneve 16 dhe 58, pikat 8 dhe 9, 135, pika 4, të ligjit nr. 59/2026, “Për sektorin e energjisë elektrike”, të ndryshuar; të vendimit të Bordit të Entit Rregullator të Energjisë (ERE) nr. 103, datë 30.4.2018, “Mbi miratimin e Programit të Pajtueshmërisë së OST sh.a.”; si dhe të nenit 15, të “Rregullores për organizimin, funksionimin dhe procedurat e ERE-s”, miratuar me vendimin e Bordit të Entit Rregullator të Energjisë (ERE) nr. 96, datë 17.6.2016; Bordi i ERE-s, në mbledhjen e tij të datës 28.7.2026, mbasi shqyrtoi relacionin e përgatitur nga Drejtoria e Monitorimit të Tregut dhe Zhvillimit të Burimeve të Rinovueshme, me nr. 1031/1 prot., datë 27.7.2026, “Mbi analizën dhe vlerësimin e Raportit Vjetor të Pajtueshmërisë të Operatorit të Sistemit të Shpërndarjes ‘OST’ sh.a., për vitin 2025”,
konstatoi se:
1. Parashtrimi dhe shqyrtimi i Raportit Vjetor të Pajtueshmërisë për vitin 2025
- Në zbatim të vendimit të Bordit të ERE-s nr. 103, datë 30.4.2018, “Mbi miratimin e Programit të Pajtueshmërisë së OST sh.a.”, Zyrtari i Pajtueshmërisë është ngarkuar të paraqesë çdo vit pranë ERE-s një raport mbi monitorimin dhe zbatimin e Programit të Pajtueshmërisë. Më datë 15.7.2026 ka hyrë në fuqi ligji nr. 59/2026, “Për sektorin e energjisë elektrike”, i cili në nenin 59, pikat 8 dhe 9, parashikon se Zyrtari i Pajtueshmërisë harton një program pajtueshmërie që përcakton masat për ndalimin e veprimeve diskriminuese, monitoron zbatimin e tij dhe paraqet çdo vit në ERE raportin vjetor përkatës. Në zbatim të nenit 135, pika 4, të ligjit nr. 59/2026, aktet nënligjore të nxjerra në zbatim të ligjit nr. 43/2015, “Për sektorin e energjisë elektrike”, të ndryshuar, vazhdojnë të zbatohen për aq sa nuk bien në kundërshtim me ligjin nr. 59/2026, deri në miratimin e akteve të reja nënligjore. Për rrjedhojë, Programi i Pajtueshmërisë, i miratuar me vendimin e Bordit të ERE-s nr. 103, datë 30.4.2018, vijon të jetë në fuqi dhe të zbatohet.
- ERE është institucioni përgjegjës për vlerësimin e këtij raporti, si pjesë e funksionit të saj mbikëqyrës mbi pavarësinë funksionale dhe organizative të Operatorit të Sistemit të Transmetimit.
2. Dorëzimi dhe shqyrtimi i raportit për vitin 2025
- Zyrtari i Pajtueshmërisë i “OST” sh.a., i emëruar me vendimin e Bordit të ERE-s nr. 50/2021, me shkresën e protokolluar në ERE me nr. 1031 prot. datë 31.3.2026, ka depozituar “Raportin vjetor mbi monitorimin dhe zbatimin e Programit të Pajtueshmërisë për vitin 2025” në gjuhën shqipe, në zbatim të pjesshëm të pikës 63, pjesa VI “Zbatimi i Programit”, paragrafi C “Raportimi për zbatimin e Programit”, si dhe në gjuhën angleze me shkresën protokolluar në ERE me nr. 1729 prot., datë 1.6.2026, dërguar ERE-s.
- Nga verifikimet ky raport nuk rezulton të jetë i publikuar në faqen zyrtare të “OST” sh.a. Raporti i fundit publik është ai i vitit 2023, në kundërshtim me sa përcaktuar në pikën 63, të paragrafit të sipërcituar.
- ERE analizoi dokumentacionin e paraqitur, me qëllim vlerësimin e përmbushjes së detyrimeve që burojnë nga Programi i Pajtueshmërisë, i miratuar me vendimin nr. 103, datë 30.4.2018, zbatimin e rekomandimeve të lëna në vlerësimin e vitit paraardhës, si dhe aktet e tjera rregullatore që lidhen me garantimin e ndarjes dhe pavarësisë funksionale të Operatorit të Sistemit të Transmetimit.
3. Përmbushja e detyrimeve nga Zyrtari i Pajtueshmërisë për vitin 2025
- Nga analiza e raportit dhe dokumentacionit të administruar, rezulton se gjatë vitit 2025 “OST” sh.a. ka vijuar të funksionojë, në përgjithësi, në përputhje me kërkesat për pavarësinë institucionale, financiare dhe operacionale, si dhe për ndarjen funksionale nga ndërmarrjet vertikalisht të integruara. Megjithatë, është evidentuar një situatë e përkohshme e papajtueshmërisë jo në përputhje me nenin 54, pika 3, germa “ç”, të ligjit nr. 43/2015 (anëtar i Këshillit Mbikëqyrës me funksion drejtues të njëkohshëm në një shoqëri tjetër të sektorit), e cila konsiderohet cenim i një prej kërkesave të pajtueshmërisë; e cila është trajtuar dhe korrigjuar.
- Siguria kibernetike dhe menaxhimi i informacionit pasqyrojnë masa të qëndrueshme kontrolli; nuk raportohen incidente sigurie gjatë vitit 2025.
- Raportimi mbi strukturën organizative dhe publikimi i metodologjisë së tarifave janë përmbushur, duke adresuar përkatësisht rekomandimet “a” dhe “c”, të vendimit nr. 337/2025.
- Mbeten të papërmbushura hartimi i listës së autorizimeve për akses (rekomandimi “b”), forcimi i mekanizmave të dokumentimit/gjurmueshmërisë (rekomandimi “e”) dhe rishikimi i Programit të Pajtueshmërisë; ndërsa informacioni mbi të ardhurat nga rrjeti OPGW është i paplotë.
- Zyrtari i Pajtueshmërisë nuk është njoftuar/nuk ka marrë pjesë në mbledhjet e Këshillit Mbikëqyrës, çka pengon ushtrimin e plotë të funksionit mbikëqyrës të tij.
4. Nevoja për përmirësim dhe rekomandime për periudhën pasardhëse
- Në kuadër të përmirësimit të vazhdueshëm të zbatimit të Programit të Pajtueshmërisë, ERE vlerëson të nevojshme që “OST” sh.a. dhe Zyrtari i Pajtueshmërisë të vijojnë marrjen e masave të nevojshme për forcimin e monitorimit, rritjen e transparencës, përmirësimin e raportimit dhe garantimin e zbatimit të plotë të detyrimeve të përcaktuara në Programin e Pajtueshmërisë dhe në kuadrin ligjor e rregullator në fuqi.
- Të hartohet dhe përditësohet të paktën një herë në vit lista e autorizimeve për aksesin në informacionin tregtar të ndjeshëm (rekomandimi “b”, i vendimit nr. 337/2025).
- Raporti Vjetor i Zyrtarit të Pajtueshmërisë të publikohet në faqen zyrtare të internetit të “OST” sh.a., në gjuhën shqipe dhe angleze, në përputhje me kërkesat e përcaktuara në pikën 63, të Programit të Pajtueshmërisë, duke garantuar publikimin e rregullt dhe në kohë të raporteve vjetore.
- Të depozitohet pranë ERE-s informacion i detajuar dhe i verifikueshëm mbi përdorimin dhe shpërndarjen e të ardhurave nga rrjeti OPGW, përfshirë analizën teknike dhe vlerësimin e pavarur të Zyrtarit të Pajtueshmërisë mbi ndikimin në pavarësinë financiare të “OST” sh.a. (rekomandimi “d”, në përputhje me vendimin nr. 194/2019).
- Të vendoset një mekanizëm i qartë dhe i dokumentuar për identifikimin, raportimin dhe ndjekjen e shkeljeve të Programit, si dhe regjistrimi sistematik i udhëzimeve e konsultimeve të dhëna për stafin (rekomandimi “e”).
- Të kryhet rishikimi dhe përditësimi i Programit të Pajtueshmërisë sipas ndryshimeve më të fundit ligjore, nënligjore dhe organizative.
- Strukturat e “OST” sh.a. të njoftojnë zyrtarisht dhe të garantojnë pjesëmarrjen e Zyrtarit të Pajtueshmërisë në mbledhjet e Këshillit Mbikëqyrës, sipas pikave 56.1–56.3 të Programit.
- Të forcohet verifikimi paraprak i papajtueshmërive për anëtarët e Këshillit Mbikëqyrës dhe drejtuesit, për të parandaluar përsëritjen e situatave në kundërshtim me nenin 59, pika 3 e ligjit nr. 59/2026.
Në përfundim të shqyrtimit të Raportit Vjetor mbi monitorimin dhe zbatimin e Programit të Pajtueshmërisë për vitin 2025, si dhe të dokumentacionit shoqërues, vlerësohet se Zyrtari i Pajtueshmërisë i shoqërisë “OST” sh.a. ka kryer veprimtarinë e monitorimit dhe raportimit, në përputhje të përgjithshme me Programin e Pajtueshmërisë. Megjithatë, janë evidentuar disa çështje që kërkojnë masa korrigjuese dhe monitorim të mëtejshëm, veçanërisht në lidhje me publikimin e raportit, hartimin dhe përditësimin e listës së autorizimeve për akses në informacionin tregtar të ndjeshëm, dokumentimin dhe gjurmueshmërinë e shkeljeve, rishikimin e Programit të Pajtueshmërisë, pjesëmarrjen e Zyrtarit të Pajtueshmërisë në mbledhjet e Këshillit Mbikëqyrës dhe forcimin e mekanizmave për verifikimin e papajtueshmërive.
Për gjithë sa më sipër, Bordi i ERE-s

VENDOSI:

1. Miratimin e Raportit Vjetor të Zyrtarit të Pajtueshmërisë së shoqërisë “OST” sh.a. për vitin 2025, sipas dokumentit bashkëlidhur këtij vendimi.
2. Miratimin e vlerësimeve dhe rekomandimeve të ERE-s për vitin 2026,  mbi Raportin Vjetor të Zyrtarit të Pajtueshmërisë, sipas dokumentit bashkëlidhur këtij vendimi.
3. Zyrtari i Pajtueshmërisë duhet të raportojë çdo muaj për plotësimin e rekomandimeve të lëna në këtë raportim.
4. Drejtoria e Monitorimit të Tregut dhe Zhvillimit të Burimeve të Rinovueshme të njoftojë Ministrinë e Infrastrukturës dhe Energjisë, “Operatorin e Sistemit të Transmetimit” sh.a., Zyrtarin e Pajtueshmërisë dhe Sekretariatin e Komunitetit të Energjisë për vendimin e Bordit të ERE-s.
Ky vendim hyn në fuqi menjëherë.
Çdo palë e përfshirë në këtë procedurë mund t’i kërkojë ERE-s, brenda 7 ditëve kalendarike nga data e marrjes dijeni, rishikimin e vendimit të Bordit në rast se ka siguruar prova të reja që mund ta çojnë Bordin në marrjen e një vendimi të ndryshëm nga i mëparshmi apo për gabime materiale të konstatuara. Për këtë vendim mund të bëhet ankim në Gjykatën Administrative Tiranë, brenda 45 ditëve kalendarike nga dita e publikimit në Fletoren Zyrtare.
Ky vendim botohet në Fletoren Zyrtare.

NË MUNGESË DHE ME AUTORIZIM
ANËTAR I BORDIT
Petraq Lika

VLERËSIMI I ZBATIMIT TË REKOMANDIMEVE TË VENDIMIT TË BORDIT TË ERE-s NR. 337, DATË 18.12.2025

Me vendimin nr. 337, datë 18.12.2025, “Mbi vlerësimin e Raportit Vjetor të Pajtueshmërisë të Operatorit të Sistemit të Transmetimit (OST) sh.a. për vitin 2024”, Bordi i ERE-s, ndër të tjera, miratoi pjesërisht raportin vjetor dhe la pesë rekomandime (pika 4, germat “a”–“ e”) për përmirësimin e zbatimit të Programit të Pajtueshmërisë në periudhën pasardhëse. Më poshtë paraqitet vlerësimi i ERE-s mbi mënyrën se si këto rekomandime janë marrë në konsideratë dhe janë plotësuar nga subjekti “OST” sh.a., bazuar në raportin vjetor të pajtueshmërisë për vitin 2025 (kreu 6 i tij).
	Rekomandimi i vendimit nr. 337/2025
	Veprimet e “OST” sh.a., sipas raportit 2025
	Vlerësimi i ERE-s

	a) Raportim më i qartë dhe i përditësuar mbi strukturën organizative, brenda dy muajve të parë të vitit pasardhës
	U shtua pika 4.3.2.4 “Struktura organizative”; ERE u informua me shkresën nr. 291 prot., datë 24.2.2026 (brenda afatit).
	I zbatuar

	b) Rishikimi dhe përditësimi të paktën një herë në vit i listës së autorizimeve për akses në informacionin tregtar të ndjeshëm
	Kërkesa u përcoll te strukturat përkatëse; rezulton se nuk ekziston ende një listë e tillë, por do të përgatitet në vijim.
	I papërmbushur

	c) Përmbushja e detyrimeve për informacionin publik, përfshirë raportimin mbi arkivimin e informacionit konfidencial
	U publikua “Metodologjia për përcaktimin e tarifës” në faqen e OST-së; u konfirmua arkivimi sipas ligjit nr. 9154/2003, “Për arkivat”.
	I zbatuar

	d) Depozitimi pranë ERE-s i informacionit të detajuar mbi përdorimin e të ardhurave nga rrjeti OPGW, me analizë teknike dhe vlerësim të pavarur të ZP-së
	U kërkua analiza nga Drejtoria e Shërbimeve të Telekomunikacionit; analiza ofron pasqyrë të përgjithshme (të ardhura 20,661,134.0 ALL pa TVSH), por nuk mbështetet në të dhëna të detajuara e të verifikueshme mbi shpërndarjen e tyre.
	Pjesërisht i zbatuar

	e) Forcimi i mekanizmave të dokumentimit dhe gjurmueshmërisë për shkeljet e Programit, trajnimet dhe konsultimet
	ZP-ja raporton se do të ndiqen procedura për identifikimin/raportimin e shkeljeve dhe realizimin e trajnimeve të paktën një herë në vit (masë në proces).
	I papërmbushur



Përfundim mbi rekomandimet e vendimit nr. 337/2025: Nga pesë rekomandimet e lëna, dy vlerësohen të zbatuara (germat “a” dhe “c”), një pjesërisht i zbatuar (germa “d”) dhe dy të papërmbushura (germat “b” dhe “e”). Rekomandimet e papërmbushura dhe ai pjesërisht i zbatuar riparashtrohen si rekomandime për periudhën pasardhëse dhe duhet të ndiqen nga Zyrtari i Pajtueshmërisë me raportim periodik.
Zbatimi i rekomandimeve të lëna nga Zyrtari i Pajtueshmërisë në raportin e vitit 2024
Në kreun 5 të raportit, Zyrtari i Pajtueshmërisë pasqyron masat e ndërmarra për zbatimin e rekomandimeve të lëna prej tij në raportin e mëparshëm. Statusi i tyre, sipas raportit, është si vijon:
- Njoftimi dhe pjesëmarrja e ZP-së në mbledhjet e Këshillit Mbikëqyrës – i pazbatuar (ZP-ja nuk është njoftuar gjatë vitit 2025).
- Trajnimet për ruajtjen e konfidencialitetit të të dhënave/sekretit tregtar – i zbatuar (janë zhvilluar trajnime me stafin me të drejta aksesi).
- Informimi i ZP-së mbi vënien në dispozicion të të tretëve të rrjetit OPGW – i zbatuar (informacioni iu vu në dispozicion ZP-së).
- Rishikimi dhe përditësimi i Programit të Pajtueshmërisë – i pazbatuar (programi nuk është rishikuar).
Përgjithësimi i konkluzioneve për vitin 2025
- “OST” sh.a. ka ruajtur, në thelb, pavarësinë institucionale, financiare dhe operacionale, si dhe ndarjen funksionale nga kompanitë vertikalisht të integruara.
- U konstatua një situatë e përkohshme, jo në përputhje me nenin 54, pika 3, germa “ç”, të ligjit nr. 43/2015 (anëtar i Këshillit Mbikëqyrës me funksion drejtues të njëkohshëm në një shoqëri tjetër të sektorit), e cila konsiderohet cenim i një prej kërkesave të pajtueshmërisë, megjithëse tashmë e ndrequr.
- Siguria kibernetike dhe menaxhimi i informacionit pasqyrojnë masa të qëndrueshme kontrolli; nuk raportohen incidente sigurie gjatë vitit 2025.
- Raportimi mbi strukturën organizative dhe publikimi i metodologjisë së tarifave janë përmbushur, duke adresuar përkatësisht rekomandimet “a” dhe “c”, të vendimit nr. 337/2025.
- Mbeten të papërmbushura hartimi i listës së autorizimeve për akses (rekomandimi “b”), forcimi i mekanizmave të dokumentimit/gjurmueshmërisë (rekomandimi “e”) dhe rishikimi i Programit të Pajtueshmërisë; ndërsa informacioni mbi të ardhurat nga rrjeti OPGW (rekomandimi “d”) mbetet i paplotë.
- Zyrtari i Pajtueshmërisë nuk është njoftuar/nuk ka marrë pjesë në mbledhjet e Këshillit Mbikëqyrës, çka pengon ushtrimin e plotë të funksionit mbikëqyrës të tij.
Rekomandimet për vitin pasardhës
1. Të hartohet dhe përditësohet të paktën një herë në vit lista e autorizimeve për aksesin në informacionin tregtar të ndjeshëm (rekomandimi “b” i vendimit nr. 337/2025).
2. Të depozitohet pranë ERE-s informacion i detajuar dhe i verifikueshëm mbi përdorimin dhe shpërndarjen e të ardhurave nga rrjeti OPGW, përfshirë analizën teknike dhe vlerësimin e pavarur të Zyrtarit të Pajtueshmërisë mbi ndikimin në pavarësinë financiare të “OST” sh.a. (rekomandimi “d”, në përputhje me vendimin nr. 194/2019).
3. Të vendoset një mekanizëm i qartë dhe i dokumentuar për identifikimin, raportimin dhe ndjekjen e shkeljeve të Programit, si dhe regjistrimi sistematik i udhëzimeve e konsultimeve të dhëna për stafin (rekomandimi “e”).
4. Strukturat e “OST” sh.a. të njoftojnë zyrtarisht dhe të garantojnë pjesëmarrjen e Zyrtarit të Pajtueshmërisë në mbledhjet e Këshillit Mbikëqyrës, sipas pikave 56.1–56.3 të Programit.
5. Të forcohet verifikimi paraprak i papajtueshmërive për anëtarët e Këshillit Mbikëqyrës dhe drejtuesit, për të parandaluar përsëritjen e situatave në kundërshtim me nenin 54.3.ç, të ligjit nr. 43/2015.

RAPORTI I PAJTUESHMËRISË PËR VITIN 2025


Mbi masat e ndërmarra për implementimin e Programit të Pajtueshmërisë për periudhën 1 janar – 31 dhjetor 2025, në shoqërinë “Operatori i Sistemit të Transmetimit” OST sh.a.

Tiranë, mars 2026




Brunilda Veizi
zyrtariipajtueshmerise@ost.al



Tabela e përmbajtjes
KAPITULLI I 
1. Hyrje
2. Shoqëria
3. Programi i pajtueshmërisë – Metodologjia e kontrollit
4. Parimet kryesore që drejtojnë veprimtarinë e OST-së
4.1 Trajtimi i barabartë i përdoruesve të rrjetit
4.1.1 Sistemet e informacionit të OST-së
4.1.2 Investimet në rrjetin e transmetimit
4.1.2.1 Përdorimi dhe zhvillimi i mëtejshëm i rrjetit të fibrave optike (OPGW) si pjesë e rrjetit të transmetimit, për qëllime komerciale
4.1.3 Aksesi i palëve të treta në sistemin e transmetimit
4.1.4 Pajtueshmëria e përdoruesve të rrjetit me Kodin e Transmetimit
4.1.5 Tregu balancues i energjisë elektrike
4.1.5.1 Pjesëmarrësit e tregut të energjisë
4.1.5.2 Prokurimi i energjisë për mbulimin e humbjeve në rrjetin e transmetimit
4.1.5.3 Ankandet mbi alokimin e kapaciteteve
4.1.5.4 Palët përgjegjëse për balancim
4.1.5.5 Mbi zbatimin e marrëveshjes për shlyerjen financiare të devijimeve ndërkufitare
4.2 Konfidencialiteti i të dhënave dhe i informacionit të ndjeshëm tregtar
4.2.1 Sistemet e teknologjisë së informacionit
4.2.2 Siguria e sistemeve të informacionit
4.2.2.1 Metodologjia e përdorur për të identifikuar dhe menaxhuar pikat e dobëta të sistemeve të informacionit
4.2.2.2 Hapat në kuadër të certifikimit ISO 27001
4.2.2.3 Trajnimet e zhvilluara gjatë vitit 2025
4.2.3 Të dhënat e platformave
4.2.3.1 Të dhënat që hidhen nga përdoruesit e sistemeve
4.2.3.2 Informacioni që palët e treta marrin nëpërmjet platformave
4.3 Pavarësia e shoqërisë
4.3.1 Certifikimi i OST-së si operator i pavarur i transmetimit
4.3.2 Pavarësia e Menaxhimit
4.3.2.1 Këshilli Mbikëqyrës 
4.3.2.2 Administratori
4.3.2.3 Mbledhjet e Këshillit Mbikëqyrës
4.3.2.4 Struktura organizative
4.3.2.5 Drejtuesit e OST-së
4.3.3 Pavarësia financiare
4.3.3.1 Programi ekonomik
4.3.3.3 Audituesit ligjorë
4.3.4 Pavarësia operacionale
KAPITULLI II 
5. Zbatimi i rekomandimeve të zyrtarit të pajtueshmërisë për një implementim sa më eficient të programit të pajtueshmërisë

[bookmark: _Toc225512561]KAPITULLI I
[bookmark: _Toc46172188][bookmark: _Toc225512562]1. Hyrje
Ky raport hartohet në bazë të nenit 21, të direktivës 2009/72/EC, të datës 13 korrik 2009, “Mbi rregullat e përbashkëta në tregun e brendshëm të energjisë, që shfuqizon direktivën 2003/54/EC”, të vendimit të Entit Rregullator të Energjisë Elektrike nr. 43, datë 15.3.2017, “Mbi miratimin përfundimtar të certifikimit të ‘Operatorit të Sistemit të Transmetimit të Energjisë Elektrike’ OST sh.a”, si dhe të Programit të Pajtueshmërisë për “OST” sh.a. 
Ky raport është përgatitur nga znj. Brunilda Veizi (këtu e më poshtë referuar si Zyrtari i Pajtueshmërisë).
Zyrtar i Pajtueshmërisë është caktuar me vendimin nr. 20, datë 30.5.2017, të Këshillit Mbikëqyrës të OST-së, i cili është miratuar më pas me vendim të Bordit të ERE-s nr. 147, datë 28.9.2017.
Me vendimin nr. 21, date 28.11.2020, Këshilli Mbikëqyrës i OST-së ka riemëruar Zyrtarin e Pajtueshmërisë si dhe kontratën e ofrimit të shërbimeve të ZP-së, miratuar me vendimin nr. 50, datë 17.2.2021, të Bordit të ERE-s, vendime në bazë të të cilave është lidhur kontrata “Për ofrimin e shërbimeve të Zyrtarit të Pajtueshmërisë” ndërmjet ZP-së dhe OST-së, me afat deri në datë 4 mars 2024.
Me vendimin nr. 252, datë 25.11.2024, ERE ka vendosur fillimin e procedurës për miratimin e kontratës për ofrimin e shërbimeve të Zyrtarit të Pajtueshmërisë dhe miratimin e emërimit të Zyrtarit të Pajtueshmërisë të propozuar nga OST-ja, ku ndër të tjera ka vendosur: “......Deri në përfundim të procesit të miratimit të Kontratës dhe emërimit të Zyrtarit të Pajtueshmërisë nga ERE, detyrat dhe funksionet përkatëse do të vazhdojnë të kryhen nga zyrtari aktual, i miratuar nga ERE me vendimin nr. 50/2021.”.
Në bazë të vendimit të lartpërmendur, në datën 12.12.2024, është nënshkruar kontrata për ofrimin e shërbimeve ndërmjet ZP-së dhe OST-së.
Ky raport vjetor hartohet në bazë të detyrave të Zyrtarit të Pajtueshmërisë, në lidhje me Programin e Pajtueshmërisë, i miratuar me vendim të Bordit të ERE-s nr. 103, datë 30.4.2018, “Për miratimin e Programit të Pajtueshmërisë të ‘OST’ sh.a.”.
Në bazë të pikës C.62 të Programit të Pajtueshmërisë, çdo vit, jo më vonë se data 31 mars, Zyrtari i Pajtueshmërisë duhet të përgatisë dhe dorëzojë në ERE një raport për përputhshmërinë e OST-së me këtë Program. 
Raporti i përgatitur për vitin 2025 përshkruan masat e ndërmarra për implementimin e Programit të Pajtueshmërisë për periudhën 1 janar–31 dhjetor 2025, me qëllim sigurimin e shmangies së sjelljeve diskriminuese të OST-së ndaj pjesëmarrësve të tjerë të tregut të energjisë elektrike dhe përdoruesve të rrjetit, pavarësisë së OST-së, konfidencialitetit të të gjithë informacionit të menaxhuar nga OST-ja, si dhe transparencës së procedurave të ndjekura prej saj.
Informacioni i nevojshëm në përgatitjen e këtij Raporti, ashtu si çdo vit, është siguruar nga strukturat përkatëse të OST-së sipas funksioneve që ata kryejnë, siç janë Drejtoria e Drejtimit Operativ të Sistemit, Drejtoria e Shërbimit të Teknologjisë së Informacionit, Drejtoria e Planifikim Zhvillimit të Rrjetit të Transmetimit, Departamenti i Operimit të Sistemit, Drejtoria e Shërbimeve të Tregut, Drejtoria e Operimit të Tregut, Drejtoria Ekonomike, Drejtoria e Burimeve Njerëzore, Drejtoria e Çështjeve Korporative, Drejtoria e Shërbimeve të Telekomunikacionit dhe Drejtoria e Projekteve të Huaja.
[bookmark: _Toc46172189][bookmark: _Toc225512563]2. Shoqëria
Operatori i Sistemit të Transmetimit – “OST” sh.a. është krijuar dhe funksionon në formën e shoqërisë aksionare në bazë të ligjit nr. 9901, datë 14.4.2008, “Për tregtarët dhe shoqëritë tregtare”, i ndryshuar, regjistruar si person juridik me vendimin nr. 31935, datë 17.4.2004, të Gjykatës së Rrethit Gjyqësor Tiranë.
“OST” sh.a. është e organizuar në formën e shoqërisë aksionare me kapital 100% shtetëror me aksionar të vetëm Ministrinë e Ekonomisë dhe Inovacionit, sipas përcaktimeve të VKM-së nr. 516, datë 29.5.2025, “Për përcaktimin e fushës së përgjegjësisë shtetërore të Ministrisë së Ekonomisë dhe Inovacionit”, si përfaqësuese të shtetit si pronar të aksioneve të “OST” sh.a.
Në bazë të ligjit nr. 43/2015, “Për sektorin e energjisë elektrike”, të ndryshuar, OST-ja është personi juridik përgjegjës për operimin, mirëmbajtjen dhe zhvillimin e sistemit të transmetimit, duke përfshirë interkoneksionet me sistemet e tjera ndërkufitare, për të siguruar aftësinë afatgjatë të sistemit për plotësimin e kërkesave të arsyeshme për transmetimin e energjisë elektrike.
[bookmark: _Toc46172190][bookmark: _Toc225512564]3. Programi i pajtueshmërisë – Metodologjia e kontrollit
OST-ja si shoqëri ka miratuar dhe implementon një Program Pajtueshmërie, duke përcaktuar masat që duhen ndërmarrë, për të siguruar pavarësinë e saj, të parandalojë çdo formë trajtimi diskriminues dhe të aplikojë procedurat e duhura për të monitoruar pajtueshmërinë e stafit drejtues dhe punonjësve të shoqërisë, me Programin e Pajtueshmërisë. 
Më specifikisht, Programi i Pajtueshmërisë përcakton çështjet kyçe që duhen monitoruar, në lidhje me:
- Shmangien e sjelljeve diskriminuese në aktivitetet e OST-së;
- Pavarësinë e OST-së.
Monitorimi i përmbushjes së këtyre detyrimeve është kryer duke aplikuar metodologjinë, si më poshtë:
- Mbledhje informacioni dhe dokumentacioni nga strukturat përkatëse të shoqërisë;
- Intervista me stafin përgjegjës të përfshirë në këto struktura;
- Hulumtim i dokumentacionit të vënë në dispozicion (të tilla si: vendime, kontrata, rregullore, relacione etj.).
Shqyrtimi, trajtimi dhe vlerësimi i dokumentacionit dhe informacionit të vënë në dispozicion janë trajtuar nga Zyrtari i Pajtueshmërisë në respektim të detyrimeve të marra përsipër me anë të kontratës për ofrimin e shërbimeve të Zyrtarit të Pajtueshmërisë, si dhe bazuar në:
- Sjelljen etike (besim, integritet, profesionalizëm dhe diskrecion);
- Në një prezantim të drejtë: detyrimi për të raportuar në mënyrë të kujdesshme, me vërtetësi dhe paanshmëri); si dhe
- Kujdesin e duhur profesional.
Monitorimi është kryer në ambientet e OST-së dhe ka konsistuar në:
- Komunikim nëpërmjet email-it për mbledhjen e informacionit të nevojshëm;
- Intervista;
- Shqyrtim dokumentacioni.
Shtyllat kryesore që sigurojnë parimet themelore të veprimtarisë së OST-së dhe që janë konsideruar si pika kyçe të këtij Raporti, janë si më poshtë:
- Pavarësia e OST-së nga kompanitë vertikalisht të integruara që kryejnë ose janë të angazhuara në aktivitetet e prodhimit dhe/ose furnizimit të energjisë elektrike dhe gazit natyror;
- Konfidencialiteti i të dhënave dhe i informacionit të ndjeshëm tregtar: Përcaktimi, klasifikimi dhe ruajtja e konfidencialitetit të informacionit të ndjeshëm tregtar, përfshirë atë që i përket përdoruesve të sistemit, si dhe ato që i përkasin aktiviteteve të OST-së;
- Trajtim i barabartë i përdoruesve të sistemit: Detyrimi i OST-së që të trajtojë në mënyrë të barabartë të gjithë përdoruesit e sistemit dhe shmangien e praktikave diskriminuese dhe të njëanshme, si dhe të çdo praktike që shtrembëron konkurrencën.
[bookmark: _Toc46172191][bookmark: _Toc225512565]4. Parimet kryesore që drejtojnë veprimtarinë e OST-së
[bookmark: _Toc46172192]OST-ja është tashmë anëtare e ENTSO-E (Rrjetit Evropian të Operatorëve të Sistemit të Transmetimit për Energjinë Elektrike), krijimi i së cilës mbështetet në parashikimet e bëra në Paketën e Tretë Legjislative të BE-së për Tregun e Brendshëm të Energjisë, e cila synon liberalizimin e mëtejshëm të tregjeve të energjisë elektrike dhe gazit në Bashkimin Evropian. 
Për shkak të procesit të hapjes dhe liberalizimit të tregut të energjisë, OST-të kanë marrë një rol të rëndësishëm bashkëveprues dhe janë bërë një pikë takimi për të gjithë pjesëmarrësit në treg. Paketa e Tretë e Energjisë, e cila përbëhet nga dy direktiva dhe tre Rregullore Evropiane, dhe në veçanti Direktiva (EC) 714/2009, “Mbi kushtet e hyrjes në rrjet për shkëmbimet ndërkufitare të energjisë elektrike”, nga e cila e ka burimin, krijimi i ENTSO-E, përcakton përgjegjësitë e ENTSO-E në rritjen e bashkëpunimit ndërmjet OST-ve në të gjithë BE-në, për të ndihmuar në zhvillimin e një rrjeti të transmetimit të energjisë elektrike pan-evropian, në përputhje me qëllimet e politikës energjitike të saj.
Në kuadër të përmbushjes së detyrimeve të marra përsipër si anëtare e ENTSO-E, OST-ja është tashmë nënshkruese dhe palë në shumë kontrata të lidhura ndërmjet ENTSO-E nga njëra anë dhe OST-ve anëtare të Evropës Kontinentale.
[bookmark: _Hlk129781974]Për sa i përket Shqipërisë, kjo paketë është pjesë e acquis communitaire të Komunitetit të Energjisë në të cilin shteti shqiptar është palë si rezultat i nënshkrimit dhe ratifikimit të “Traktatit për krijimin e Komunitetit të Energjisë të vendeve të Evropës Juglindore” miratuar me ligjin nr. 9501, datë 3.4.2006, “Për ratifikimin e traktatit të komunitetit të energjisë”, traktat në bazë të të cilit shtetet nënshkruese marrin përsipër implementimin e legjislacionit kyç të energjisë elektrike në BE, brenda një afati kohor të përcaktuar.
Në kuadër të zbatimit të parashikimeve të Paketës së Tretë të Energjisë, si dhe të kuadrit ligjor e rregullator të brendshëm, OST-ja duhet të jetë plotësisht e pavarur nga kompanitë vertikalisht të integruara që kryejnë ose janë të angazhuara në aktivitetet e prodhimit dhe/ose furnizimit të energjisë elektrike dhe gazit natyror, të zhvillojë veprimtarinë e saj në mënyrë të paanshme dhe transparente.
Këto kërkesa rregullatore duhet të konsiderohen prioritare për OST-në. Për të realizuar pajtueshmërinë me këto kërkesa, është e detyrueshme që çdo strukturë e OST-së të kërkojë dhe të sigurojë pajtueshmërinë me këto kritere.
Një pjesë e akteve legjislative të lartpërmendura kanë pësuar ndryshime pas votimit të suksesshëm të Këshillit në datën 18 janar, si dhe të Parlamentit Evropian në 26 mars 2019, pjesë e paketës “Energji e Pastër për të gjithë evropianët”. Në datën 14 qershor 2019, aktet legjislative të “Paketës për Energji të Pastër (CEP)”, u botuan në fletoren zyrtare të Bashkimit Evropian, e konkretisht:
- Direktiva e Energjisë (Direktiva 2019/944 e Parlamentit Evropian dhe Këshillit, e datës 5 qershor, mbi rregullat e përbashkëta të tregut të brendshëm të energjisë që amendon Direktivën 2012/27/EU);
- Rregullorja e Energjisë (Rregullore 2019/943 e Parlamentit Evropian dhe Këshillit, e datës 5 qershor 2019, mbi tregun e brendshëm të energjisë);
- Rregullorja e ACER-it (Rregullore 2019/942 e Parlamentit Evropian dhe Këshillit, e datës 5 qershor, për krijimin e Agjencisë së Bashkimit Evropian për Bashkëpunim të Rregullatorëve të Energjisë);
- Rregullorja e Parandalimit të Riskut (Rregullore 2019/941 e Parlamentit Evropian dhe Këshillit e datës 5 qershor, mbi parandalimin e riskut dhe që ndryshon Direktivën 2005/89/EC.
Ky kuadër i ri ligjor ka një impakt domethënës mbi OST-të dhe ENTSO-E e cila në fillim të vitit 2019 ka lançuar një projekt mbi impaktin e Paketës për Energji të Pastër tek vetë organizata dhe OST-të, si dhe për vetë OST-të në një të ardhme jo shumë të largët.
Një zhvillim i mëtejshëm i rëndësishëm që luan një rol vendimtar në përafrimin e legjislacionit të brendshëm të vendeve anëtare të Komunitetit të Energjisë me atë të Bashkimit Evropian në kuadër të tregut të brendshëm të energjisë, është dhe vendimi D/2022/03/MC-EnC i Këshillit Ministerial të Komunitetit të Energjisë, i datës 15 dhjetor 2022 “Mbi inkorporimin e Rregullores (BE) 2019/942, Rregullorja (BE) 2019/943, Rregullores (BE) 2015/1222, Rregullores (BE) 2016/1719, Rregullores (BE) 2017/2195, Rregullores BE 2017/2196, Rregullores BE 2017/1485 në acquis të Komunitetit të Energjisë, që ndryshon aneksin I, të Traktatit të Komunitetit të Energjisë dhe mbi ndryshimet e vendimeve të Këshillit Ministror nr. 2021/13/MC-EnC dhe nr. 2011/02/MC-EnC.
[bookmark: _Toc46172193][bookmark: _Toc225512566]4.1 Trajtimi i barabartë i përdoruesve të rrjetit
Në pikën 38 të Programit të Pajtueshmërisë përcaktohet se, në përputhje me kërkesat e transparencës së kompanisë OST, duhet të sigurohet që të gjithë pjesëmarrësit dhe përdoruesit e rrjetit të trajtohen në mënyrë jodiskriminuese dhe me kushte të njëjta kur ofrohet informacioni funksional dhe informacionet e tjera që kanë lidhje me aktivitetet e OST-së. Nëse ndonjë informacion i ndjeshëm tregtar duhet të shpërndahet, duhet të sigurohet që ky informacion është shpërndarë për të gjithë pjesëmarrësit dhe përdoruesit e rrjetit, duke e publikuar atë në faqen e internetit të OST-së. Në lidhje me këtë detyrim, është bërë monitorimi i informacionit të publikuar në website-in e OST-së.
[bookmark: _Toc46172194][bookmark: _Toc225512567]4.1.1 Sistemet e informacionit të OST-së
OST-ja ka ndërmarrë një sërë veprimesh për të siguruar transparencë dhe akses të barabartë për të gjithë përdoruesit, në informacionin që shoqëria është e detyruar të publikojë në faqen e saj zyrtare, në bazë të kuadrit rregullator që drejton veprimtarinë e saj.
Në bazë të:
- Rregullores së Parlamentit Evropian dhe Këshillit nr. 714/2009, “Mbi kushtet për akses në rrjet për shkëmbimet ndërkufitare të energjisë”;
- Rregullores se Komisionit nr. 543/2013, datë 14 qershor 2013, “Mbi paraqitjen dhe publikimin e të dhënave në tregjet e energjisë”;
- Memorandumit të mirëkuptimit, në lidhje me vënien në dispozicion të të dhënave nga anëtarët e ENTSO-E për Platformën e Transparencës, nënshkruar ndërmjet OST-ve anëtare të ENTSO-E dhe ENTSO-E.
- Ligjit nr. 43/2015, “Për sektorin e energjisë elektrike”, i ndryshuar; si dhe 
- Vendimit të Bordit të ERE-s nr. 118, datë 27.7.2017, “Rregullat për publikimin e të dhënave bazë të tregut të energjisë elektrike.
OST-ja ka ndërmarrë të gjitha hapat e nevojshëm për të siguruar implementimin e duhur, nëpërmjet publikimit të informacionit publik në website-in zyrtar të saj, duke siguruar një përshkrim të shoqërisë, të veprimtarisë së saj, kuadrit ligjor rregullator, si dhe të shërbimeve që ofron, me transparencë, paanshmëri dhe pa diskriminim, për të gjithë përdoruesit e rrjetit.
Në referim të pikës 42 të Programit të Pajtueshmërisë, informacioni që publikohet në website-in zyrtar të OST-së, konsiston në:
- Informacion të plotë mbi kuadrin ligjor dhe rregullator, si dhe dokumentacionin e nevojshëm udhëzues mbi aplikimin dhe dokumentet për aplikimin për lidhje të re/modifikimin të lidhjes ekzistuese në sistemin e transmetimit;
- Informacion mbi tarifat e shërbimit të transmetimit të energjisë elektrike, miratuar me vendimet përkatëse të Bordit të ERE-s;
- Informacion mbi alokimin e kapaciteteve të transmetimit, të dhëna për pjesëmarrësit e ankandeve, rregullat për alokimin e kapaciteteve;
- Informacion mbi kapacitetet e lira të përdorura;
- Informacion mbi procedurat e prokurimit të humbjeve në rrjetin e transmetimit, si dhe rezultatet e këtyre procedurave, rregullat për mekanizmin balancues, lista e pjesëmarrësve të tregut balancues;
- Lista e pjesëmarrësve të regjistruar në tregun balancues të energjisë elektrike, formularët për regjistrimin e tyre, kontrata tip për shërbimin e transmetimit e miratuar nga ERE.
Nga monitorimi i herëpashershëm i website-it zyrtar të OST-së, si dhe duke marrë në konsideratë rekomandimet e ERE-s, vërehet se ai është riorganizuar, duke përmirësuar mënyrën e dhënies dhe organizimit të informacionit të duhur sipas fushave të caktuara, duke bërë një prezantim më të mirë, menaxhimin e duhur të informacionit të rëndësishëm, si dhe pajtueshmërinë me standardet e sigurisë që aplikohen për sistemet e informacionit, të tilla si:   
- Zbatimi i Protokolleve të Sigurisë: Përdorimi HTTPS për të siguruar një lidhje të koduar mes serverit të website-it dhe përdoruesit, që mbron të dhënat e transmetuara. 
- Përditësimet e Software-it: website mbahet i përditësuar  për të shmangur ekspozimin ndaj dobësive të sigurisë. 
- Auditimet e Sigurisë: Kryen në përgjithësi auditime të rregullta të sigurisë për të identifikuar dhe adresuar çdo çështje të mundshme të sigurisë që mund të ndikojë në integritetin e website-it.
OST-ja kujdeset në mënyrë të vazhdueshme  për të siguruar që informacioni i publikuar të jetë gjithmonë  i saktë, i sigurt dhe përmbush nevojat e kompanisë dhe përdoruesve.
Gjatë vitit 2025 janë publikuar dhe përditësuar rregullisht raporte vjetore dhe periodike, të dhëna teknike dhe operative mbi kapacitetet, alokimet, balancimin, disbalancat (përfshirë ACE), njoftime dhe rezultate ankandesh, çmime të përkohshme dhe preliminary prices, si dhe informacion mbi energjinë për mbulimin e humbjeve.
Procesi i publikimit është realizuar duke garantuar integritetin, saktësinë dhe mbrojtjen e informacionit, si dhe duke respektuar parimet e transparencës dhe mosdiskriminimit në raport me palët e treta.
Në respektim të akteve të lartpërmendura, OST publikon rregullisht në faqen online të saj, të dhënat, si më poshtë: 
Sipas informacionit të vënë në dispozicion nga Departamenti i Operimit:
- Në rubrikën “Operimi” – “Të dhëna”, janë të publikuara: Parashikimi D-1 i ngarkesës totale për BZ dhe Parashikimi W-1 i ngarkesës totale për BZ (https://ost.al/te-dhena-2/) për periudhën janar– dhjetor 2025.
Gjithashtu, rezultojnë të publikuara të dhënat e vëna në dispozicion nga Drejtoria e Shërbimeve të Tregut, si vijon:
Sipas rregullave për publikimin e të dhënave bazë të tregut të energjisë elektrike, miratuar me vendimin e Bordit të ERE-s nr. 118, datë 27.7.2017:
[bookmark: _Hlk196218167]- Rregullat e balancimit: https://ost.al/balancimi/tregu-shqiptar-i-balancimit/legjislacioni/;
- Sasia e rezervës balancuese sipas kontratës: https://ost.al/balancimi/tregu-shqiptar-i-balancimit/kapaciteti-rezerve-dhe-energjia-balancuese/kapaciteti-rezerve/;
- Çmimet e kapacitetit rezervë të rezervave balancuese: https://ost.al/balancimi/tregu-shqiptar-i-balancimit/kapaciteti-rezerve-dhe-energjia-balancuese/kapaciteti-rezerve/;
- Sasia e ofertave të pranuara: https://ost.al/balancimi/tregu-shqiptar-i-balancimit/kapaciteti-rezerve-dhe-energjia-balancuese/kapaciteti-rezerve/;
- Sasia e rezervave të balancimit të aktivizuara: https://ost.al/balancimi/tregu-shqiptar-i-balancimit/kapaciteti-rezerve-dhe-energjia-balancuese/energjia-balancuese/;
- Çmimi i rezervave tÇ balancimit tÇ aktivizuara: https://ost.al/balancimi/tregu-shqiptar-i-balancimit/kapaciteti-rezerve-dhe-energjia-balancuese/energjia-balancuese; 
- Çmimet e disbalancave: https://ost.al/balancimi/disbalancat/;
- Sasia totale e disbalancave: https://ost.al/balancimi/disbalancat/. 
Sa i përket të dhënave që publikohen në bazë të Rregullores së Komisionit Evropian nr. 543/2013, datë 14 qershor 2013 dhe Memorandumit të Mirëkuptimit, në lidhje me vënien në dispozicion të të dhënave nga anëtarët e ENTSO-E për Platformën e Transparencës, OST-ja momentalisht ka arritur të publikojë mesatarisht rreth 77.2% të të dhënave të konfiguruara në platformën e Transparencës, kjo referuar raporteve që përcillen nga ENTSO-E. Një pjesë e konsiderueshme të dhënash referuar tregut balancues, shërbimeve ndihmëse (rezervave, kapacitetit, çmimet), kanë pësuar ndryshime në konfigurim dhe publikim si pasojë e ndryshimeve të kërkuara nga ACER-i dhe miratim nga MIT WG, si edhe shtyrjes së afatit të hyrjes në fuqi  të vendimit të Bordit të  ERE-s  nr. 148, datë 25.7.2024, “Mbi implementimin e intervalit kohor 15 minutësh në operimin e proceseve në tregun e balancimit deri më qershor 2026”, që solli ndryshim në konfigurime për sa i përket rezolucionit të këtyre të dhënave. Si rrjedhojë ofruesi i shërbimit po konfiguron platformën që këto të dhëna të publikohen automatikisht dhe në kohë reale, gjë që do të rrisë akoma më shumë përqindjen e të dhënave të publikuara në kohë reale nga ana e OST-së në Platformën e Transparencës (TP) të ENTSO-E.
Në vijim të rekomandimeve të ERE-s, në bazë të vendimit nr. 337, datë 18.12.2025, “Për vlerësimin e raportit vjetor të pajtueshmërisë të Operatorit të Sistemit të Transmetimit (OST) sh.a. për vitin 2024”, ku konstatohet se gjatë vitit 2024 nuk është publikuar metodologjia për përcaktimin e tarifës, sipas përcaktimeve të pikës 43.2, germa C, të Programit të Pajtueshmërisë, nga ana e ZP-së, i është kërkuar struktura përgjegjëse plotësimi i këtij detyrimi.
Nga verifikimi i kryer përpara depozitimit të këtij raporti pranë ERE-s, rezulton se ky informacion është publikuar në website-in e OST-së në rubrikën “Dokumentacioni Udhëzues” në linkun:https://ost.al/wpcontent/uploads/2026/03/Metodologjia_e_llogaritjes_se_tarifave_te_transmetimit_te_energjise_elektrike-2.pdf.
[bookmark: _Toc46172195]4.1.2 Zhvillimi i sistemit të transmetimit
Nga ana e Zyrtarit të Pajtueshmërisë i është kërkuar strukturave përkatëse (Drejtorisë së Planifikim Zhvillim të Rrjetit të Transmetimit, Drejtoria e Prokurimeve dhe Drejtoria Ekonomike), për të siguruar informacionin e duhur mbi implementimin e projekteve, sipas planit 10-vjeçar të zhvillimit të shoqërisë.
Aktualisht, në zbatim mbetet ende Programi 10-vjeçar i Zhvillimit të Rrjetit të Transmetimit për periudhën 2015–2025 i miratuar nga ERE me vendimin nr. 186, datë 10.11.2017, i përditësuar me vendimet nr. 228/2019 dhe nr. 125/2021.
Përditësimi i Planit 10-vjeçar 2015–2025 konsiston në vitin e komisionimit për objektet të cilat janë në proces apo parashikohen të përfshihen në investime nga dokumenti i miratuar nga ERE. Kjo edhe si pasojë e faktorëve të ndryshëm ku mund të listohen, të tillë si procedurat e prokurimit, shpronësimet etj.
Në tabelën e mëposhtme jepet lista e përditësuar e këtij plani, e cila përmban të ndryshuar vitin e komisionimit për ato projekte të cilat janë në proces apo përfshihen në investime.
Tabela më poshtë pasqyron planin e paraqitur në ERE:
	Plani dhjetëvjeçar 2015–2025 i zhvillimit të rrjetit të transmetimit[footnoteRef:2] [2:  Informacion i marrë nga Drejtoria e Planifikim Zhvillimit të Rrjetit të Transmetimit.] 


	

	Objektet
	Tipi i përcjellësit
(mm2)
	Gjatësia
(km)
	Fuqia
(MVA)
	Viti i komisionimit
	Vlera
(euro)

	1
	Linja 110 kV Uznove – Çorovodë dhe dalja 110 kV Uznove
	ACSR 240/40
	33
	122
	2015
	3,320,000

	2
	Linja 110 kV Lapaj – Peshkopi  dhe dy dalje 110 kV
	ACSR 240/40
	32
	122
	2015
	3,500,000

	3
	Blerja e dy AT 220/110/10 kV Burrel
	2x 60 MVA
	 - 
	120
	2015
	1,600,000

	4
	Blerja e një AT 220/110/35 kV Elbasan
	1x120 MVA
	 - 
	120
	2015
	1,200,000

	 
	Blerja e një AT 220/110/35 kV Elbasan
	1x120 MVA
	 - 
	120
	2017
	1,200,000

	5
	Linja 110 kV me dy qarqe Burrel – Bulqizë dhe dy dalje linje 110 kV
	2xACSR 240/40
	30
	122
	2022
	4,000,000

	6
	Linje e re 110 kV, Rrashbull–Golem–Kavajë
	2xACSR 240/40
	18
	 -
	2016
	1,700,000

	7
	Linja me dy qarqe Ulëz–Shkopet–Skuraj;               
	2xACSR 240/40
	10.5
	 
	2016
	1,800,000

	8
	Linja me një qark Skuraj – Lac-1
	ACSR 240/40
	12.7
	 
	2019
	1,800,000

	9
	Linja me një qark Skuraj – Lac-2
	ACSR 240/40
	10.1
	 
	
	

	10
	Linja me dy qarqe Lac2-Lac1
	2xACSR 240/40
	2.7
	 
	
	

	11
	Përforcim linje 110 kV, Lezhë–Laçi 2
	ACSR 240/40
	19.5
	 -
	2023
	1,700,000

	12
	Përforcim linje 110 kV, Ulëz–Kurbnesh
	ACSR 240/40
	23.0
	 -
	2025
	2,000,000

	13
	Linje e re 110 kV, Lapaj–Lurë, 2 dalje linje 110 kV
	ACSR 240/40
	19.0
	 -
	2023
	1,600,000

	14
	Linje e re 110 kV, Sukth–Gj. Lalzit, 2 dalje linje 110 kV
	ACSR 240/40
	18.0
	 -
	2020
	1,900,000

	15
	Linje e re 110 kV, Bulqizë–Tërrnovë–Gjoricë
	ACSR 240/40
	20.0
	 
	2025
	1,900,000

	16
	220/110 kV Fierze, 1 dalje Transformatori 220 kV, 1 dalje Transformatori 110 kV
	 -
	 -
	2 x 60
	2020
	2,000,000

	17
	Linje e re 110 kV, Kukës–Prizren, 1 dalje linje 110 kV, Nst. Kukës
	ACSR 240/40
	13.0
	 -
	2025
	1,500,000

	18
	Përforcim linje 110 kV, Elbasan1–Fibër, Fibër–Librazhd
	2 x ACSR 240/40
	30.0
	 -
	2025
	3,000,000

	19
	Përforcim linje 110 kV, Elbasan1-GSA-Cerrik-Kajan
	ACSR 240/40
	24.0
	 -
	2023
	2,040,000

	20
	Përforcim linje 110 kV, Kajan–Kuçovë–Marinëz–Fier
	ACSR 240/40
	59.0
	 -
	2023
	5,015,000

	21
	Linje e re 110 kV, Fier–Lushnjë
	ACSR 240/40
	30.0
	 -
	2024
	2,400,000

	22
	Plotësim i qarkut të dytë të linjës 220 kV Fier–Babicë–TEC Vlorë
	ACSR 490/65             
	35.0
	 -
	2025
	1,000,000

	23
	Linje e re 110 kV, Ballsh–Memaliaj
	ACSR 240/40
	48.0
	 - 
	2025
	7,080,000

	24
	Plotësimi i qarkut të dyte të linjës 110 kV, Kuçovë–Uznovë–Çorovodë
	ACSR 240/40
	58.0
	 - 
	2025
	1,000,000

	25
	Linje e re 110 kV, Tirana1–Qendër (Kabllore), 1 dalje linje 110 kV.
	XPLE-AL1000
	2.3
	 
	2025
	1,500,000

	26
	Linje e re 110 kV, Koplik–Shkodra 1
	ACSR 240/40
	20
	 -
	2025
	1,700,000

	27
	Linje e re 110 kV, Kosmac–Velipojë
	ACSR 240/40
	28
	 -
	2025
	2,380,000

	
	 
	 
	 
	 
	 
	TOTALI
	59,835,000


Pjesa më e madhe e investimeve është realizuar dhe një pjesë e tyre janë në proces zbatimi ose do të përfshihen në planin e ri të investimeve. Realizimi në masë të madhe i këtij programi 10-vjeçar të investimeve, përveç aspekteve të tjera ka sjellë nevojën e kryerjes së studimit të Master Planit të Zhvillimit të Rrjetit të Transmetimit 2018–2033 dhe hartimin e Programit të Ri të Zhvillimit 2026–2036.
Sa i përket “Programit 10-vjeçar të zhvillimit të rrjetit të transmetimit 2026–2036”, si dhe ecurisë së tij gjatë vitit 2025:
Në vendimin nr. 343, datë 23.12.2025, ERE është shprehur se shoqëria “OST” sh.a. duhet të depozitojë në ERE, jo më vonë se muaji dhjetor 2026, Planin e Zhvillimit të Rrjetit të Transmetimit për periudhën 2026–2035.
Ky vendim është marrë në vijim të kërkesave të mëparshme të OST-së për miratimin e planit 10-vjeçar të rrjetit të transmetimit: Me anë të shkresës nr. 4948 prot., datë 9.8.2022, OST-ja ka dërguar në ERE për shqyrtim raportin përmbledhës të Programit të ri dhjetëvjeçar të zhvillimit të rrjetit të transmetimit për periudhën 2026–2036. Pjesa e mbetur e investimeve do të përfshihen në planin e ri dhjetëvjeçar si vazhdim i planit aktual 2015–2025 dhe të objektivave/strategjive të reja në sektorin e energjisë elektrike, duke reflektuar përgjigjen ndaj sfidave të reja për zhvillimin e qëndrueshëm dhe optimal të rrjetit të transmetimit në vend.
Në këtë kuadër, në datën 21.2.2023, në ERE është realizuar një seancë dëgjimore me përfaqësues të “OST” sh.a për paraqitjen e vlerësimeve mbi këtë plan.
Me anë të shkresës nr.502/4 prot., datë 16.3.2023, ERE ka paraqitur disa rekomandime që duhen plotësuar nga OST-ja, ku përmendim: i. saktësimi i periudhës së parashikuar të komisionimit të investimeve për periudhën 10-vjeçare 1.1.2026–1.1.2036; dhe ii. evidentimi se cilat investime të përfshira në planin aktual 10-vjeçar 2015–2025, do të përfshihen në planin e ri 2026–2036, duke dhënë dhe argumentet përkatëse.
Në vijim, me anë të shkresës nr. 1952/2 prot., datë 30.6.2025, OST i është drejtuar ERE-s duke e informuar se është në proces të hartimit të disa studimeve të fizibilitetit për projekte madhore të rrjetit të transmetimit, të cilat synojnë të adresojnë sfidat teknike dhe rregullatore që lidhen me integrimin në shkallë të gjerë të burimeve të rinovueshme të energjisë (BRE), përmirësimin e fleksibilitetit të sistemit dhe rritjen e kapaciteteve ndërkufitare të shkëmbimit të energjisë. Këto studime vlejnë jo vetëm për të justifikuar investimet e propozuara jo vetëm për periudhën rregullatore 2025–2027, por edhe për zhvillimin afatgjatë të sistemit elektroenergjetik shqiptar ku ndër më kryesoret është “Studimi për zhvillimin e rrjetit të transmetimit në funksion të integrimit të BRE-së” (deri në 2040). Ky projekt, i mbështetur nga Banka Botërore, synon të hartojë një plan gjithëpërfshirës për zhvillimin e rrjetit të transmetimit në përputhje me objektivat kombëtarë të energjisë së pastër dhe integrimit rajonal. Ai përfshin identifikimin e zonave optimale për zhvillimin e projekteve të mëdha nga burime të rinovueshme, hartimin e një plani investimesh për rrjetin 110 kV dhe 400 kV, si dhe përgatitjen e një baze teknike për Planin Kombëtar të Zhvillimit të Rrjetit 2026–2036. Studimi është në përputhje me objektivat e Strategjisë Kombëtare të Energjisë, Planit Kombëtar për Klimën dhe Energjinë (NECP), si dhe kërkesat e ENTSO-E për planifikimin afatgjatë të rrjetit.
Përveç këtij projekti, janë në zhvillim edhe studime të tjera të rëndësishme, si studimi i fizibilitetit për linjën e re 400 kV Fier–Thesprotia, studimi i fizibilitetit dhe i ndikimit mjedisor e social për zgjerimin e nënstacionit të Vaut të Dejës, si dhe studimi i fizibilitetit për interkoneksionin e ri Ulqin–Velipojë dhe rehabilitimin e linjës 220 kV Trebinjë–Vau i Dejës. Njëkohësisht, po kryhen analiza paraprake, lidhur me mundësinë e ndërtimit të një interkoneksioni të ri nënujor ndërmjet Shqipërisë dhe Italisë, si dhe janë iniciuar studimet për linjën 400 kV Rrashbull–Fier, zgjerimin e nënstacionit të Fierzës dhe ndërtimin e linjës 400 kV Fierzë–Prizren, si dhe bashkëpunime të tjera rajonale për harmonizimin e planit të investimeve.
Të gjitha këto studime do të përbëjnë përveç të tjerave, bazën teknike dhe analitike të domosdoshme për përcaktimin e investimeve prioritare në planin e ri dhjetëvjeçar. Procesi i tyre kërkon kohën e nevojshme për kryerjen e analizave të detajuara teknike, ekonomike, mjedisore dhe institucionale, duke qenë se bëhet fjalë për projekte me ndikim të gjerë në funksionimin afatgjatë të sistemit elektroenergjetik dhe në integrimin rajonal. Pas përfundimit dhe miratimit të rezultateve të këtyre studimeve, “OST” sh.a do t’ia vërë ato menjëherë në dispozicion ERE‑s, si pjesë përbërëse e argumentimit të planit të investimeve për planifikimin afatgjatë të periudhës 2026 –2035. 
OST ka konfirmuar se, në zbatim të vendimit nr. 343, datë 23.12.2025, të Bordit të ERE‑s, drafti fillestar i Planit të Zhvillimit të Rrjetit të Transmetimit për periudhën 2026–2035 do të dorëzohet brenda afatit të përcaktuar, në një kohë të arsyeshme përpara muajit dhjetor 2026, duke garantuar përputhjen e tij të plotë me kërkesat ligjore dhe rregullatore në fuqi.
[bookmark: _Toc225512568]4.1.2 Investimet në rrjetin e transmetimit
Investimet në rrjetin e transmetimit ndahen në 2 grupe kryesore:
1. Investime me financime nga institucione financiare ndërkombëtare;
2. Investime me fondet e OST-së.
1. Sa i përket investimeve me financime nga institucionet financiare ndërkombëtare:
Në vitin 2025 ka iniciuar projekti  “Digjitalizimi i Sistemit të Transmetimit të Energjisë”.
“Digjitalizimi i Sistemit të Transmetimit të Energjisë”, përbën një nga komponentët e projektit “Programi për klimën në Shqipëri – Program i hapur mbi eficiencën e energjisë dhe digjitalizimin e sektorit të energjisë”. 
Lidhur me këtë projekt, aktualisht, midis qeverisë së Republikës Federale të Gjermanisë dhe Këshillit të Ministrave të Republikës së Shqipërisë, është duke u finalizuar Marrëveshja për Bashkëpunimin Financiar 2023. 
Komponenti “Digjitalizimi i Sistemit të Transmetimit të Energjisë” konsiston në digjitalizimin e 40 (dyzet) nënstacioneve të tensionit të lartë me 110 kV në tension të lartë dhe 35, 20, 10 ose 6 kV në anën e tensionit të mesëm. Nënstacionet janë të vendosura në pjesë të ndryshme të Shqipërisë: në zonat malore, në zonat periferike, në ato urbane, në qytetet bregdetare, në zonat rurale dhe fshatrat e thella, në zonat e mbyllura të fabrikave dhe mbi/afër lumenjve. Vendet janë të shpërndara në mënyrë të barabartë në të gjithë vendin. Pronari i nënstacioneve është Operatori i Rrjetit të Shpërndarjes së Energjisë (OSHEE), ndërsa niveli 110 kV (pa foletë e transformatorëve të fuqisë dhe vetëtransformatorët) i përket dhe operohet nga “OST” sh.a. Bazuar në këtë ndarje të aseteve, të gjitha pajisjet që do të instalohen në objektin e projektit do të jenë në pronësi dhe operim të OST-së. Aktualisht, po vijohet puna me shkëmbimin e të dhënave për nënstacionet përkatëse midis OST-së dhe OSSH-së.
Sa i përket ecurisë së projekteve në proces implementimi, statusi i tyre rezulton si vijon:[footnoteRef:3] [3:  Informacion i marrë nga Drejtoria e Projekteve të Huaja/Sektori i Projekteve PIU. ] 

- Ndërtimi i linjës së interkonjeksionit 400 kV Elbasan 2 (Shqipëri) – Bitola (Maqedoni e Veriut) dhe Elbasan 2 – Fier, si dhe zgjerimi i nënstacioneve Elbasan 2 dhe Fier:  
- Kontrata e lotit 1 është lidhur ndërmjet “OST” sh.a. dhe kontraktorit “JV Mitas Energy and Metal Construction Inc-DOKO sh.p.k” (Turqi & Shqipëri):
Ecuria gjatë vitit 2025:
Projekti është në implementim e sipër. Projekti zbatohet në dy lote:
Loti 1 (Linjat) ku përfshihen:
Ndërtimi i një linje 400 kV me një qark ndërmjet Elbasanit dhe Qafëthanës (kufiri shqiptaro- maqedonas), si dhe ndërtimi i një linje 400 kV me një qark midis Elbasanit dhe Fierit. Për të dy segmentet (Fier–Elbasan dhe Elbasan–Qafëthanë) kanë përfunduar punimet civile dhe po vijohet me shtrirjen e përcjellësit dhe të OPGW-së.
Loti 2 (Nënstacionet) ku përfshihen: 
Ndërtimi i n/stacionit të ri 400 kV Elbasan 3, si dhe forcimi dhe zgjerimi i nënstacionit ekzistues të Fierit. Për n/stacionin Elbasan 3 dhe n/stacionin e Fierit, punimet civile kane përfunduar dhe janë në proces montimi i pajisjeve elektrike dhe po punohet njëkohësisht për godinat e n/stacioneve.
- Projekti “Programi i Eficiencës së Energjisë të Sektorit të Transmetimit” - Ndërtimi i linjës së transmetimit me dy qarqe 220 kV Tiranë – Rrashbull dhe Unaza 110 kV e Tiranës”: 
- Kontrata e lotit 1 me 2 seksione, është lidhur ndërmjet “OST” sh.a. dhe Kontraktorit “EFACEC Engenharia e Sistemas S.A.” – Portugali.
- Kontrata e lotit 2, me 2 seksione, është lidhur ndërmjet “OST” sh.a. dhe Kontraktorit “ENERGOINVEST, d.d-Sarajevo” – Bosnjë & Hercegovina.
Ecuria gjatë vitit 2025:
Loti 1
Për seksionin 1: Punimet e parashikuara në nënstacionin e Rrashbullit kanë përfunduar, tashmë të dy Autotransformatorët janë kolauduar, vënë në operim dhe janë në periudhën e garancisë teknike. Ndërsa sa i takon përfundimit të të gjithë punimeve të parashikuara sipas scopit të kontratës për këtë seksion po vijohet me procesin e kolaudimit për punimet e të gjithë seksionit.
Për seksionin 2:  Aktualisht, për këtë seksion kontraktori është duke vijuar punimet. Kanë përfunduar punimet civile në të dy traktet si 400 ashtu 110 Kv, dhe po vijohet puna për montimin e pajisjeve dhe godinën e nënstacionit. 
Loti 2:
Për seksionin 1 – Punimet për këtë seksion punimet kanë përfunduar dhe është bërë energjizimi i linjës në Qershor 2025. Është kryer procesi i kolaudimit, ka nisur periudha e garancisë teknike të punimeve për këtë seksion. Tashmë i gjithë fluksi i energjisë do të kalojë në linjën e re, duke krijuar një siguri më të madhe në sistemin energjitik për sa i përket flukseve të energjisë.
Për seksionin 2 – Linja Unaza 110 kV e Tiranës po vijojnë punimet, por ka pengesa të vazhdueshme nga pronarët, të cilat kanë sjellë si rezultat pezullimin e punimeve nga ana e kontraktorit. Për t’i dhënë zgjidhje kësaj situate synohet të bëhet ndryshimi i trasesë së segmentit të linjës Tirana 3 – Selitë, ndryshim i cili do të mbyllet me amendim të kontratës.
2. Sa i përket investimeve kryesore në rrjetin e OST-Së me fondet e saj, në tabelën më poshtë paraqiten investimet e filluara gjatë vitit 2025 dhe përditësimi i statusit të atyre të filluara në vitet e mëparshme:
	Nr.
	Objekti i kontratës
	Data e lidhjes së kontratës
	Statusi
	Realizimi
(%)

	1
	Ndërtimi i linjës së re me dy qarqe 110 kV Burrel – Bulqizë dhe rehabilitimi i Nënstacioneve 110 kV, Burrel dhe Bulqizë
	2.9.2020
	Proces
	100%

	2
	Rikonstruksioni i linjes 110 kV Librazhd–Përrenjas
	12.1.2021
	Përfunduar
	100%

	3
	Ndërtimi i linjës 110 kV dopjo qark N. Stacioni Elbasan – N. Stacioni Fibër
	18.1.2021
	Proces
	100%

	4
	Ndërtimi i linjës së re 110 kV, dopjo qark, Elbasan – Cërrik
	15.2.2021
	Proces
	100%

	5
	Ndërtimi i linjës së re 110 kV, me një qark, Lushnjë – Fier
	25.2.2021
	Proces
	100%

	6
	Upgrade, mirëmbajtje dhe trajnim për sistemin qendror SCADA/EMS
	19.4.2021
	Proces
	80%

	7
	Zgjerimi i kapaciteteve transportuese në pajisjet MPLS (Dizenjimi upgrade dhe konfigurimi i rrjetit)
	5.1.2023
	Proces
	100%

	8
	Zhvendosja e linjës 6 kV të fiderit “Tharëse” që del nga N/ST 35/6 kV Fieri 1
	18.1.2023
	Përfunduar
	100%

	9
	Punime për demontimin e tubacioneve nëntokësore të linjave të gazit që kalojnë në territorin ku do ndërtohet nënstacioni 400/220 kV Fier
	25.1.2023
	Përfunduar
	100%

	10
	Platforma për menaxhimin e sigurisë së informacionit dhe eventeve dhe mbrojtja perimetrale
	26.1.2023
	Përfunduar
	100%

	11
	Rikonstruksion i disa shtyllave të linjës L.110-40 Fier–Selenicë
	31.1.2023
	Përfunduar
	100%

	12
	Ndërtimi i linjës së re 220 kV dopjo qark Fier – Hoxharë, si dhe ndërtimi i nënstacionit të ri 22011020 kV Hoxharë, bashkë me dy dalje linje 220 kV
	7.2.2023
	Përfunduar
	100%

	13
	Furnizim vendosje e qarkut të dytë të linjës 220 kV Babicë – TEC Fier
	7.2.2023
	Përfunduar
	100%

	14
	Punime civile për rikonstruksionin e N.stacionit 110 kV Guri i Kuq, si dhe N.stacionit 110 kV Kukës
	13.2.2023
	Përfunduar
	100%

	15
	Zhvillimi i skemës dhe rikonstruksioni i Nënstacionit 220/110/35/20 kV Sharrë
	16.2.2023
	Proces
	75%

	16
	Blerje mjetesh teknologjike për mirëmbajtjen e linjave dhe N/Stacioneve
	14.6.2023
	Përfunduar
	100%

	17
	Riparimi i linjës kabllore 110 kV n/st. Kombinat – n/st. Selitë
	3.7.2023
	Përfunduar
	100%

	18
	Plotësimi i skemës primare të nënstacionit Golem
	18.8.2023
	Përfunduar
	100%

	19
	Rikonstruksion i shtyllave metalike të linjave të tensionit të lartë 400 kV
	24.8.2023
	Proces
	100%

	[bookmark: _Hlk162429864]20
	Spostimi i dy linjave kabllore 35 kV, të cilat ndodhen brenda territorit të N/Stacionit të ri 220/110/20 kV Hoxharë
	24.8.2023
	Përfunduar
	100%

	21
	Rehabilitimi i sistemit kontrollues të matjes së energjisë elektrike i “OST” sh.a.
	13.10.2023
	Përfunduar
	100%

	22
	Shtim trakti tretë në n.stacionin Kombinat
	23.10.2023
	Proces
	100%

	23
	Riparimi i linjës kabllore 110 kV n.st. Kombinat – n.st. Selitë, faza e dyte
	10.11.2023
	Përfunduar
	100%

	24
	Zgjerim i infrastrukturës së rrjetit informatik ekzistues dhe komunikimi me ENTSO-E
	10.11.2023
	Përfunduar
	100%

	25
	Rikonstruksion i segmentit të parë të linjës 110 kV Ballsh – Memaliaj
	16.11.2023
	Proces
	75%

	26
	Upgrade Hardware-Software i sistemit të kontrollit të nënstacionit 220 kV Burrel
	16.11.2023
	Përfunduar
	100%

	27
	Upgrade Hardware-Software i sistemit të kontrollit të nënstacionit 220 kV Elbasan 1
	20.11.2023
	Përfunduar
	100%

	28
	Upgrade Hardware-Software i sistemit të kontrollit të nënstacionit 220 kV Tirana 1
	20.11.2023
	Përfunduar
	100%

	29
	Upgrade Hardware-Software i sistemit të kontrollit të nënstacionit 220 kV Babicë
	20.11.2023
	Përfunduar
	100%

	30
	Rikonstruksion i segmentit të parë të linjës 110 kV Ballsh – Marinëz dhe i linjës Ballsh – Drenovë
	23.11.2023
	Proces
	100%

	31
	Zgjerimi i sistemit të monitorimit OPGW në linjat 400 kV, 220 kV dhe 110 kV
	18.12.2023
	Përfunduar
	100%

	32
	Spostimi i linjave që preken nga gjurma e aksit rrugor Thumanë – Vorë – Kashar dhe instalimi i shtyllave të demontuara në linjën Fier – Rrashbull
	12.1.2024
	Proces
	75%

	33
	Përmirësimi i infrastrukturës së Telekomunikacionit të n/st-ve kryesore (bateri, ODF, kondicioner, pajisje etj.)
	16.1.2024
	Përfunduar
	100%

	34
	Ndërtim i linjës së re 110 kV Gjiri i Lalzit – Fushë Kuqe
	14.2.2024
	Proces
	60%

	35
	Furnizim i n/stacionit Akërni 110/35/20 kV me tension 110 kV
	24.12.2024
	Proces
	0%

	36
	Spostimi i linjës 35 kV (L30-24) Elbasan 1–Fabrika e çimentos në pikën e intersektimit me linjën 110 kV Elbasan1–Kusarth.
	2.10.2024
	Përfunduar
	100%

	37
	Faza e dytë e punimeve në nënstacionin 220/110/20 kV Hoxharë
	9.10.2024
	Përfunduar
	100%

	38
	Instalim qarku 110 kv në linjën ekzistuese Bushat–Velipojë
	31.10.2024
	Proces
	85%

	39
	Punime për realizimin e vendosjes së fazës rezervë të AT-1, 3x10 MVA, 410/220 kV të Nënstacionit Elbasan 2 në vend të fazës së dëmtuar të AT-3x115 MVA, 410/230 kV në Nënstacionin e Komanit
	7.11.2024
	Proces
	0%

	40
	Riparimi i linjës kabllore 110 kV N/St. Farkë – N/St. Traktora, faza B&C
	14.11.2024
	Përfunduar
	100%

	41
	Ndërtimi i dy trakteve të reja të linjës 220 kV në N/St. Fier dhe Babicë
	15.11.2024
	Proces
	5%

	42
	Furnizimi dhe instalimi i kontejnerit të asembluar me çela 20 kV në n/st. Tirana 1.
	20.11.2024
	Përfunduar
	100%

	43
	Upgarde Hardware-Software i sistemit të kontrollit të nënstacionit 400 kV Koman
	12.12.2024
	Përfunduar
	100%

	44
	Ndërtimi i linjës kabllore 110 kV Tirana 1–Zogu i Zi, si dhe trakti përkatës në n/st. Tirana 1
	10.1.2025
	Proces
	10%

	45
	Furnizimi i n/st. Piqeras 110/20/10 kV me tension 110 kV
	4.3.2025
	Proces
	0%

	46
	Upgarde Hardware-Software i sistemit të kontrollit të nënstacionit 220  kV Fierzë
	13.3.2025
	Proces
	0%

	47
	Rikonstruksion i linjës 110 kV Fier–Marinëz
	17.3.2025
	Proces
	0%

	48
	Kalimi në kabllor i segmentit të parë të linjës 110 kV Farkë –Ibë
	7.1.2025
	Përfunduar
	100%

	49
	Upgrade Hardware – Software i sistemit të kontrollit të nënstacionit 220 kV Vau i Dejës
	9.1.2025
	Përfunduar
	100%

	50
	Rikonstruksion i linjës Fier–Kafaraj dopio qark dhe trakt i ri linje 110 kV në n/st. Fier
	18.6.2025
	Proces
	0%

	51
	Mbrojtja e bazamenteve të shtyllës nr. 93 të linjës 110 kV Ulëz–Kurbnesh.
	20.11.2025
	Proces
	0%

	52
	Upgrade i sistemit BMT, riparimet e nevojshme si dhe mirëmbajtja për një periudhë 1-(një-)-vjeçare
	15.12.2025
	Proces
	0%

	53
	Linja 110 kV Tirana 1–Traktora
	18.2.2026
	Proces
	0%

	54
	Kalimi në kabllor i segmentit të linjës 110 kv Traktora – Farkë në hyrje të N/St. Farkë
	20.2.2026
	Proces
	0%

	55
	Ndërtimi i linjës së re Çorovodë – Këlcyrë tek qark si dhe traktet përkatëse
	23.2.2026
	Proces
	0%



[bookmark: _Toc225512569]4.1.2.1 Përdorimi dhe zhvillimi i mëtejshëm i rrjetit të fibrave optike (OPGW) si pjesë e rrjetit të transmetimit, për qëllime komerciale
Sistemi i transmetimit të OST-së ka në përbërje të tij fibër optike (OPGW). Përdorimi i kësaj teknologjie në zhvillimin e sistemit të transmetimit është bërë sipas standardeve dhe rekomandimeve ndërkombëtare, me dy qëllime kryesore: 
- Të shërbejë për të bërë mbrojtjen e rrjetit transmetimit ndaj shkarkesave atmosferike;
- Të mundësoje rrugë transporti dhe komunikimi të sigurta dhe të mjaftueshme për vetë OST-në.  
[bookmark: _Toc46172196]Ky rrjet i fibrave optike (OPGW), është përdorur vetëm për nevoja të OST-së si më lart përmendur, por, performanca shumë e mirë e bën atë të aftë të ofrojë shërbime komunikimi edhe për operatorët të tjerë potencialë të informacionit, në të gjithë territorin e Shqipërisë. 
Ofrimi i rrjetit apo shërbimeve të komunikimeve elektronike nga OST-ja, nuk rrezikon sigurinë e funksionimit të rrjetit aktual të transmetimit pasi rrjeti i ri është konceptuar i veçantë për routime private/switching[footnoteRef:4], ku në çdo rast privatësia është e integruar me arkitekturën e sistemit sipas protokollit. [4:  Material i siguruar nga Drejtoria e Shërbimeve të Telekomunikacionit.] 

[bookmark: _Toc46172197]Ky aktivitet është planifikuar të shtrihet fillimisht, vetëm në pjesë të caktuara të shtrirjes së infrastrukturës dhe/ose me sasi të limituar të kapaciteteve brenda vendit. Të ardhurat që do të krijohen nga ky aktivitet do të shërbejnë për zhvillimin e mëtejshëm të rrjetit të komunikimeve elektronike, për të cilat është krijuar një llogari financiare të ardhurash më vete sipas kërkesave të ligjit nr. 9918, datë 19.5.2008, “Për komunikimet elektronike në Republikën e Shqipërisë” (neni 23) dhe ligjit nr. 43/2015, “Për sektorin e energjisë elektrike” (neni 35).
[bookmark: _Toc46172198]Në mbështetje të pikës 4, nenit 55, të ligjit nr. 43/2015, “Për sektorin e energjisë elektrike”, OST-ja i është drejtuar ERE-s me shkresën nr. 5005 prot., date 24.7.2019, për dhënie opinioni lidhur me përdorimin e infrastrukturës së fibrës optike.
[bookmark: _Toc46172199]Në përgjigje të saj, ERE, me shkresën nr. 490/5 prot., datë 3.12.2019, ka përcjellë vendimin me nr. 194, datë 3.12.2019, “Mbi opinionin e ERE-s për kërkesën e OST-së për dhënien në përdorimin të një pjese të infrastrukturës së fibrës optike” në të cilin Bordi është shprehur për një opinion pozitiv për dhënien e infrastrukturës së fibrës optike për palët e treta, duke pasur në konsideratë, si vijon:
[bookmark: _Toc46172200]- Moscenimin e veprimtarisë së OST-së, lidhur me sigurinë dhe qëndrueshmërinë e sistemit elektroenergjitik përfshirë sigurinë kibernetike;
[bookmark: _Toc46172201]- Kostot për realizimin e këtij aktiviteti të mbulohen nga të ardhurat e realizuara nga kjo duke mos ndikuar në tarifën e transmetimit të energjisë elektrike, si dhe në kostot e lidhura me këtë shërbim ndaj klientëve fundore;
[bookmark: _Toc46172202]- Përcjelljen në ERE të studimit të fizibilitetit përfshirë Planin e Biznesit përfundimtar.
[bookmark: _Toc46172203][bookmark: _Toc46172204]MFE-ja (sot MEI), në cilësinë e aksionerit të vetëm, me vendim nr. 119, date 6.12.2019, ka miratuar ndryshimet në statutin e OST-së, duke shtuar në objektin e saj të veprimtarisë: “Zhvillimi dhe funksionimi i shërbimeve të komunikimeve elektronike me shumicë të parashikuara në legjislacionin në fuqi për shërbimet e komunikimeve elektronike në territorin e Republikës së Shqipërisë, si dhe në përputhje me përcaktimet e autorizimeve që jepen nga Autoriteti i Komunikimeve Elektronike dhe Postare ku përfshihen: ‘Shërbim për ofrimin e transmetimit të të dhënave, të disponueshme për publikun.’”.
[bookmark: _Toc46172205]Për të garantuar ecurinë e këtij projekti të rëndësishëm, OST-ja ka bërë pjesë të strukturës organizative Drejtorinë e Shërbimeve të Telekomunikacionit, e cila më parë ka qenë e organizuar si sektor.
Për ofrimin e këtij shërbimi nga OST-ja, janë marrë miratimet e nevojshme, si më poshtë:
- OST-ja është pajisur me Autorizimin e Përgjithshëm nga AKEP-i sipas Certifikatës së Konfirmimit të Njoftimit nr. 2020_AP-001051, datë 3.3.2020;
- Me vendimin të Këshillit Mbikëqyrës të OST-së dhe MF-së, janë miratuar çmimet e shërbimeve kombëtare që OST-ja do të ofrojë, në fushën e komunikimeve elektronike. 
- OST-ja ka krijuar një llogari financiare të ardhurash më vete, sipas kërkesave të ligjit nr. 9918, datë 19.5.2008, “Për komunikimet elektronike në Republikën e Shqipërisë”, neni 23, për ndarjen e llogarive. 
Me vendim nr. 5, datë 20.4.2023, të Këshillit Mbikëqyrës të OST-së dhe vendimin nr. 31, datë 2.6.2023, të Asamblesë së Aksionarit të “OST” sh.a., janë miratuar çmimet e reja të shërbimeve që ofron OST-ja në fushën e komunikimeve elektronike, të cilat janë reflektuar dhe në kontratat e lidhura në vijim.
Sa i përket ecurisë gjatë vitit 2025:
Në muajin tetor 2025, në zbatim të vendimit të ERE-s nr. 194, datë 3.12.2019, OST-ja ka informuar ERE-n mbi ecurinë 6-mujore të dhënies në përdorim të një pjese të infrastrukturës së fibrës optike, me anë të shkresës nr. 56670 prot., datë 27.10.2025.
Në zbatim të pikës 4 (d), të vendimit nr. 337 prot., datë 18.12.2024, të Bordit të ERE-s, ku rekomandohet: “d) Depozitimi pranë ERE-s i informacionit të detajuar mbi përdorimin e të ardhurave nga rrjeti OPGW, duke përfshirë analizën e kryer nga Drejtoria Teknike dhe vlerësimin e pavarur të Zyrtarit të Pajtueshmërisë mbi ndikimin në pavarësinë financiare të “OST” sh.a., në përputhje me kërkesat e Programit dhe vendimin nr. 194/2019.”, i është kërkuar drejtorisë përgjegjëse, kryerja e një analize të tillë, e cila i është vënë në dispozicion ZP-së. Nga informacioni i përcjellë nga Drejtoria e Shërbimeve të Telekomunikacionit, rezulton se:
Totali i të ardhurave të realizuara gjatë vitit 2025 nga veprimtaria në fushën e komunikimeve elektronike, është në vlerën 20,661,134.0 ALL (pa tvsh), sipas tabelës më poshtë:
	Muaji
	Vlera pa TVSH
	TVSH
	Vlera me TVSH

	Janar
	1,699,537.80
	339,907.56
	2,039,445.36

	Shkurt
	1,699,537.80
	339,907.56
	2,039,445.36

	Mars
	1,699,537.80
	339,907.56
	2,039,445.36

	Prill
	1,699,537.80
	339,907.56
	2,039,445.36

	Maj
	1,699,537.80
	339,907.56
	2,039,445.36

	Qershor
	1,720,006.70
	344,001.34
	2,064,008.04

	Korrik
	1,720,006.70
	344,001.34
	2,064,008.04

	Gusht
	1,739,478.39
	347,895.68
	2,087,374.07

	Shtator
	1,745,988.20
	349,197.64
	2,095,185.84

	Tetor
	1,745,988.20
	349,197.64
	2,095,185.84

	Nëntor
	1,745,988.20
	349,197.64
	2,095,185.84

	Dhjetor
	1,745,988.20
	349,197.64
	2,095,185.84

	TOTAL 2025
	20,661,134.00
	4,132,227.00
	24,793,360.00


Përdorimi i të ardhurave:
- Investime në zgjerimin e rrjetit OPGW;
- Modernizim pajisjesh DWDM/MPLS;
- Përmirësim i sigurisë kibernetike;
- Mirëmbajtje dhe rritje e qëndrueshmërisë së rrjetit.
Sa i përket përmbushjes nga ana e ZP-së, të kërkesave të përcaktuara në pikën 4 (d) të vendimit të ERE-s, në lidhje me ndikimin në pavarësinë financiare të OST-së, bazuar në informacionin e vënë në dispozicion nga DSHT-ja, nuk evidentohet mundësia për të kryer një vlerësim të plotë dhe të besueshëm mbi efektin e të ardhurave të realizuara nga kontratat për ofrimin e shërbimit “LAN 2 LAN”. Analiza e paraqitur nga kjo drejtori ofron një pasqyrë të përgjithshme mbi përdorimin e këtyre të ardhurave, por nuk mbështetet në të dhëna të detajuara dhe të verifikueshme lidhur me shpërndarjen e tyre.
Përgjatë vitit 2025, OST-ja ka lidhur kontrata për vënien në dispozicion të kapaciteteve transmetuese të rrjetit me fibër optike (OPGW) me 3 subjekte: Yildirim Energy Europe Albania, OSHEE Group sh.a. dhe Neotel AD Skopje.
Aktualisht, OST-ja ka ende kapacitete të lira për t’u shfrytëzuar, të cilat do të vazhdojnë të jepen me qira nga OST-ja, në funksion të planit të biznesit të krijuar për këtë qëllim.
Në lidhje me masat e marra mbi sigurinë dhe qëndrueshmërinë e sistemit elektroenergjetik, përfshirë sigurinë kibernetike, në çdo rast të vënies në dispozicion të kapaciteteve transmetuese të rrjetit të të dhënave me fibër optike për të tretët, zhvillimi i një kuadri dhe mekanizmash për të parandaluar dhe reaguar ndaj sulmeve kibernetike, ka qenë një nga detyrat kryesore të Drejtorisë së Shërbimeve të Telekomunikacionit, e mbështetur nga Sektori për sigurinë kibernetike në OST.
Ndër masat e konsideruara, përmendim si vijon:
- Segmentim fizik dhe logjik i rrjetit;
- Monitorim 24/7 nga NOC;
- Mbrojtje dhe politika të kontrollit të aksesit;
- Analizë risku për çdo kontratë të re;
- Mosndërthurje me rrjetet SCADA/EMS dhe sistemet kritike;
Gjithashtu, për çdo kontratë është kryer analizë e riskut teknik dhe kibernetik, me qëllim:
- Parandalimin e ndikimit në sistemin elektroenergjitik;
- Ruajtjen e integritetit dhe disponueshmërisë së sistemeve kritike;
- Sigurimin e vazhdimësisë së shërbimeve energjetike.
Përgjatë vitit 2025, nuk është regjistruar asnjë ndërprerje kritike në shërbimet që OST-ja ofron për palë të treta dhe shërbimet e tjera si SCADA, EMS apo komunikimet ndërmjet nënstacioneve. Është përforcuar arkitektura e sigurisë me instalimin e firewall-eve të rinj dhe auditim të politikave të aksesit.
[bookmark: _Toc46172207][bookmark: _Toc225512570]4.1.3 Aksesi i palëve të treta në sistemin e transmetimit
OST-ja duhet të sigurojë akses të barabartë në sistemin e transmetimit për të gjithë pjesëmarrësit dhe përdoruesit e rrjetit, në përputhje me kërkesat e vendosura tek ligji nr. 43/2015, “Për sektorin e energjisë elektrike”, i ndryshuar, aktet e tjera ligjore në fuqi si dhe Kodin e Rrjetit të Transmetimit. Në këtë mënyrë realizohet pajtueshmëria me një ndër shtyllat kryesore të Programit të Pajtueshmërisë që është pikërisht shmangia e sjelljeve diskriminuese.
Për të parë respektimin e këtij detyrimi nga OST-ja, janë monitoruar procedurat e aplikimit për lidhje të reja në rrjetin e transmetimit.
Për sa i takon procedurave për lidhje të reja në rrjetin e transmetimit, si dhe statusit të këtyre aplikimeve për periudhën janar–dhjetor 2025, ka pasur një sërë aplikimesh për mundësinë e lidhjes së centraleve prodhuese të energjisë elektrike në zona të ndryshme të sistemit elektroenergjitik,  si vijon[footnoteRef:5]: [5:  Informacion i marrë nga Drejtoria e Planifikim-Zhvillimit të Rrjetit të Transmetimit.
] 

- Centrale të tipit “Gjenerues hidrik”, 3 aplikime, fuqia totale e kërkuar 92.1 mw, realizuar 3 amendime të marrëveshje ekzistuese të lidhjes;
- Centrale të tipit “Gjenerues solar”, 52 aplikime, fuqia totale e kërkuar 2868 mwp, realizuar 12 marrëveshje lidhjeje të reja dhe 1 amendim i marrëveshjes ekzistuese të lidhjes;
- Centrale të tipit “Gjenerues eolik”, 12 aplikime, fuqia totale e kërkuar 1134.9 mw, realizuar 1 marrëveshje lidhjeje; 
- Centrale të tipit “Gjenerues termik” 1 aplikim, fuqia totale e kërkuar 170 mw dhe është realizuar 1 marrëveshje lidhjeje. Centrale të tipit “Gjenerues hidrik me sistem rezerve pompimi” 1 aplikim, fuqia totale e kërkuar 1620 mw, nuk është realizuar asnjë marrëveshje lidhjeje.
Për periudhën janar–dhjetor 2025 janë vënë në operim tre burime gjeneruese, 3 tipit hidrik të lidhur në rrjetin e transmetimit me tension 110 kV dhe 1 solar në rrjetin e transmetimit me tension 220 kV.
Në vijim, jepet në formë të listuar centralet e vëna në operim gjatë periudhës janar–dhjetor 2025:
- HEC Gojan,15.3 mw, lidhur në linjën 110 kV Lumzi–Reç;
- HECet Gostime 1-2-3-4-5-6, 48.864 mw, lidhur në linjën 110 kV Fibër–Librazhd;
- HEC Grabova2,10.8 mw, lidhur në linjën 110 kV Korçë–Pogradec;
- SPV BLUE 2–50 mw, lidhur në anën 220 kV të n/stacionit Hoxharë.
Sa i përket trajtimit të kërkesave brenda afateve të parashikuara në “Rregulloren e procedurave për lidhjet e reja dhe modifikimin e lidhjeve ekzistuese me rrjetin e transmetimit, marrëveshjes së operimit në rrjetin e transmetimit ndërmjet OST-së dhe përdoruesit, si dhe marrëveshjes së lidhjes në rrjetin e transmetimit ndërmjet ‘OST’ sh.a dhe përdoruesit”, miratuar me vendim të Bordit të ERE-s nr. 87, datë 20.4.2018, nga informacioni i vënë në dispozicion, rezulton se:
Në rastet e kërkesave për lidhje që janë trajtuar sipas VKM-së nr. 822, datë 7.10.2015, “Për miratimin e rregullave dhe procedurave të ndërtimit të kapaciteteve të reja prodhuese të energjisë elektrike, që nuk janë objekt koncesioni”, i ndryshuar me VKM-në nr. 718, datë 12.10.2016, OST-ja është shprehur nëpërmjet një opinioni paraprak sikundër parashikon pika 2.a, e nenit 10, të VKM-së. 
Gjithashtu, janë trajtuar dhe kërkesat për lidhje me rrjetin e transmetimit, të centraleve eolike në kuadër të procedurës konkurruese për përzgjedhjen e projekteve për “Projektimin, financimin, ndërtimin, operimin dhe mirëmbajtjen e disa impianteve fotovoltaike, secili me një kapacitet të instaluar ndërmjet 10 mw dhe 100 mw (përfshirë), të cilët do të përfitojnë nga masat mbështetëse, me vendndodhje të zgjedhur nga ofertuesi në Republikën e Shqipërisë”, nga Ministria e Infrastrukturës dhe Energjisë (MIE), të finalizuar në muajin korrik 2024, si vijon:
- Shoqëria “Erseka Solar Park 3” sh.p.k. ka nënshkruar marrëveshjen e lidhjes me rrjetin e transmetimit të Parkut Fotovoltaik Erseka Solar 3 – loti 1, me fuqi të instaluar 45.415 mwp.
- Shoqëria “Erseka Solar Park 3” sh.p.k. ka nënshkruar marrëveshjen e lidhjes me rrjetin e transmetimit të Parkut Fotovoltaik Erseka Solar 3 – loti 2, me fuqi të instaluar 22.26 mwp.
- Shoqëria “InfoTelecom-Albsolar 4” sh.p.k. ka nënshkruar marrëveshjen e lidhjes me rrjetin e transmetimit të Parkut Fotovoltaik Gjorica Solar, me fuqi të instaluar 41 mwp.
- Shoqëria “Eco Park Vau i Dejës” sh.p.k. ka nënshkruar marrëveshjen e lidhjes me rrjetin e transmetimit të Parkut Fotovoltaik Eco Park Vau i Dejës, me fuqi të instaluar 45.4 mwp.
Gjithashtu, është trajtuar dhe kërkesa për lidhje me rrjetin e transmetimit të centraleve eolike, në kuadër të vendimit të Këshillit të Ministrave nr. 349, datë 12.6.2018, “Për miratimin e masave mbështetëse për nxitjen e përdorimit të energjisë elektrike nga burimet e rinovueshme të diellit dhe erës, si dhe të procedurave për përzgjedhjen e projekteve për përfitimin e tyre”, i ndryshuar, dhe ankandit të erës të hapur nga MIE, më datë 22.6.2022 dhe finalizuar në muajin korrik 2023, si vijon:
- Shoqëria “Verbund Green Power Albania” sh.p.k. ka nënshkruar marrëveshjen e lidhjes me rrjetin e transmetimit të Parkut Eolik Spille, me fuqi të instaluar 72.6 mw.
Tarifat e lidhjes në rrjetin e transmetimit janë tarifa fikse, siç përcaktohen në “Rregulloren e procedurave për lidhjet e reja dhe modifikimin e lidhjeve ekzistuese me rrjetin e transmetimit”, e miratuar nga Bordi i ERE-s, ku përfshihet edhe metodologjia e llogaritjes së kostove dhe marrëveshja standarde e lidhjes, të cilat janë transparente dhe eficiente për të siguruar lidhjen në mënyrë jodiskriminuese të çdo përdoruesi në rrjetin e transmetimit.
[bookmark: _Toc46172208][bookmark: _Toc225512571]4.1.4 Pajtueshmëria e përdoruesve të rrjetit me Kodin e Transmetimit
Në zbatim të rekomandimeve të ERE-s lënë për Zyrtarin e Pajtueshmërisë, përcjellë me shkresën nr. 861/2 prot., datë 9.10.2024, në këtë kapitull do të trajtohet pajtueshmëria e përdoruesve me kodin e transmetimit, në kuadër të transparencës dhe trajtimit jodiskriminues të përdoruesve të rrjetit të transmetimit.
Kodi i Transmetimit, miratuar me vendim të ERE-s nr. 63, datë 11.4.2022, përcakton në mënyrë të hollësishme normat që shërbejnë për të siguruar mbarëvajtjen e operimit dhe zhvillimit të sistemit të transmetimit, si dhe përcakton kushtet e shërbimit që ofrohen nga OST-ja ndaj përdoruesve të sistemit të transmetimit. Të drejtat dhe detyrimet reciproke për OST-në dhe përdoruesit, përcaktohen në ligjin nr. 43/2015, “Për sektorin e energjisë elektrike”, i ndryshuar, Kodin e Transmetimit, marrëveshjet dy/shumëpalëshe, si dhe vendimet e rregulloret e tjera të miratuara nga Bordi i ERE-s.
Kodi i Transmetimit parashikon metodat dhe kriteret për planifikimin dhe zhvillimin e sistemit, kushtet dhe dokumentacionin e nevojshëm për aplikimin për akses në sistemin e transmetimit, si dhe detajon specifikimet minimale teknike dhe funksionale për dhënien e aksesit dhe lidhjen me sistemin e transmetimit të centraleve prodhuese të Operatorit të Shpërndarjes dhe të konsumatorëve të rëndësishëm.
Në zbatim të dispozitave të Kodit të Transmetimit, neni 6 pika 3, OST-ja monitoron zbatimin e Kodit të Transmetimit nëpërmjet kryerjes së inspektimeve, testimit të sistemeve dhe proceseve apo mbledhjes së informacionit të nevojshëm nga përdoruesit e sistemit të transmetimit, për të mbikëqyrur zbatimin e Kodit të Transmetimit nga këta përdorues.
Në çdo rast papajtueshmërie, OST-ja njofton përdoruesin dhe informon ERE-n, për:
a) papajtueshmëri të konstatuara;
b) informacionin/shpjegimin e përdoruesit, në lidhje me papajtueshmërinë e konstatuar (nëse ka);
c) afatet kohore të nevojshme për zbatimin e detyrimeve nga përdoruesi, të domosdoshme për të zgjidhur situatën e papajtueshmërisë me dispozitat e kodit.
Gjatë monitorimeve on site, OST-ja vlerëson kërkesat të cilat lidhen kryesisht me operimin në kohë reale të sistemit, kërkesa të cilat janë të lidhura ngushtësisht me zbatimin e kërkesave në pikën e lidhjes, qendrën e operimit të përdoruesit dhe ndërveprimin me QKD-në.
Sipas informacionit të marrë pranë Sektorit të Zbatimit të Kodeve/Drejtoria e Drejtimit Operativ të Sistemit, gjatë vitit 2025, janë monitoruar kategoritë e përdoruesve të rrjetit, si vijon:
i. Gjeneruesit: (HEC), gjithsej 20 subjekte të monitoruar dhe fotovoltaike 2 subjekte të monitoruar;
ii. Konsumatorët e lidhur në rrjetin e transmetimit, gjithsej 4 subjekte të monitoruar;
Gjatë monitorimeve mbi zbatimin e kërkesave të Kodit, janë hasur disa problematika që kanë ndikuar në përmbushjen e kërkesave dhe standardeve të përcaktuara. Këto sfida lidhen me aspekte të ndryshme teknike dhe organizative, të cilat kërkojnë një përpjekje të koordinuar për t’u adresuar dhe përmirësuar. Disa nga papajtueshmëritë e konstatuara kanë të bëjnë me:
- Mosrespektimin e afateve të raportimit nga disa përdorues;
- Ndryshimet në kërkesat teknike dhe infrastrukturore;
- Mungesa e përgatitjes teknike në raste të caktuara.
Sa i takon gjeneruesve të rinj, të energjizuar gjatë vitit 2025: Në vitin 2025, janë lidhur me rrjetin e transmetimit 3 parqe fotovoltaike, duke kontribuar në prodhimin e energjisë dhe diversifikimin e burimeve. Parqet solare të energjizuara janë gjenerues të tipit D dhe kanë kapacitet 50 mw dhe 100 mw.
Gjithashtu, gjatë vitit 2025 janë lidhur me rrjetin e transmetimit dhe 3 HEC-e të rinj me kapacitet 48.8 mw, 15.3 mw dhe 10.8 mw.
Referuar informacionit dhe dokumentacionit të përcjellë nga përdoruesit e energjizuar gjatë vitit 2025, është konstatuar se ata janë kryesisht të pajtueshëm me kërkesat e Kodit të Transmetimit. Rezultatet e testimeve gjatë proceseve të implementimit të projektit janë përcjellë në “OST” sh.a. përfshirë fazat respektive të energjizimit. Verifikimi, testet dhe certifikimi i pajtueshmërisë është kryer kryesisht nga palë të treta, përfshirë edhe testet e performancës së përgjithshme të parkut/HEC sipas kërkesave të vendimit nr. 129/2018 të ERE-s.
Nëpërmjet monitorimeve, “OST” sh.a. ka ndjekur në mënyrë të vazhdueshme aktivitetin dhe performancën e përdoruesve të rrjetit të transmetimit, duke monitoruar, komunikuar dhe udhëzuar sipas rastit, me qëllim rritjen e sigurisë operacionale, evitimin e ngjarjeve shqetësuese në sistem dhe përmirësimin e funksionimit të të gjithë sistemit elektroenergjetik. Komunikimi me përdoruesit ka qenë i vazhdueshëm dhe në çdo rast prej tyre është kërkuar që planifikimi dhe operimi i aseteve të tyre të bëhet bazuar në zbatim të dispozitave të Kodit të Transmetimit.
“OST” sh.a. është përpjekur që papajtueshmëritë t’i zgjidhë nëpërmjet komunikimit dhe si rrjedhojë ka vijuar me procedurën e takimeve në ambientet e “OST” sh.a., me përfaqësues të lartë të përdoruesve, duke i parashtruar qartë kërkesat, detyrimet e Kodit të Transmetimit dhe si rrjedhojë penalizimet nëse këto kërkesa nuk përmbushen.
Për çdo papajtueshmëri të konstatuar gjatë monitorimeve të realizuara gjatë vitit 2025, OST-ja ka komunikuar me përdoruesit nëpërmjet shkresave zyrtare, ku për dijeni është vënë, gjithashtu, edhe Enti Rregullator i Energjisë.
Në vijim të monitorimeve të realizuara dhe komunikimeve intensive me përdoruesit, vihen re një ndërgjegjësim në disa përdorues, të cilët për kohë të gjatë nuk kishin marrë asnjë masë në përmbushjen e kërkesave, qoftë në aspektin teknik, siç është realizimi i lidhjes me rrjetin e telekomunikacionit apo SCADA, shkëmbimi i të dhënave gjatë planifikimit-zhvillimit, dispeçerimit apo edhe nënshkrimi i marrëveshjes së lidhjes, por ndërkohë vihen re se disa përdorues (HEC-e) janë në papajtueshmëri të përsëritur.
Si konkluzion, nga ana e OST-së janë ndërmarrë hapat dhe procedurat e kërkuara nga Kodi i Transmetimit me qëllim mbikëqyrjen e zbatimit dhe pajtueshmërinë me kërkesat e Kodit nëpërmjet analizimit, krahasimit dhe vlerësimit të të dhënave të marra on site me të dhënat e përcaktuara në marrëveshjen e lidhjes, me të dhënat në kohë reale dhe me historikun e sistemit SCADA, si dhe nëpërmjet inspektimeve të menjëhershme on site në rast problematikash gjatë operimit, përfshirë operimin në kohë reale, ose kur nga informacioni ditor rezultojnë mospërputhje të parametrave, veprimeve të mbrojtjes apo mungesë e aftësisë së operatorëve për t’iu përgjigjur kërkesave të “OST” sh.a.  Në çdo rast të konstatimit të papajtueshmërisë, është bërë njoftimi i përdoruesve të rrjetit dhe Entit Rregullator të Energjisë, si dhe është kërkuar marrja e masave të duhura për përmbushjen e detyrimeve të marra përsipër nëpërmjet marrëveshjes së lidhjes dhe Kodit të Transmetimit. Si rezultat i këtyre monitorimeve, është arritur përmirësimi i kushteve dhe përmbushja e detyrimeve nga një numër i madh i përdoruesve të rrjetit, sikurse janë masat e përshkruara me lart.
[bookmark: _Toc225512572]4.1.5 Tregu balancues i energjisë elektrike
Nga data 1 prill 2021,  bazuar në Rregullat e Tregut të Balancimit miratuar me vendim të Bordit të ERE-s nr. 106, datë 2.7.2020, OST-ja operon Tregun Shqiptar të Balancimit në të cilin organizohen procedurat respektive për sigurimin e kapacitetit rezervë dhe energjisë balancuese, me qëllim balancimin e sistemit. Në përmbushje të këtij detyrimi, OST-ja bën evidentimin e aktivizimeve, disbalancave dhe menaxhimin kontraktual e financiar të tyre me palët përgjegjëse për disbalancat dhe me ofruesit përkatës të shërbimeve të balancimit.
Tregu shqiptar i balancimit ka mundësuar kalimin përfundimtar nga një mekanizëm i rregulluar me entitete publike në një liberalizim të tregut të energjisë balancuese, ku çdo palë ofruese e shërbimeve të balancimit mund të marrë pjesë dhe të bëhet konkurruese me produktet e saj për shërbimet e balancimit.
[bookmark: _Toc225512573]4.1.5.1 Pjesëmarrësit e tregut të energjisë
Në përmbushje të detyrimit për akses të barabartë në sistem, OST-ja kryen dhe ndjek procesin e regjistrimit të të gjithë pjesëmarrësve të tregut në bazë të “Rregullores për regjistrim në tregun shqiptar të energjisë elektrike” (miratuar me vendim të ERE-s nr. 160, datë 12.10.2017).
Pjesëmarrësit e tregut kanë nënshkruar me OST-në kontratën për shërbimin e transmetimit (kontratë tip) miratuar nga ERE me vendimin nr. 23, datë 15.2.2017, ndryshuar me vendimin nr. 99, datë 4.7.2017, me një tarifë të përcaktuar për vitin 2025, të miratuar nga ERE me vendimin nr. 279, datë 16.12.2024, “Mbi miratimin e tarifës së transmetimit të energjisë elektrike për periudhën 2025–2027”. 
Të dhëna e lartpërmendura janë të publikuara edhe në website-in zyrtar të OST-së. Kjo marrëveshje siguron shërbimin e transmetimit për pjesëmarrësit të tregut në mënyrë transparente dhe jodiskriminuese, duke përmbushur në këtë mënyrë detyrimin e përcaktuar në programin e pajtueshmërisë.
Nga data 12 prill 2023, në vijim të zhvillimeve në Sektorin Elektroenergjetik, pas miratimit nga ERE të Rregullave të Tregut të Energjisë Elektrike (Rregullat e ALPEX-it, përkufizimet, procedura e tregtimit, si dhe procedura e klerimit dhe shlyerjes) me vendimin nr. 347, datë 27.12.2022, nga OST-ja është bërë njoftimi për pjesëmarrësit e tregut të energjisë, duke sqaruar se:
i. Në përputhje me parashikimet e vendimit të ERE-s nr. 126, datë 17.5.2021, “Mbi miratimin e rregullores për integritetin dhe transparencën e tregut me shumicë të energjisë (REMIT)”, çdo pjesëmarrës tregu apo aplikues i ri duhet të regjistrohet pranë Entit Rregullator të Energjisë në regjistrin e REMIT;
ii. Për t’u regjistruar si “Palë përgjegjëse balancuese” çdo palë e interesuar duhet të plotësojë formularët e publikuar në faqen zyrtare të “OST” sh.a., me plotësimin e të cilëve do të vijohet me nënshkrimin e marrëveshjes për palën përgjegjëse balancuese për regjistrim në Tregun Shqiptar të Balancimit.
Gjithë dokumentacioni dhe informacioni i nevojshëm për palët është i publikuar në faqen zyrtare të OST-së në rubrikën  “Tregu i shqiptar i balancimit”.
Në vijim të këtij procesi, lista e subjekteve të”regjistruar në tregun balancues të energjisë elektrike si palë, grup përgjegjës për balancim apo ofrues i shërbimit të balancimit për vitin 2025, paraqitet më poshtë:
Regjistri i Ofruesve të Shërbimit të Balancimit të Tregut Shqiptar të Balancimit:
	Nr.
	Kodi
	Kompania

	1.
	PPB-001
	GSA sh.p.k

	2.
	PPB-003
	ReNRGY Trading Group sh.p.k.

	3.
	PPB-005
	GEN-I Tirana sh.p.k.

	4.
	PPB-007
	Energji Ashta sh.p.k.

	5.
	PPB-009
	Danske Commodities Albania sh.p.k.

	6.
	PPB-010
	NOA Energy Trade sh.p.k.

	7.
	PPB-011
	Ayen Energy Trading sh.a.

	8.
	PPB-012
	Ayen AS Energji sh.a.

	9.
	PPB-013
	EZ-5 Energy sh.p.k.

	10.
	PPB-014
	AXPO Albania sh.a.

	11.
	PPB-015
	KESH sh.a.

	12.
	PPB-016
	Energy Financing Team Tirana sh.p.k.

	13.
	PPB-018
	Kurum International sh.a.

	14.
	PPB-019
	ENER TRADE sh.p.k.

	15.
	PPB-020
	Furnizuesi i Tregut të Lirë sh.a.

	16.
	PPB-021
	Devoll Hydropower sh.a.

	17.
	PPB-023
	Operatori i Sistemit të Shpërndarjes sh.a.

	18.
	PPB-027
	Lengarica & Energy sh.p.k.

	19.
	PPB-030
	Tirana International Development sh.p.k.

	20.
	PPB-031
	INFO Telecom sh.p.k.

	21.
	PPB-032.
	DITEKO sh.p.k.

	22.
	PPB-033
	Spe Gjadër sh.p.k.

	23.
	PPB-034
	Furnizuesi i Shërbimit Universal sh.a.

	24.
	PPB-035
	AlbEsp Trading & Consulting sh.p.k.

	25.
	PPB-037
	Hec-i Bishnica1, 2 sh.p.k.

	26.
	PPB-038
	Heci Tervolit sh.p.k.

	27.
	PPB-039
	ADA Solar SE sh.p.k.

	28.
	PPB-040
	Lajthiza Invest sh.a.

	29.
	PPB-041
	Future Energy Trading and Dynamics sh.p.k.

	30.
	PPB-042
	Dragobia Energy sh.p.k.

	31.
	PPB-043
	Korça Photovoltaik Park sh.p.k.

	32.
	PPB-044
	Sun Beat System sh.p.k.

	33.
	PPB-045
	New Technolgy Solution Production (NTSP) sh.p.k.

	34.
	PPB-046
	Tren Sun System sh.p.k.

	35.
	PPB-051
	Energy 24 sh.p.k.

	36.
	PPB-052
	ENSCO Trading (Albania) sh.p.k.

	37.
	PPB-057
	G.S.K sh.p.k.

	89.
	PPB-058
	Proinfinit Consulting sh.p.k.

	39.
	PPB-059
	Sole 24 DOOEL Shkup – Dega në Shqipëri

	40.
	BRP-060
	Duferco Shqipëria sh.p.k.

	41.
	PPB-061.
	Karavasta Solar sh.p.k

	42.
	PPB-062
	SPV Blue 1 sh.p.k.

	43.
	PPB-063
	Protergia Energy Albania sh.p.k.

	44.
	PPB-064
	Nova Solar System sh.p.k.

	45.
	PPB-065
	ALB Energy Trade sh.p.k.

	46
	PPB-066
	Energy Commodities sh.p.k.

	47.
	PPB-067
	MFT Energy Kosovo 

	48.
	PPB-068
	5GX Energy sh.p.k.

	49.
	PPB-069
	Yildirim Energy Europe Albania sh.p.k.

	50.
	PPB-070
	NRG Power sh.p.k.

	51.
	PPB-071
	JUANA sh.p.k.

	23.
	PPB-072
	GreeNNAT Solar Park Ballsh sh.p.k.

	53.
	PPB-073
	Erseka Solar Park 1 sh.p.k.

	   54
	PPB-074
	Volton sh.p.k.

	55
	PPB-075
	Amal sh.p.k.

	56
	PPB-076
	 Hidroalbania Energji sh.p.k. 

	57
	PPB-077
	Sarolli sh.p.k. 

	58
	PPB-078
	“MC. Energji Gojan” sh.p.k.

	59
	PPB-079
	AI EnergyX Sh.p.k

	60
	PPB-080
	Egnatia Hydropower sh.p.k.

	61
	PPB-081
	EU Green Energy sh.p.k

	62
	PPB-082
	Antea Cement sh.a.

	63
	PPB-083
	Spahiu Gjanc sh.p.k.

	64
	PPB-085
	CWI Albnia SHA

	65
	PPB-086
	Wonder Power sh.p.k.

	66
	PPB-087
	MET Albania sh.a.

	67
	PPB-088
	SPV Blue 2 sh.p.k.

	68
	PPB-089
	Favina 1 sh.p.k.

	69
	PPB-090
	H.K Hec Grabova 2 sh.p.k.

	70
	PPB-091
	Sunny Side Energy sh.p.k.

	71
	PPB-092
	Selca Energji sh.p.k

	72
	PPB-093
	Marjakaj sh.p.k.

	73
	PPB-094
	Dishnica Energji sh.p.k.

	74
	PPB-095
	EMIKEL sh.p.k.

	75
	PPB-096
	Global Technical Mechanicas sh.p.k.

	76
	PPB-097
	NAD Investment sh.p.k.

	77
	PPB-099
	Maksi Elektrik sh.p.k.

	78
	PPB-100
	Bursa Shqiptare e Energjisë Elektrike ALPEX sh.a.

	79
	PPB-101
	Elektro Lubonja sh.p.k.

	80
	PPB-102
	Kamenica sh.p.k.

	81
	PPB-103
	Hidrocentrali Qarr & Kaltanj sh.p.k.

	82
	PPB-104
	OSOJA HPP sh.p.k.

	83
	PPB-105
	Power-Elektrik-Slabinje sh.p.k



Regjistri i Ofruesve të Shërbimit të Balancimit të Tregut Shqiptar të Balancimit:
	Nr. 
	Kodi  i regjistrimit 
	Kompania 

	1. 
	OSHB-001 
	Ayen As Energji sh.a. 

	2.
	OSHB-002 
	KESH sh.a.

	3.
	OSHB-004
	Devoll Hydropower sh.a.



Regjistri i Grupeve të Balancimit të Tregut Shqiptar të Balancimit:
	Nr.
	Emërtimi i Grupit të Balancimit

	1
	Grupi i Balancimit KESH sh.a.

	2
	Grupi i Balancimit GSA Sh.p.k

	3
	Grupi i Balancimit “Furnizuesi i Tregut të Lirë sh.a.

	4
	ALB Energy Trade sh.p.k.

	5
	GEN-I Tirana sh.p.k

	6
	Future Energy Trading and Dynamic sh.p.k.

	7
	ENER Trade sh.p.k.

	8
	SPV Blue 1 sh.p.k.



[bookmark: _Toc225512574]4.1.5.2 Prokurimi i energjisë për mbulimin e humbjeve në rrjetin e transmetimit 
Referuar ligjit për sektorin e energjisë, rregullave të tregut, rregullave të balancimit, si dhe akteve të tjera rregullatore, OST-ja prokuron energjinë elektrike për mbulimin e humbjeve në rrjetin e transmetimit, si dhe për rezervën e energjisë dhe shërbimet e tjera ndihmëse, të kërkuara për operimin e sigurt të sistemit, bazuar në parimet e transparencës, mosdiskriminimit, rregullave të tregut dhe kostos minimale.
[bookmark: _Hlk162426995]Në zbatim të vendimit të Këshillit të Ministrave nr. 456, datë 29.6.2022,  “Për miratimin e kushteve për vendosjen e detyrimit të shërbimit publik, që do të zbatohen ndaj të licencuarve në sektorin e energjisë elektrike, të cilët ushtrojnë aktivitetin e prodhimit, transmetimit, shpërndarjes dhe furnizimit me energji elektrike”, u vendos që gjatë periudhës së gjendjes së emergjencës në furnizim me energji elektrike (deri në 31 dhjetor 2022), vendosur me VKM-në nr. 584, datë 8.10.2021, “Për shpalljen e gjendjes së emergjencës në furnizimin me energji elektrike” (i ndryshuar), sasia e energjisë për mbulimin e humbjeve do të sigurohej nga shoqëria publike e prodhimit, e ngarkuar me detyrimin e shërbimit publik, pra KESH. Kjo shoqëri furnizon Operatorin e Sistemit të Transmetimit me të gjithë sasinë e nevojshme, për mbulimin e humbjeve, me çmimin e blerjes së energjisë nga prodhuesit me përparësi hidrike, me çmimin e rregulluar të blerjes së energjisë nga prodhuesit me përparësi hidrike, ku çmimi vjetor i blerjes së energjisë elektrike, që do t’u paguhet prodhuesve ekzistues me përparësi do të jetë 8565.2 lekë/mwh, (për periudhën 2.7.22–8.2.2023) dhe 10,000 lekë/mwh (për periudhën 9.2.23–11.4.2023). Kjo sasi energjie është siguruar në bazë të kontratës ndërmjet shoqërisë publike të prodhimit dhe Operatorit të Sistemit të Transmetimit, me nr. prot. 4670, datë 27.7.2022 dhe e miratuar nga ERE me vendimin nr. 230, datë 12.9.2022. 
Edhe për periudhën 1.1.2023–11.4.2023, në bazë të vendimit të Këshillit të Ministrave nr. 456, datë 29.6.2022, “Për miratimin e kushteve për vendosjen e detyrimit të shërbimit publik, që do të zbatohen ndaj të licencuarve në sektorin e energjisë elektrike, të cilët ushtrojnë aktivitetin e prodhimit, transmetimit, shpërndarjes dhe furnizimit me energji elektrike”, sasitë e energjisë për mbulimin e humbjeve në rrjetin e transmetimit janë siguruar nga KESH me çmimin e rregulluar të blerjes së energjisë nga prodhuesit me përparësi hidrike, ku çmimi vjetor i blerjes së energjisë elektrike, që i është paguar prodhuesve ekzistues me përparësi ka qenë 8565.2 lekë/mwh, (për periudhën 1.1.23–8.9.2023) dhe 10,000 lekë/mwh (për periudhën 9.2.23–11.4.2023).
Prej datës 12 prill 2023, prokurimi i energjisë për mbulimin e humbjeve kryhet nëpërmjet platformës ALPEX, ku ky i fundit do të sigurojë shlyerjen e volumit të kontraktuar në ALPEX DAM, sipas Rregullave të Tregut dhe, nëse, çmimi klerues për ato Njësi Kohore të Tregut në DAM është më i lartë se çmimi i kontratës (me KESH-in), shitësi do të kompensojë blerësin për diferencën midis çmimit klerues për ato Njësi Kohore të Tregut në DAM dhe çmimit të kontratës.
Nga verifikimi i faqes online të OST-së rezulton që është pasqyruar i gjithë informacioni i duhur për procesin e prokurimit të humbjeve, si dhe rezultatet e dala nga prokurimi, duke ju përmbajtur kërkesave të përcaktuara në pikat 25 dhe 35 të Programit të Pajtueshmërisë.
[bookmark: _Toc225512575]4.1.5.3 Ankandet mbi alokimin e kapaciteteve
OST-ja, si Operator i Sistemit të Transmetimit në Republikën e Shqipërisë, është i ngarkuar të përcaktojë vlerat e kapacitetit transmetues ndërkufitar dhe rakordimin e tyre me TSO-të fqinje, në përputhje me kriteret e përcaktuara nga ENTSO-E (Rrjeti Evropian i Operatorëve të Transmetimit të Energjisë Elektrike).
Në përputhje me kërkesat e rregullores (KE) 714/2009, të Parlamentit Evropian dhe të Këshillit, “Mbi kushtet për hyrjen në rrjet për shkëmbimet ndërkufitare të energjisë elektrike” dhe Traktatit të Komunitetit të Energjisë, Zyra Rajonale e Alokimit të Kapaciteteve “SEE CAO” realizon procedurat e ankandeve për alokimin e kapaciteteve të interkonjeksionit në të dyja drejtimet, ndërmjet Zonave të Kontrollit të OST-ve Pjesëmarrëse të Evropës Juglindore, ku OST-ja merr pjesë si bashkëpronare me vota të barabarta. Nëpërmjet ankandeve të zhvilluara në këtë zyrë, është bërë alokimi i kapaciteteve ndërkufitare në të dyja drejtimet, për kufirin AL–Greqi dhe AL–Mal i Zi, në bazë të “Rregullave të harmonizuara të alokimit të kapaciteteve të interkonjeksionit për vitin 2018 për Zyrën e Koordinimit të Ankandeve të Kapacitetit të Interkonjeksionit në Evropën Juglindore SEE CAO”.
Me hyrjen në fuqi të marrëveshjes së lidhjes së KOSTT-së me ENTSO-E, Kosova njihet si zonë kontrolli e pavarur, ku në bashkëpunim me Operatorin e Sistemit të Transmetimit – OST dhe bazuar në marrëveshjen për krijimin e bllokut të kontrollit Shqipëri–Kosovë, operojnë brenda këtij blloku, në përputhje me rregullat e ENTSO-E. Me njohjen e KOSTT-së si zonë kontrolli, të gjithë proceset ndërkufitare zhvillohen me kufirin OST–KOSTT.
Në vazhdimësi të këtyre hapave, KOSTT-ja ka njoftuar SEE CAO-n mbi vendimin e RGCE për hyrjen në fuqi të marrëveshjes së lidhjes së KOSTT-së me ENTSO-E dhe qëllimin e KOSTT-së për të firmosur marrëveshjen e shërbimeve me SEE CAO për vitin 2021.
SEE CAO ka përgatitur ndryshimet përkatëse të Rregullave të Harmonizuara të Alokimit të kapaciteteve të interkonjeksionit të SEE CAO, me qëllim aplikimin e tyre në kushtet e përfshirjes edhe të KOSTT-së si përfituese e shërbimeve të SEE CAO-s. 
Me vendimin nr. 280, datë 1.11.2022, Bordi i ERE-s ka miratuar Rregullat e Harmonizuara të Alokimit të SEE CAO-s, për kufijtë Shqipëri–Greqi, Shqipëri–Mali i Zi dhe Shqipëri–Kosovë, si dhe anekset e këtij dokumenti, të cilat aplikohen nga data 1 janar 2023. 
Ky proces monitorohet nga ERE, sipas përcaktimeve të rregullave të lartpërmendura. OST-ja, e konkretisht Drejtoria e Shërbimeve të Tregut, gjatë vitit 2025 ka dërguar informacion periodik çdo 3 muaj, në rrugë elektronike mbi procedurat e ankandeve të zhvilluara nga OST-ja.
Nga monitorimi i kryer, rezulton se në faqen zyrtare të OST-së është publikuar i gjithë informacioni mbi ankandet për alokimin e kapaciteteve, sipas përcaktimeve të pikës 9 të Rregullave për alokimin e kapaciteteve.
Gjithashtu, konstatohet se ky proces i kryer nga OST-ja, i ka ofruar shërbimin të gjithë pjesëmarrësve të tregut të energjisë elektrike, me të njëjtat terma dhe kushte, dhe në mënyrë jodiskriminuese.
[bookmark: _Toc225512576]4.1.5.4 Palët përgjegjëse për balancim
Një nga detyrat e Operatorit të Sistemit të Transmetimit të përcaktuara shprehimisht në Ligjin për Sektorin e Energjisë Elektrike, është kryerja e balancimit të sistemit, mbështetur në parime objektive, transparente e jodiskriminuese, në përputhje me Kodin e Transmetimit dhe rregullat e tregut.
Në bazë të Rregullave të Tregut Shqiptar të Balancimit të Energjisë Elektrike, miratuar me vendim të Bordit të ERE-s nr. 106, datë 2.7.2020, OST-ja është përgjegjëse për ruajtjen e sigurisë së sistemit dhe për prokurimin e shërbimeve balancuese nga ofruesit e shërbimeve të balancimit (OSHB) në mënyrë që të garantojë sigurinë operacionale në sistem.
Gjatë vitit 2025, OST-ja ka lidhur kontrata për sigurimin e shërbimeve të balancimit (kapacitetit rezervë dhe energjisë balancuese me 3 shoqëri: Devoll Hydropower sh.a., Ayen AS Energji sh.a. dhe KESH sh.a., me qëllim përmbushjen e detyrimit për sigurimin e kapacitetit rezervë dhe energjisë së përdorur nga OST-ja për balancimin e sistemit.
Krijimi i tregut të balancimit:
Krijimi dhe vënia në funksionim e Tregut të Balancimit të energjisë elektrike, në kohë reale për Shqipërinë (ABM) është një hap i rëndësishëm për sektorin elektroenergjitik në vend, në përputhje me detyrimet e Shqipërisë përballë Traktatit të Komunitetit të Energjisë, si dhe Memorandumin e Mirëkuptimit – WB6 MoU (i nënshkruar midis operatorëve të sistemit të transmetimit, autoriteteve rregullatorë kombëtare në fushën e energjisë, bursave të energjisë (PX) dhe ministrive përgjegjëse për energjinë të shteteve përkatëse të Ballkanit Perëndimor, si pjesë e procesit “WB6” të drejtuar nga Sekretariati i Komunitetit të Energjisë.
ERE, me vendim nr. 106, datë 2.7.2020, “Mbi miratimin e Rregullave të Tregut Shqiptar të Balancimit të Energjisë Elektrike”, ka miratuar këto rregulla, të cilat ishin të detyrueshme për t’u zbatuar nga pjesëtarët e tregut të energjisë elektrike pa efekte financiare deri në datën 31.12.2020, datë e cila u shty me vendimin e ERE-s nr. 275, datë 28.12.2020”, sipas të cilit Tregu Shqiptar i Balancimit, do të ishte funksional më datë 1 prill 2021.
Nga data 1 prill 2021, OST-ja ka implementuar tregun balancues konform rregullave të tregut shqiptar të balancimit dhe shërbimet balancuese aktualisht prokurohen me bazë tregu.
Tregu i Balancimit i lejon OST-së të përmbushë detyrimet e saj, lidhur me balancimin e sistemit në kohë reale, duke siguruar shërbimet e nevojshme në kohë reale bazuar në parimet e tregut të hapur, transparent dhe jodiskriminues.
Në këtë kuadër, OST-ja kryen nëpërmjet SEE CAO-s:
- Ankandet e Angazhimit për Disponueshmëri për sigurimin e kapacitetit rezervë për balancimin e sistemit, si dhe për llogari të KOSTT-së, referuar marrëveshjes për ndarjen e rezervave OST–KOSTT;
- Ankandet e angazhimit për shpërndarje për sigurimin e energjisë balancuese për balancimin e sistemit, si dhe për llogari të KOSTT-së, referuar marrëveshjes për ndarjen e rezervave OST–KOSTT.
[bookmark: _Toc225512577]4.1.5.5 Mbi zbatimin e marrëveshjes për shlyerjen financiare të devijimeve ndërkufitare:
Në vijim të përmbushjes së detyrimeve që OST-ja ka si palë e ENTSO-E, OST-ja, si operatori në qendër të mekanizmit balancues, përgjegjës për ruajtjen e balancës së sistemit elektroenergjitik,  është, gjithashtu, përgjegjës për shkëmbimin ose ndarjen e shërbimeve të balancimit me operatorët e sistemit të transmetimit të shteteve fqinj. 
Në zbatim të marrëveshjes FSKAR për shlyerjen financiare të devijimeve ndërkufitare, të nënshkruar nga të gjitha TSO-të e zonës sinkrone evropiane dhe vendimit të ENTSO-E, OST ka filluar implementimin e saj prej datës 1 qershor 2021, ku kompensimi i devijimeve të paqëllimshme ndërkufitare, nuk do të bëhet më tej në natyrë, por palët (TSO-të) do të kompensojnë njëra-tjetrën financiarisht.
Për sa më sipër, janë njoftuar të gjithë pjesëmarrësit e tregut se duhet të deklarojnë skedulim të balancuar, duke pasur parasysh faktin që janë financiarisht përgjegjëse për disbalancat kundrejt OST-së, sikurse rrjedhimisht OST-ja është financiarisht përgjegjëse për devijimet në interkonjeksion kundrejt zonës sikrone.[footnoteRef:6] [6:  Informacion i marrë pranë Drejtorisë së Shërbimeve të Tregut.] 

Nga monitorimi rezulton se marrëdhënia e OST-së me palët përgjegjëse për balancim, rregullohet mbi baza transparence dhe mosdiskriminimi. Gjithë informacioni i nevojshëm mbi këtë proces është i publikuar në website-in e OST-së.
[bookmark: _Toc46172209][bookmark: _Toc225512578]4.2 Konfidencialiteti i të dhënave dhe i informacionit të ndjeshëm tregtar
Referuar pikës 28 të Programit të Pajtueshmërisë, OST-ja duhet të sigurojë konfidencialitetin e informacionit të ndjeshëm tregtar të siguruar nga OST-ja gjatë aktiviteteve funksionale dhe/ose komerciale dhe duhet të marrë të gjitha masat e arsyeshme, dhe të nevojshme për të shmangur shpërndarjen diskriminuese të informacionit të ndjeshëm tregtar, në lidhje me aktivitetet të cilat përmbajnë vlera tregtare për persona të tjerë. 
Për të verifikuar përmbushjen e këtij detyrimi, është kërkuar informacion mbi sistemet e teknologjisë së informacionit që OST-ja ka në administrim, të dhënat që hidhen në këto sisteme, si dhe të dhënat që merren nga palët e treta nëpërmjet këtyre sistemeve.
[bookmark: _Toc46172210][bookmark: _Toc225512579]4.2.1 Sistemet e teknologjisë së informacionit 
Një nga funksionet kyçe të Operatorit të Sistemit të Transmetimit është të zhvillojë sistemin e transmetimit në përputhje me kërkesat afatgjata të furnizimit të vendit me energji elektrike, si dhe të koordinojë zhvillimin e rrjetit si brenda vendit ashtu dhe me fqinjët. Programet dhe sistemet kompjuterike të cilat shërbejnë për komandimin apo monitorimin e rrjetit elektrik zënë një vend të veçantë dhe janë në fokus të vazhdueshëm për sa i përket sigurisë së tyre apo përditësimeve që nevojiten. Gjithashtu, OST-ja zotëron një rrjet të brendshëm të transmetimit të të dhënave i cili përbëhet nga kabllo OPGW të pajisur me fibra optike për lidhjet midis nënstacioneve dhe nga kabllo LAN për rrjetet lokale të njësive apo nënstacioneve të OST-së.
OST-ja ka në pronësi dhe përdor disa sisteme kompjuterike të cilët shërbejnë për menaxhimin e rrjetit energjitik brenda vendit, si dhe në linjat e interkonjeksionit. Gjithashtu, OST-ja zotëron edhe sisteme të cilat shërbejnë për shkëmbimin e informacionit me të tretët siç janë ENTSO-E, KESH sh.a., Operatorët e ndryshme privat apo shtetëror, HEC-e apo nënstacione.
Sistemi SCADA/EMS (Qendra Kombëtare e Kontrollit)
Sistemi SCADA/EMS (Sistemi i Kontrollit dhe Grumbullimit të të Dhënave/Sistemi i Menaxhimit të Energjisë) shërben për operimin e sistemit energjetik. Ky sistem, përveç se është një zgjidhje efikase për operimin e sistemit, është, gjithashtu, një sistem informatik i cili i siguron OST-së, si vendimmarrës, në lidhje me funksionimin e sistemit të transmetimit, informacione të besueshme mbi proceset, duke u mundësuar kështu operatorëve të menaxhojnë sistemin e energjisë në një mënyrë optimale. Platforma e tij e hapur dhe e gjithanshme lejon integrim të lehtë të sistemeve të tjera informative të shërbimeve, duke ruajtur nivele të larta të sigurisë së IT-së. Aplikacionet e sistemit SCADA/EMS mund të përshtaten për kontroll dhe analizë në kohë reale, si dhe për qëllime optimizimi dhe planifikimi. Në sistemin kryesor SCADA të OST-së monitorohen në kohë reale të gjitha të dhënat që operohen nga n/stacionet 220/400 kV dhe n/stacionet më të rëndësishme 110 kV. Stacioni kryesor i sistemit SCADA/EMS është instaluar në ambientet e QDK-së, OST-së. Për të garantuar nivelin më të lartë të disponueshmërisë dhe besueshmërisë, sistemi është plotësisht redundant në drejtim të infrastrukturës hardware dhe software. 
Sistemi Emergjent i Kontrollit (ECC)
Sistemi ECC operon në konsistencë me Qendrën ekzistuese Kombëtare të Kontrollit (QDK), e implementuar në një nga nënstacionet e OST-së. Implementimi i një sistemi Emergjent Kontrolli ka ardhur si pasojë e zbatimit të direktivave të ENTSO-E mbi garantimin e vazhdueshmërisë së proceseve për OST-në, e cila duhet të ketë në dispozicion në çdo kohë dhe pa ndërprerje vëzhgueshmërinë e Rrjetit të Transmetimit edhe në rastet e dështimit të sistemit kryesor për arsye të ndryshme. Sistemi ECC punon në mënyrë të pavarur nga sistemi SCADA/EMS i QDS, por përdor të njëjtat burime të të dhënave dhe të njëjtin rrjet telekomunikacioni.
Electronic Highway
OST-ja, në zbatim të direktivave kryesore të ENTSO-E, ka implementuar edhe nyjën e komunikimit për realizimin e shërbimeve të cilat shfrytëzojnë rrjetin e Electronic Highway. OST-ja është pjesë zyrtare e Electronic Highway. Kjo nyje ndodhet në Qendrën Kombëtare të Kontrollit, në objektet e OST-së. Për garantimin e nivelit më të lartë të besueshmërisë dhe disponueshmërisë, sistemi është plotësisht redundant në infrastrukturë. Në kuadër të këtij projekti, OST-ja shkëmben të dhëna në kohë reale me IPTO, CGES, ENTSO-E, nëpërmjet një rrjeti të dedikuar e të sigurt, sipas të gjithë rekomandimeve të ENTSO-E. OST-ja ka implementuar edhe shërbimet e tjera të kërkuara nga ENTSO-E për të cilat EH është vetëm mjet transmetues i tillë si sistemi EAS. 
ENTSO-E Awareness System (EAS)
EAS-ja është një platformë e centralizuar e cila ju lejon Operatorëve të Sistemit të Transmetimit të shkëmbejnë të dhëna në kohë reale. EAS-ja është një platformë informuese e cila ju pasqyron OST-ve partnere një pamje globale dhe në kohë reale të rrjetit evropian të transmetimit. Operimi i kësaj platforme është shumë i dobishëm në rastet e një avarie apo situate kritike në rrjet, pasi informacioni i paraqitur ju jep mundësinë operatorëve për të identifikuar origjinën e problemit, për të realizuar një vlerësim më të mirë të kushteve dhe arsyeve që dërguan në këtë situatë dhe mund të ndihmojë në zgjidhjen e problemit. Përveç dërgimit në mënyrë automatike të të dhënave kryesore të sistemit tonë, operatorët raportojnë çdo ngjarje e cila ndikon në ndryshimin e gjendjes së sistemit duke ndryshuar treguesin e gjendjes së sistemit dhe duke pasqyruar arsyen e ndryshimit të gjendjes së sistemit. Çdo operim në këtë sistem realizohet bazuar në dokumentin e Kodit të Rrjetit (si Udhëzues i Operimit të Sistemit).
Sistemet Lokale SCADA 
Sistemet SCADA lokale shërbejnë si nyje periferike për marrjen e të dhënave dhe transmetimin e tyre drejt qendrave të kontrollit, si dhe për automatizimin e proceseve që kryhen nëpër n/ST në pronësi të OST-së.  Të dhënat ndërmjet sistemeve SCADA/EMS, SCADA/ECC dhe nyjave periferike transmetohen duke përdorur një protokoll të caktuar, duke shfrytëzuar rrjetin e telekomunikacionit të “OST” sh.a. Këto sisteme ndërveprojnë me dy qendra të kontrollit në distance në të njëjtën kohë. Sistemet lokale SCADA janë plotësisht redundant. Për të siguruar funksionimin normal të sistemit edhe në rastet kur një nga elementet dështon, këto sisteme sigurojnë mbështetje në nivel serverash dhe posteve të punës SCADA për operatorët.
Platforma e Operimit të Tregut 
OST-ja është e detyruar të sigurojë transmetim të sigurt dhe të besueshëm të energjisë, kontroll efikas të sistemit energjetik të ndërlidhur me sistemet e energjisë të vendeve të tjera, zhvillim optimal dhe të qëndrueshëm të sistemit të transmetimit që synon përmbushjen e nevojave të klientëve dhe të gjithë shoqërisë, sigurimin e funksionimit dhe zhvillimit të tregut shqiptar të balancimit të energjisë elektrike, si dhe integrimin e tij në tregun rajonal dhe evropian të brendshëm të energjisë elektrike.
Për të përmbushur të gjitha kërkesat e sipërpërmendura, nga muaji dhjetor 2023, OST-ja ka implementuar Platformën NOVITA. Kjo platformë ofron zgjidhje të automatizuara për të trajtuar proceset që OST-ja duhet të përmbushë në mënyrë që të jetë në pajtim me standardet. Platforma NOVITA është e organizuar në trajtë modulare, ku modulet janë të ndërlidhur mes tyre dhe kryejnë këto funksione:
[bookmark: _Toc46172211]- Alokimi i kapacitetit ndërkufitar;
- Accounting dhe Settlement duke kryer përllogaritjen e flukseve në pikat e interkonjeksionit të cilat vijnë nga sistemi i matjes online;
- Skedulimi ndërkufitar, duke analizuar zonën ku do të veproj çdo partner, si dhe marrjen e informacionit për procesin e Day-Ahead apo Intraday, si dhe Skedulimi i brendshëm;
- Mekanizmi i balancimit;
- Ankandin e Shërbimeve Ndihmëse;
- Menaxhimi i të llogaritjeve të disbalancave të palëve të tregut;
- Komunikimi me platformën e transparencës së ENTSO-E;
- Komunikimi me platformën e ALPEX-it.
Platforma e Sistemit të Matjes
Platforma e sistemit të matjes është e përbërë nga platforma kryesore e menaxhimit të energjisë elektrike dhe nga platforma mbështetëse (backup). Të dyja platformat janë në lidhje paralele funksionimi.
Sistemi i komunikimit ndërmjet platformave dhe pikave të matjes (matësit kryesor dhe kontrollues) realizohet nëpërmjet rrjetit GSM të ofruara nga Vodafone Albania dhe Telekom Albania, rrjetit GPRS të ofruara nga kompanitë celulare ALBtelekom dhe Telekom Albania, duke përdorur komunikimin IPsec VPN dhe TCP nëpërmjet OPGW të Rrjetit të Telekomunikacionit të OST.
Për të garantuar nivelin më të lartë të disponueshmërisë dhe besueshmërisë, sistemi është i mbyllur nga rrjeti i jashtëm dhe i lejueshëm vetëm nga adresa IP të dedikuara. Gjithashtu, është i ndërtuar me mbrojtje nga Firewall dhe antivirus të licencuar dhe rinovuar sipas afateve në kohë.
Platforma e sistemit të matjes është në komunikim të dedikuar me platformën e menaxhimit të Operatorit të Tregut “NOVITA”. Platforma e sistemit të matjes transmeton të dhëna nëpërmjet protokollit FTP në format CVS ose xml, ose nëpërmjet ndërfaqes web për marrjen e të dhënave nga operatori i tregut. Nëpërmjet këtij procesi realizohet leximi dhe dërgimi automatik i të dhënave të energjisë elektrike nga linjat e interkonjeksionit në platformën e ENTSO-E.
Platforma e sistemit të matjes mundëson komunikim me sistemet SCADA dhe MiniSCADA me ndërfaqen e Portës së të Dhënave SCADA. 
Gjenerimi i të dhënave të platformës së Menaxhimit të Energjisë Elektrike realizohet nëpërmjet ndërfaqes web, e cila lejon dhe kufizon aksesin bazuar në adresat IP si nga brenda ashtu dhe nga jashtë rrjetit.
Aksesimi i të dhënave në ndërfaqen web është i menaxhueshëm nga administratori i rrjetit, sipas kërkesave të përdoruesve të brendshëm të OST-së së autorizuar më parë.
[bookmark: _Toc46172212]Sistemi Oracle EBS
Ky sistem përdoret për përpunimin e të gjitha të dhënave financiare të “OST” sh.a., duke menaxhuar në këtë mënyrë faturat dhe pagesat. Sistemi në fjalë, gjithashtu, është i integruar me sistemin e burimeve njerëzore, i cili shërben për menaxhimin e punonjësve të kompanisë. Në këtë sistem, gjithashtu, ruhet dhe dokumentacioni i OST-së në mënyrë elektronike.
[bookmark: _Toc46172213]Sistemi PSSE
Ky sistem përdoret për krijimin e modeleve të rrjetit sipas formateve të kërkuara nga ENTSO-E.
[bookmark: _Toc46172214]Sistemi ODMS
Ky sistem është krijuar nga ENTSO-E dhe shërben për shkëmbimin e modeleve të rrjetit midis TSO-ve pjesë e saj. “OST” sh.a. i kalon modelet e rrjetit në sistemin ODMS dhe më pas i dërgon drejt ENTSO-E.
[bookmark: _Toc46172215]Sistemi i antivirusit Check Point
Ky sistem antivirusi është i instaluar në çdo kompjuter apo server të “OST” sh.a. dhe kryen mbrojtjen e pajisjeve elektronike nga viruse të ndryshëm. Ky sistem është i pajisur me një sistem monitorimi qendror në mënyrë që të mundësojë menaxhimin më të thjeshte të kompjuterëve, si dhe të rrjetit.
[bookmark: _Toc46172216]Sistemi WebProxy
Ky sistem monitoron të gjithë trafikun e internetit të krijuar nga përdoruesit apo pajisjet e “OST” sh.a. dhe kryen bllokimin e faqeve të padëshiruara apo të faqeve që përmbajnë viruse. Ky sistem është i pajisur me një sistem monitorimi qendror në mënyrë që të mundësojë menaxhimin më të thjeshte të kompjuterëve, si dhe të rrjetit.
[bookmark: _Toc46172217]Sistemi i mbrojtjes së email-eve 
Ky sistem monitoron të gjithë trafikun e email-eve që vijnë drejt “OST” sh.a., duke i analizuar ata dhe duke bërë kategorizimin e tyre. Ky sistem krye mbrojtjen e përdoruesve të email-it nga email-e të tipit SPAM.
OPDE (Operational Planning Data environment)
OPDE është një platforme në të cilën përcaktohen kërkesat minimale të Planifikimit Operativ me qëllim sigurimin e proceseve koherente dhe të koordinuara të planifikimit operativ të Zonave të Sinkronizuara të zbatueshme për të gjithë përdoruesit e rrjetit me rendësi specifike, si dhe të gjithë Operatorët e Sistemit të Transmetimit.
Protokollet dhe certifikatat për standardet e sigurisë ofrohen nga ENTSO-E dhe konfigurohen nga administratorët e sistemit në server të veçantë në ambientet e OST-së.
SharePoint 
SharePoint është një platformë aplikative në web, e përqendruar dhe e mbrojtur, që i ofron shoqërisë mbështetje për menaxhimin e të dhënave, përmbajtjeve dhe dokumenteve në mënyrë të thjeshtë dhe të sigurt, duke përmirësuar procesin e punës. Microsoft SharePoint lejon krijimin e website-eve, si dhe menaxhimin e portaleve intranet dhe exranet. Sigurinë e huazon drejtpërdrejt nga Active Directory, për sa i përket autentifikimit të userave.
Sistemi JPuna 
është një sistem i cili kryen këto funksione:
- Kontrolli dhe monitorimi i punëve në terren;
- Administrimi i remonteve;
- Evidentimi i Defekteve;
- Evidentimi i Aseteve;
- Regjistër dhe historik i defekteve;
- Njoftim stafi për remonte të planifikuara;
- Menaxhimi i burimeve njerëzore dhe vlerësim efektiv të punonjësve në njësitë operative;
- Aksesimi i sistemit Jpuna realizohet si në rrjetin e OST-së dhe jashtë saj.
Phasor Measuring Unit – Wide Area Monitoring System
OST-ja gjatë vitit 2019, krahas sistemeve teknologjike ekzistuese në operim, ka implementuar sistemin e analizimit të rrjetit nëpërmjet PMU-WAMS (Phasor Measuring Unit – Wide Area Monitoring System). WAMS është një sistem i përbërë nga disa elemente të cilat monitorojnë parametra të ndryshëm të sistemit elektroenergjitik, në kohë reale. Sistemi WAMS është në shfrytëzim vetëm për OST-në, duke mos ofruar të dhëna në mënyrë direkte për palët e treta. 
Të dhënat e siguruara në një qendër kontrolli nga një rrjet WAMS janë të ngjashme me të dhënat e siguruara nga SCADA. Disponueshmëria dhe integriteti i të dhënave janë objektivat kryesorë të sigurisë. Matja e tensionit dhe rrymave me njësi matëse fazorësh (PMU) japin mundësi të reja në përpunimin e të dhënave dhe rritjen e dinamikes së sistemit. Qëllimi kryesor i përdorimit është monitorimi i vazhdueshëm i parametrave dinamikë të sistemit energjetik për dy role të përdoruesit: operatori i rrjetit dhe analisti i sistemit.
Software i Monitorimit të Sistemit (SIGUARD) merr të dhënat nga PMU-të të cilat janë instaluar në linjat e lartpërmendura dhe komunikon me programin SIGUARD nëpërmjet një sistemi të përshtatshëm të komunikimit. 
Softweri WAMS ofron të gjitha funksionet, si:
[bookmark: _Toc46172218][bookmark: _Toc225512580]- Përqendrimi i të dhënave;
- Ruajtja e të dhënave;
- Rikthimin e të dhënave;
- Përpunimin e të dhënave;
- Analiza e të dhënave të transmetimit;
- Shfaqja e të dhënave.
4.2.2 Siguria e sistemeve të informacionit
Gjatë vitit 2025, Drejtoria e Shërbimeve TI (DSHTI), në koordinim me Drejtorinë e Çështjeve Korporative, ka vijuar forcimin e kuadrit të sigurisë së informacionit, në përputhje me standardin ISO/IEC 27001:2022, kërkesat e AKSK-së dhe detyrimet që burojnë nga vendimet e ERE-s. Fokusi ka qenë rritja e nivelit të mbrojtjes së sistemeve IT dhe OT, rritja e reziliencës operacionale dhe harmonizimi i dokumentacionit të brendshëm me kërkesat e përditësuara të standardit ndërkombëtar.
[bookmark: _Toc225512581]4.2.2.1 Metodologjia e përdorur për të identifikuar dhe menaxhuar pikat e dobëta të sistemeve të informacionit
Metodologjia e ndjekur gjatë vitit 2025, është bazuar në qasjen e menaxhimit të rrezikut sipas ISO/IEC 27001:2022. Procesi ka përfshirë identifikimin, analizimin dhe vlerësimin e rreziqeve që lidhen me asetet e informacionit, si dhe përcaktimin e masave për trajtimin e tyre.
Është përfunduar procesi i identifikimit dhe regjistrimit të aseteve të reja (serverë, pajisje rrjeti, databaza, aplikacione), si dhe klasifikimi i tyre sipas nivelit të rëndësisë dhe ndjeshmërisë së të dhënave. Vlerësimi i rrezikut kibernetik është realizuar periodikisht, duke përfshirë edhe vlerësimin gjashtëmujor sipas pyetësorit të AKSK-së.
Në bazë të rekomandimeve, janë ndërmarrë masa teknike si forcimi i autentifikimit përmes MFA-së, implementimi dhe përditësimi i patch-eve kritikë, segmentimi i përmirësuar i rrjetit dhe rishikimi i konfigurimeve të sigurisë. Në aspektin organizativ janë zhvilluar trajnime ndërgjegjësuese dhe janë përditësuar procedurat për reagim ndaj incidenteve.
Gjatë vitit 2025 nuk janë konstatuar incidente serioze kibernetike apo penetrime në infrastrukturën IT dhe OT.
Identifikimi dhe menaxhimi i cenueshmërive është realizuar në përputhje me kërkesat e ISO/IEC 27001:2022 dhe ciklin e menaxhimit të riskut të ISMS-së, nëpërmjet:
- Vlerësimeve periodike të riskut kibernetik;
- Monitorimit të vazhdueshëm të sigurisë përmes platformave SIEM (IT/OT);
- Operimit të infrastrukturës së zgjeruar XDR/XPR për identifikimin proaktiv të kërcënimeve;
- Monitorimit të vektorëve të sulmit në mjedisin OT;
- Trajtimit të gjetjeve nga auditimet e brendshme dhe të jashtme.
Gjatë vitit 2025, nuk janë evidentuar incidente me impakt të lartë operacional në sistemet kritike, ndërkohë që çdo anomali e identifikuar është trajtuar sipas procedurave të menaxhimit të incidenteve.
[bookmark: _Toc225512582]4.2.2.2 Hapat në kuadër të certifikimit ISO 27001
Sa i përket masave të marra në kuadër hartimit të një plani masash/politikash, sipas standardeve të BE-së dhe praktikave më të mira evropiane që zbatohen në këtë fushë, si dhe në zbatim të ligjit nr. 2/2017, “Mbi sigurinë kibernetike”, VKM-së nr. 553, datë 15.7.2020, “Për miratimin e listës së infrastrukturave kritike të informacionit dhe të listës së infrastrukturave të rëndësishme të informacionit” (i ndryshuar), ku OST-ja bën pjesë, për menaxhimin e situatave kritike, si dhe certifikimin e OST me ISO 27001 mbi Cyber Security, nga informacioni i marrë pranë Drejtorisë së Çështjeve Korporative, rezulton se:
Gjatë vitit 2025 janë ndërmarrë hapa konkretë drejt forcimit të sistemit të menaxhimit të sigurisë së informacionit, duke përfshirë rishikimin e regjistrit të rrezikut, harmonizimin e dokumentacionit me kërkesat e ISO/IEC 27001:2022, përditësimin e kontrolleve të brendshme dhe përgatitjen për auditime të brendshme dhe vlerësime të jashtme.
Në përputhje me kërkesat e standardit ISO/IEC 27001:2022 dhe kuadrin rregullator në fuqi, gjatë vitit 2025, “OST” sh.a. ka vijuar zbatimin, mirëmbajtjen dhe përmirësimin e vazhdueshëm të Sistemit të Menaxhimit të Sigurisë së Informacionit (ISMS), duke ndërmarrë këto masa:
1. Rishikimi periodik i vlerësimit të riskut të sigurisë së informacionit, përfshirë analizën e aseteve kritike IT/OT, identifikimin e kërcënimeve dhe cenueshmërive, si dhe përditësimin e regjistrit të riskut, në përputhje me ciklin e përmirësimit të vazhdueshëm.
2. Përditësimi dhe harmonizimi i dokumentacionit të ISMS-së, përfshirë politikat, procedurat, udhëzimet operative dhe evidencat mbështetëse, në përputhje me kërkesat e versionit 2022 të standardit.
3. Realizimi i auditimeve të brendshme periodike, si dhe ndjekja sistematike e gjetjeve dhe rekomandimeve të auditimeve të jashtme të certifikimit, me qëllim garantimin e përputhshmërisë së vazhdueshme.
4. Forcimi dhe monitorimi i kontrolleve teknike të aksesit, përmes operimit të teknologjive ZTNA, PAM dhe MFA, në përputhje me kontrollet e aneksit A të standardit ISO/IEC 27001:2022 dhe parimin “least privilege”.
5. Monitorimi i vazhdueshëm i ngjarjeve të sigurisë, përmes infrastrukturës SIEM dhe XDR/XPR, duke garantuar identifikim të hershëm të incidenteve dhe reagim të koordinuar sipas procedurave të miratuara.
6. Verifikimi i mekanizmave të Business Continuity dhe Disaster Recovery, në sistemet kritike, përfshirë SCADA/EMS dhe Sistemin e Matjes Online, me qëllim garantimin e disponueshmërisë dhe reziliencës operacionale.
7. Zhvillimi i aktiviteteve të ndërgjegjësimit dhe trajnimit të stafit, në funksion të përmbushjes së kërkesave mbi sigurinë e burimeve njerëzore dhe trajtimin e informacionit konfidencial dhe të ndjeshëm tregtar.
Më konkretisht politika, Procedura dhe SOP (Standart Operation Procedures), të miratuara me qëllim përmbushjen e detyrimeve, janë të radhitura, si më poshtë:
Lista e politikave:
	Nr.
	Pika e normës
	Emri i procedurës

	1. 
	POL/5.2 & A.5.1.1
	Politika për Sigurinë e Informacionit

	1. 
	POL/A.6.2
	Politika e Pajisjeve Elektronike

	1. 
	POL/A.6.2.1
	Politika për sigurinë e pajisjeve lëvizëse (mobile)

	1. 
	POL/A.6.2.1/1
	Politika për Laptopin

	1. 
	POL/A.6.2.2
	Politika e Teleworking

	1. 
	POL/A.7 & A.7.2
	Politika për Internetin

	1. 
	POL/A.7.1.1 & A.12.3
	Politika e Postacionit të Punës (Workstation)

	1. 
	POL/A.7.2.2
	Politika e Trajnimit për Rrjetin

	1. 
	POL/A.8.1.3
	Politika e përdorimit të pranueshëm të aseteve

	1. 
	POL/A.8.2
	Politika për klasifikimin e informacionit të “OST” sh.a.

	1. 
	POL/A.8.3 & A.11.2.7
	Politika e depozitimit dhe shkatërrimit

	1. 
	POL/A.9
	Politika për kontrollin e aksesit

	1. 
	POL/A.9.2
	Regjistrimi i përdoruesit të menaxhimit të aksesit

	1. 
	POL/A.9.4 & A.11
	Politika për sigurinë e sistemeve informatike të OST-së

	1. 
	POL/A.9.4.3
	Politika e mbrojtjes se fjalëkalimit (Passwordeve)

	1. 
	POL/A.10
	Politika kriptografike

	1. 
	POL/A.11.1
	Politika e sigurisë së dhomës së Server-ave

	1. 
	POL/A.11.1.2
	Politika për Kartën e Hyrjes

	1. 
	POL/A.11.1.2/1
	Politika për Vizitorët

	1. 
	POL/A.11.2
	Politika e Infrastrukturës

	1. 
	POL/A.11.2.9
	Politika Clear Desk dhe Clear Screen

	1. 
	POL/A.12.1.2
	Kontrolli i Ndryshimit

	1. 
	POL/A.12.3
	Politika për backup dhe rikuperim

	1. 
	POL/A.12.5
	Politika Freeware dhe Shareware 

	1. 
	POL/A.12.6
	Politika për Menaxhimin e Patch-ve

	1. 
	POL/A.13.1
	Politika për rrjetin (LAN-in)

	1. 
	POL/A.13.2.1
	Politika për transferimin e të dhënave nga punonjësit

	1. 
	POL/A.13.2.3
	Politika e postës elektronike

	1. 
	POL/A.13.2.4
	Politika e Konfidencialitetit dhe paanshmërisë

	1. 
	POL/A.15.1.1
	Politika e sigurisë për kontraktorët/konsulentët/furnitorët

	1. 
	POL/A.17.1
	Politika e vazhdimësisë së biznesit

	1. 
	POL/A.18.1.4
	Politika për mbrojtjen e të dhënave personale

	1. 
	POL-MB&SIG-SSAA-001
	Politikat e Mbrojtjes dhe Sigurisë së “OST” sh.a.



Lista e procedurave
	Nr.
	Pika e normës
	Emri i procedurës

	1
	PRO/4.1, 4.2 & 4.3
	Procedura, konteksti i organizatës dhe fushëveprimit

	2
	PRO/4.4
	Procedura e qasjes për zbatimin e ISMS-së

	3
	PRO/5.3
	Procedura, roli dhe përgjegjësia

	4
	PRO/6.1, 8.2 & 8.3
	Procedura për vlerësimin e rrezikut

	5
	PRO/6.1/1
	Procedura për deklaratën e zbatueshmërisë (SoA)

	6
	PRO/7.2 & 7.3 
	Procedura e rekrutimit dhe trajnimit të personelit

	7
	PRO/7.3
	Procedura për masat disiplinore

	8
	PRO/7.4
	Procedura e komunikimeve të brendshme dhe të jashtme

	9
	PRO/7.5
	Procedura e menaxhimit të dokumenteve dhe regjistrimeve

	10
	PRO/9.1 & 10.2
	Procedura për matje, analiza dhe përmirësim

	11
	PRO/9.2
	Procedura e auditimit të brendshëm

	12
	PRO/9.3
	Procedura rishikimi i menaxhimit të drejtimit

	13
	PRO/10.1
	Procedura për masat korrigjuese dhe jokonformitetin

	14
	PRO/A.6
	Procedura për sigurinë e organizatës

	15
	PRO/A 6.2
	Procedura për menaxhimin e memorie-ve të lëvizshme

	16
	PRO/A 7.1
	Procedura për planifikimin e menaxhimit të vazhdimësisë së biznesit

	17
	PRO/A 7.2
	Procedura për sigurinë e personelit

	18
	PRO/A 8
	Procedura për klasifikimin dhe kontrollin e aseteve

	19
	PRO/A 9
	Procedura për kontrollin e aksesit

	20
	PRO/A 11
	Procedura për sigurinë fizike dhe mjedisore

	21
	PRO/A 11.1.5
	Procedura e punës në mjedise të sigurta

	22
	PRO/A 12.1.2
	Procedura për planifikimin e ndryshimeve të procedurave dhe politikave

	23
	PRO/A 13
	Procedura për komunikimet dhe menaxhimin e veprimtarive

	24
	PRO/A 13.2.4
	Procedura e konfidencialitetit dhe paanshmërisë

	25
	PRO/A 15
	Procedura për vlerësimin e furnitorit

	26
	PRO/A 15.2
	Procedura për administrimin e blerjeve

	27
	PRO/A 16.1
	Procedura e menaxhimit të incidenteve

	28
	PRO/A 17.1/1
	Procedura për strategjinë e ruajtjes dhe rikthimit të të dhënave

	29
	PRO/A 17.1/2
	Procedura për planin e rimëkëmbjes nga katastrofat

	30
	PRO/A 18.1.1
	Procedura e identifikimit të ligjeve dhe kërkesave të tjera

	31
	PRO/01
	Procedura e “OST” sh.a. për COVID-19



Miratimi dhe hyrja në fuqi e këtyre politikave dhe procedurave u është komunikuar të gjithë stafit të OST-së nëpërmjet email-it zyrtar dhe për më tepër, këto dokumente janë të publikuar edhe në Intranet-in e OST-së në rubrikën përkatëse “Politika dhe procedura”.
Nga informacioni i marrë nga Sektori i Sigurisë së Informacionit rezulton se, gjatë vitit 2025 janë rishikuar dhe përditësuar politikat dhe procedurat ekzistuese për menaxhimin e aseteve, kontrollin e aksesit, menaxhimin e incidenteve të sigurisë, menaxhimin e ndryshimeve dhe vazhdimësinë e biznesit. Janë forcuar kontrollet mbi sistemet kritike, veçanërisht mbi infrastrukturën që mbështet operimin e sistemit energjetik kombëtar.
[bookmark: _Toc225512583]4.2.2.3 Trajnimet e zhvilluara gjatë vitit 2025
Gjatë vitit 2025 janë zhvilluar trajnime për stafin me të drejtë aksesi në platformat e menaxhuara nga DSHTI, DOS-i, DRRT-ja dhe DSHT-ja, në lidhje me sigurinë e informacionit dhe trajtimin e informacionit konfidencial dhe të ndjeshëm tregtar.
Janë realizuar ushtrime praktike për mbrojtje dhe reagim ndaj sulmeve ransomware, rikthimin e shërbimeve, trajnime mbi praktikat e sigurta në zhvillimin e aplikacioneve, si dhe trajnime për menaxhimin e sistemeve SCADA dhe HMI, me fokus në sigurinë operative dhe kontrollin e aksesit.
[bookmark: _Toc46172219][bookmark: _Toc225512584]4.2.3 Të dhënat e platformave
Platformat elektronike të menaxhuara nga OST-ja përmbajnë të dhëna teknike dhe financiare mbi aktivitetin e OST-së të cilat hidhen nga punonjës të OST-së që kanë të drejta aksesi dhe disa prej të cilave aksesohen nga përdoruesit e sistemit të transmetimit.
Në bazë të pikës 4(b), të vendimit të ERE-s nr. 337, datë 18.12.2025, nga ZP-ja është kërkuar informacion pranë strukturave përgjegjëse, nga ku rezulton se:
Nuk ka një listë të miratuar të autorizimeve për akses në informacionin e ndjeshëm tregtar.
[bookmark: _Toc225512585]4.2.3.1 Të dhënat që hidhen nga përdoruesit e sistemeve
Sistemi SCADA mbledh në kohë reale dhe përpunon të dhënat e sistemit elektroenergjitik (të tilla si: fuqia aktive, reaktive, rrymë, tension, frekuence, cos φ, pozicion ancafkash, pozicionet e elementeve komutuese, alarme mbi gjendjen e sistemit etj.) për qëllime monitorimi dhe analizash, me fokus kryesor në ruajtjen e qëndrueshmërisë së sistemit elektroenergjitik, marrjes së masave në kohë dhe me eficiencë për parandalimin e avarive dhe minimizimin e kontigjencave. Ato kryejnë, gjithashtu, kontroll (komandim në distancë) të elementeve të sistemit elektroenergjetik, analiza të sistemit të transmetimit në kohë reale, si dhe parashikimin e kongjestioneve në rrjet në rrafshe kohore të ndryshme.
Platforma NOVITA, ndërfaqëson me një sërë platformash e sistemesh, të tilla si: 
- Sistemi i matjeve të OST-së (QME);
- Platforma e Transparencës së ENTSO-E;
- Zyren e alokimit të kapaciteteve për Evropën Juglindore (SEE CAO);
- Qendrën e koordinimit të shkëmbimeve ndërkufitare (Verification Platform);
Të dhënat që ngarkohen në këtë platformë kryhen nga përdoruesit e kësaj platforme të cilët janë punonjës të OST-së ose pjesëmarrës të regjistruar në tregjet e energjisë dhe këto të dhëna lidhen me proceset specifike, të cilat zhvillohen nga ky sistem dhe në varësi të rolit që kanë përdoruesit. 
[bookmark: _Toc225512586]4.2.3.2 Informacioni që palët e treta marrin nëpërmjet platformave 
Platforma NOVITA – pjesëmarrësit e tregut, kanë një qasje të kufizuar vetëm në të dhënat dhe proceset e biznesit që lidhen me rolet të cilat luajnë ata në tregun e energjisë. Këta pjesëmarrës kanë të drejta vetëm në oraret e proceseve dhe ofertat e tyre. Në funksion të proceseve dhe kohës së zhvillimit të tyre, pjesëmarrësit zhvillojnë aktivitetet e tyre. Të dhënat të cilat shkëmbehen janë mirëpërcaktuar, dakordësuar ndërmjet palëve, duke bërë të mundur garantimin maksimal të sigurisë të informacionit për të dhënat sensitive të karakterit tregtar.
Sistemi SCADA – palë të treta të cilat kanë akses në sistemin SCADA janë kontraktorët të cilët kanë nënshkruar një kontratë mirëmbajtjeje me OST-në për dhënie suporti mbi këto sisteme. Aksesi i këtyre kontratorëve zhvillohet mbi bazë të një kanali komunikimi të enkriptuar dhe të dedikuar për përdoruesin e autorizuar kontraktualisht, në mënyrë që çdo veprim, ndërhyrje ose akses të dhënash është i monitorueshëm nga specialistët e sektorit SCADA.
Sistemi i matjes online – Nga ky sistem nxirren dhe përgatiten raportet ditore dhe mujore të energjisë që dërgohen brenda njësive të autorizuara më parë të OST-së. 
Raportet ditore përfshijnë:
- Të dhënat orare të të gjitha pikave të matje, ekport aktiv dhe import aktiv;
- Të dhëna orare të të gjitha pikave të OSHEE-së, eksport aktiv dhe import aktiv;
- Të dhënat orare të të gjitha pikave të konsumatorëve të tregut të liberalizuar të energjisë në nivel 35 kV (të integruara përkohësisht në platformën e sistemit të matjes së energjisë në “OST” sh.a. deri në vendosjen në funksion të platformës së re të dedikuar për këtë proces);
- Të dhënat orare të humbjeve në sistem.
Raportet mujore përfshijnë:
- Të dhënat orare të të mërkurës së tretë të muajit dhe të dielës para saj, për të gjitha pikat e matjes (ekport, import, aktiv, reaktiv, nivel tensioni);
- Bilancin e energjisë mujore;
- Përgatitjen e aktrakordimit ndërmjet OSHEE-së dhe “OST” sh.a.;
- Përgatitjen e aktrakordimit ndërmjet KESH-it dhe “OST” sh.a.;
- Bilancin dhe shkëmbimin e energjisë në linjat e interkonjeksionit.
OST-ja, në zbatim të rregulloreve EC nr.714/2009 dhe nr. 543/2013 (rregullorja e transparencës) mbi publikimin e të dhënave relevante të energjisë në platformën e transparencës, ka filluar procesin e dërgimit të të dhënave në këtë platformë në mënyrë të automatizuar, duke shfrytëzuar si burim informacioni të dhënat që gjeneron platforma NOVITA, sipas standardeve të mirëpërcaktuara nga ENTSO-E. Të dhënat që OST-ja aktualisht i mundëson ENSTO-E, janë si më poshtë:
- Kapaciteti total i instaluar i njësive të prodhimit mbi 100 mw;
- Parashikim i gjenerimit dhe ngarkesës së vendit;
- Skedulimi ndërkufitar orar;
- Alokimi eksplicit;
- Çmimi i disbalancave;
- Pamjaftueshmëria e aseteve të transmetimit etj.
Nga informacioni i marrë dhe monitorimi i kryer rezulton se sistemet e teknologjisë së informacionit dhe rrjeti i brendshëm i OST-së mbrohen në mënyre efektive nga kërcënimet e viruseve nëpërmjet programeve të veçanta.
Gjithashtu, rezulton se strukturat përgjegjëse për menaxhimin e tyre përdorin metodologji të avancuara për të identifikuar dhe menaxhuar pikat e dobëta të këtyre sistemeve.
Siguria e sistemeve, për të garantuar konfidencialitetin, integritetin dhe disponueshmërinë e informacionit të menaxhuar nga këto sisteme, arrihet duke përdorur teknologji të avancuar dhe duke aplikuar praktikat më të mira, sipas shpjegimeve të bëra në pikën 4.2.2 më lart.
[bookmark: _Toc162433231][bookmark: _Toc162438150][bookmark: _Toc162438338][bookmark: _Toc162438385][bookmark: _Toc46172220][bookmark: _Toc225512587]4.3 Pavarësia e shoqërisë
[bookmark: _Toc46172221][bookmark: _Toc225512588]4.3.1 Certifikimi i OST-së si operator i pavarur i transmetimit
“OST” sh.a. është certifikuar nga ERE me vendimin nr. 43, datë 15.3.2017, “Mbi miratimin përfundimtar të certifikimit të Operatorit të Sistemit të Transmetimit të Energjisë Elektrike ‘OST’ sh.a.”, duke përmbushur në këtë mënyrë detyrimin e përcaktuar në nenet 54 dhe 58, të ligjit nr. 43/2015, “Për sektorin e energjisë elektrike” dhe nenin 9, të Direktivës 72/2009 EC, duke mbajtur parasysh rekomandimet e Sekretariatit të Komunitetit të Energjisë dhënë në “Opinionin 1/17 në bazë të nenit 3(1) të rregullores EC nr.714/2009 dhe nenit 10(6) të Direktivës 2009/72/EC – Shqipëria – Certifikimi i OST-së”, datë 23.1.2017.
Certifikimi i OST-së nga ERE si operator i pavarur i transmetimit të energjisë është bërë duke kërkuar nga OST-ja dhënia e garancive shtesë, në lidhje me:
- Pavarësinë e audituesit financiar;
- Mostransferimi i stafit;
- Ndarja e Operatorit të Tregut;
- Bashkëpunimin ndërinstitucional për realizimin e ndryshimeve në kuadrin ligjor dhe transferimi i kompetencave te Ministria e Ekonomisë;
- Programi i Pajtueshmërisë dhe Zyrtari i Pajtueshmërisë.
Përmbushja e këtyre kushteve siguron pavarësinë e OST-së nga kompanitë vertikalisht të integruara që kryejnë ose janë të angazhuara në aktivitetet e prodhimit dhe/ose furnizimit të energjisë elektrike dhe gazit natyror dhe në të njëjtën kohë shmang sjelljet diskriminuese ndaj përdoruesve të rrjetit të transmetimit.
Përmbushja e kushteve mbi pavarësinë e audituesit financiar, mostransferimit të stafit dhe programit e zyrtarit të pajtueshmërisë, janë trajtuar në këtë raport respektivisht në pikat 4.3.3.2, 4.3.2.4 dhe pika 1 (hyrje).
- Sa i përket ndarjes së Operatorit të Tregut dhe krijimit të Bursës së Energjisë:
Në zbatim të nenit 57, të ligjit nr. 43/2015, “Për sektorin e energjisë elektrike” (i ndryshuar), VKM-së nr. 322, datë 15.5.2019, “Për krijimin dhe përcaktimin e formës ligjore dhe të strukturës së pronësisë së kapitalit të operatorit të tregut” dhe të VKM-së nr. 609, datë 11.9.2019, “Për përcaktimin e kritereve dhe të procedurave të përzgjedhjes së pjesëmarrësve në kapitalin e operatorit të tregut”, ministri i Infrastrukturës dhe Energjisë dhe ministri i Financave dhe Ekonomisë, me urdhrin e tyre të përbashkët nr. 10313/2 prot., datë 14.1.2020, “Për ngritjen e Komisionit të Posaçëm për përcaktimin e kritereve dhe të procedurave të përzgjedhjes së pjesëmarrësve në kapitalin e Operatorit të Tregut”, ngritën Komisionin e Posaçëm i cili ndoqi dhe përmbylli procedurat e përzgjedhjes së pjesëmarrësve në kapitalin e Operatorit të Tregut, si dhe hartoi për këtë qëllim raportin e tij përfundimtar. Ky raport u miratua me urdhrin e përbashkët të ministrit të MIE-s dhe MFE-së nr. 228, datë 28.7.2020. Në zbatim të këtij urdhri dhe njoftimit nr. 5727/2, datë 30.7.2020, nga MIE, Operatori i Sistemit të Transmetimit – “OST” sh.a. dhe Operatori i Sistemit të Transmisionit dhe Tregut sh.a. – KOSTT sh.a., zhvilluan negociatat për ndarjen e aksioneve që do të nënshkruheshin nga secila prej palëve për të marrë pjesë si aksionarë në shoqërinë e Operatorit të Tregut – Bursa Shqiptare e Energjisë Elektrike, si dhe statutin dhe marrëveshjen e aksionarëve të kësaj shoqërie.
Me vendimin nr. 12, datë 8.9.2020, Këshilli Mbikëqyrës i “OST” sh.a., miratoi pjesëmarrjen e “OST” sh.a., si aksionare në Shoqërinë Bursa Shqiptare e Energjisë Elektrike – ALPEX sh.a., me 57.25% të kapitalit themeltar; si dhe marrëveshjen e aksionarëve dhe statutin e shoqërisë Bursa Shqiptare e Energjisë Elektrike – ALPEX sh.a., të cilat do të nënshkruheshin nga “OST” sh.a. dhe “KOSTT” sh.a.
Me “vendimin nr. 130, datë 5.10.2020, Asambleja e Përgjithshme e OST sh.a. – Ministria e Financave dhe Ekonomisë, miratoi pjesëmarrjen e “OST” sh.a., si aksionare në shoqërinë Bursa Shqiptare e Energjisë Elektrike – ALPEX sh.a., me 57.25% të kapitalit themeltar; si dhe marrëveshjen e aksionarëve dhe statutin e shoqërisë Bursa Shqiptare e Energjisë Elektrike – ALPEX sh.a., të cilat do të nënshkruheshin nga “OST” sh.a. dhe “KOSTT” sh.a.
Në datën 5 tetor 2020, përfaqësuesit ligjorë të “OST” sh.a. dhe “KOSTT” sh.a., firmosën marrëveshjen e aksionarëve dhe statutin e shoqërisë Bursa Shqiptare e Energjisë Elektrike sh.a. – ALPEX.
Shoqëria Bursa Shqiptare e Energjisë Elektrike sh.a. – ALPEX, është regjistruar tashmë në Qendrën Kombëtare të Biznesit në Tiranë (me NIPT: M02223006B).
- Sa i përket kushtit të “Bashkëpunimit ndërinstitucional për realizimin e ndryshimeve në kuadrin ligjor dhe transferimi i kompetencave te Ministria e Ekonomisë”, OST-ja ka mbajtur korrespondencë të vazhdueshme me të gjithë institucionet përkatëse për të gjetur zgjidhjen më të mirë për përmbushjen e këtij kushti, por realizimi me sukses i tij i tejkalonte kompetencat e OST-së me gjithë përpjekjet e vazhdueshme.
Në këto kushte, në bazë të kërkesave të OST-së, ERE, me vendimin nr. 58, datë 15.3.2018, vendimin nr. 47, datë 19.3.2019, si dhe vendimin nr. 207, datë 16.12.2019, ka vendosur shtyrjen e afatit të vendosur në pikën 2, të vendimit nr. 43, datë 15.3.2017, “Mbi miratimin përfundimtar të certifikimit të Operatorit të Sistemit të Transmetimit të Energjisë Elektrike ‘OST’ sh.a. në përputhje me nenin 54, pika 6, të ligjit nr. 43/2015, ‘Për sektorin e energjisë elektrike’ dhe nenin 9 pika 6 të Direktivës 2009/72/EC mbas marrjes së opinionit të Sekretariatit të Komunitetit të Energjisë”, deri më datë 16.6.2020.
Ndërkohë, me shkresë nr. 1434 prot., datë 6.2.2020, Ministria e Infrastrukturës dhe Energjisë ka njoftuar OST-në mbi vendimin e Këshillit të Ministrave nr. 836, datë 24.12.2019, “Për propozimin e projektligjit ‘Për disa ndryshime dhe shtesa në ligjin nr. 43/2015, ‘Për sektorin e energjisë elektrike’, i ndryshuar’”.
Me anë të ligjit nr. 61/2020, “Për disa ndryshime dhe shtesa në ligjin nr. 43/2015, ‘Për sektorin e energjisë elektrike’, i ndryshuar”, janë miratuar ndryshimet në nenin 31, pika 1 të ligjit.
Me vendim nr. 99, datë 24.6.2020, ERE ka vendosur shfuqizimin e pikave 2, 3 dhe 4, të vendimit të ERE-s nr. 43, datë 15.3.2017, “Mbi miratimin përfundimtar të certifikimit të Operatorit të Sistemit të Transmetimit të Energjisë Elektrike ‘OST’ sh.a”, duke përmbushur në këtë mënyrë detyrimin e përcaktuar në nenet 54 dhe 58, të ligjit nr. 43/2015, “Për sektorin e energjisë elektrike” dhe nenin 9, të Direktivës 72/2009 EC, duke mbajtur parasysh rekomandimet e Sekretariatit të Komunitetit të Energjisë, duke lënë detyrimin për OST-në të paraqesë në ERE çdo vit ushtrimor informacion mbi pavarësinë e audituesve financiare.
[bookmark: _Toc46172222][bookmark: _Toc225512589]4.3.2 Pavarësia e menaxhimit
“OST” sh.a. është e organizuar dhe funksionon si shoqëri tregtare në bazë të ligjit nr. 9901, datë 14.4.2008, “Për tregtarët dhe shoqëritë tregtare”, i ndryshuar, statutit të shoqërisë, si dhe akteve të brendshme të saj. Organet drejtuese të shoqërisë janë: Asambleja e Përgjithshme, Këshilli Mbikëqyrës dhe Administratori që ushtrojnë kompetencat e tyre sipas përcaktimeve të ligjit të lartpërmendur dhe statutit të shoqërisë. 
Në referim të nenit 135, pika “b”, të ligjit për shoqëritë tregtare ku përcaktohet se: “Asambleja e Përgjithshme merr vendime për emërimin e shkarkimin e anëtarëve të këshillit të administrimit (sistemi me një nivel) dhe (në sistemin me dy nivele) të anëtarëve të këshillit mbikëqyrës”, si dhe nenit 13 të statutit të OST-së ku përcaktohet se: “Këshilli Mbikëqyrës përbëhet nga 6 (gjashtë) anëtarë të cilët emërohen nga Asambleja e Përgjithshme”, Ministria e Ekonomisë dhe Inovacionit në cilësinë e Asamblesë së Përgjithshme, ka emëruar anëtarët e Këshillit Mbikëqyrës të OST-së, duke respektuar parashikimet e pikës 3, të VKM-së nr. 317, datë 27.4.2016, “Për përcaktimin e autoritetit publik që përfaqëson shtetin si pronar të shoqërive të sektorit të energjisë elektrike” dhe parashikimet e nenit 54, të ligjit nr. 43/2015, “Për sektorin e energjisë elektrike”.
Gjithashtu, administratori i shoqërisë është emëruar nga këshilli mbikëqyrës në bazë të nenit 158, të ligjit për shoqëritë tregtare, ku përcaktohet se: “Këshilli i administrimit emëron një ose më shumë persona fizikë si administratorë të shoqërisë, për një afat të përcaktuar në statut, i cili nuk mund të jetë më i gjatë se 3 vjet”, si dhe nenit 20.1 të statutit të “OST” sh.a. ku përcaktohet se “Këshilli mbikëqyrës emëron administratorin e shoqërisë”.
[bookmark: _Toc225512590]4.3.2.1 Këshilli Mbikëqyrës
Deri në datën 31.12.2025, Këshilli Mbikëqyrës përbëhej nga 5 anëtarë, si vijon:
- z. Endrit Yzeiraj             (kryetar);
- znj. Viola Haxhiademi    (anëtar);
- z. Enkelejd Musabelliu   (anëtar);
- znj. Irisi Ago                  (anëtar);
- z. Fjorind Lika               (anëtar).
Gjatë periudhës 1.1.2025 deri më 31.12.2025,  me vendimet e Asamblesë së Aksionarit nr. 8, datë 20.1.2025, nr. 24, datë 7.2.2025, nr. 26, datë 13.2.2025, nr. 38, datë 6.3.2025, nr. 85, datë 10.9.2025, nr. 6, datë 25.11.2025, nr. 205, datë 29.12.2025 dhe nr. 208, datë 29.12.2025, janë bërë ndryshime në përbërjen e Këshillit Mbikëqyrës, si vijon:
Emëruar në detyrë: 
- z. Ceno Klosi                 (anëtar);
- z. Enkelejd Musabelliu    (anëtar);
- z. Endrit Yzeiraj             (anëtar);
- znj. Iris Ago                   (anëtar);
- z. Fjorind Lika              (anëtar).
Liruar nga detyra:
- Znj. Vasilika Vjero     (anëtar);
- Z. Antonio Bushati    (anëtar);
- Znj. Blerta Rama        (anëtar);
- Z. Defrim Abazi         (anëtar);
- Z. Ceno Klosi             (anëtar);
- Znj. Lira Pipa              (anëtar).
Emërimi i shumicës së anëtarëve të Këshillit Mbikëqyrës është bërë në përputhje me parashikimet e nenit 135, pika “b”, të ligjit për shoqëritë tregtare, si dhe pikës 3, të VKM-së nr. 317, datë 27.4.2016, “Për përcaktimin e autoritetit publik që përfaqëson shtetin si pronar të shoqërive të sektorit të energjisë elektrike”, ku përcaktohet se: “Ministri i Energjisë dhe Industrisë dhe ministri i Zhvillimit Ekonomik, Turizmit, Tregtisë dhe Sipërmarrjes, emërojnë anëtarët e këshillave mbikëqyrës të shoqërive të përcaktuara në pikat 1 dhe 2, brenda tridhjetë ditëve nga hyrja në fuqi e këtij vendimi, duke zbatuar kufizimet e përcaktuara në ligjin nr. 43/2015, ‘Për sektorin e energjisë elektrike’, i ndryshuar.”.
Në nenin 54, pika 3, germa “ç” të ligjit për sektorin e energjisë parashikon shprehimisht: “3. Duke filluar nga data 1 janar 2016, i njëjti person nuk ka të drejtë që në të njëjtën kohë: ç) të jetë anëtar i këshillit mbikëqyrës, bordit drejtues ose organeve të tjera që përfaqësojnë të licencuarin pranë të licencuarve që kryejnë veprimtarinë e prodhimit ose furnizimit të energjisë elektrike dhe të gazit natyror dhe veprimtarinë e Operatorit të Sistemit të Transmetimit ose rrjetit të transmetimit.”.
Nga verifikimet e kryera mbi dokumentacionin përkatës, përfshirë ekstraktet historike të shoqërive të sektorit të energjisë që kryejnë veprimtarinë e prodhimit ose furnizimit të energjisë elektrike, vendimmarrjet e ministrisë përgjegjëse në cilësinë e asamblesë së aksionarëve, si dhe aktet e asamblesë së OST-së, evidentohet se, për një periudhë të kufizuar kohore, një anëtar i Këshillit Mbikëqyrës të OST-së ka ushtruar njëkohësisht funksione drejtuese në një tjetër shoqëri të sektorit të energjisë elektrike.
Në këtë kuadër, konstatohet një situatë që nuk është në përputhje me parashikimet e nenit 54, pika 3, germa “ç”, të ligjit nr. 43/2015, “Për sektorin e energjisë elektrike”, i ndryshuar.
Megjithatë, nga analiza e mëtejshme rezulton se, në vijim, janë ndërmarrë masat përkatëse për respektimin e kufizimeve ligjore dhe kërkesave të Programit të Pajtueshmërisë, duke bërë që situata e konstatuar të mos jetë më e pranishme në momentin e hartimit të këtij raporti.
[bookmark: _Toc225512591]4.3.2.2 Administratori
Për periudhën 1.1.2025–31.12.2025, OST-ja është drejtuar nga administratori i emëruar me vendimin nr. 3, datë 28.3.2022, të Këshillit Mbikëqyrës me të cilin është lidhur kontrata për administrimin e shoqërisë ku parashikohen kushte për ushtrimin e funksionit, duke shmangur konfliktin e interesit, si dhe ruajtjen e konfidencialitetit të informacionit të ndjeshëm tregtar, e cila është nënshkruar nga Administratori i shoqërisë.
Emërimi i administratorit të shoqërisë është bërë në bazë të parashikimeve të nenit 158 të ligjit për shoqëritë tregtare, si dhe në bazë të nenit 20.1, të statutit të OST-së.
OST-ja ka njoftuar ERE-n mbi këtë emërim me anë të shkresës nr. 
[bookmark: _Toc225512592]4.3.2.3 Mbledhjet e Këshillit Mbikëqyrës
Për periudhën 1.1.2025–31.12.2025, Këshilli Mbikëqyrës ka zhvilluar fizikisht 1 mbledhje dhe nëpërmjet video-konferencës (në kohë reale), nëpërmjet platformës Microsoft Team, 5 mbledhje. Janë miratuar gjithsej 12 vendime. 
Zyrtari i pajtueshmërisë nuk ka marrë pjesë në mbledhjet e zhvilluara. 
Pjesëmarrja e Zyrtarit të Pajtueshmërisë në mbledhjet e organeve të shoqërisë siç është Këshilli Mbikëqyrës është një e drejtë që buron nga kontrata për ofrimin e shërbimeve të Zyrtarit të Pajtueshmërisë (pikat 56 dhe 57) dhe është veçanërisht e detyrueshme ndjekja e mbledhjeve/takimeve të përcaktuara në pikën 3.1.8 të kontratës. OST-ja ka detyrimin t’i ofrojë Zyrtarit të Pajtueshmërisë të gjitha kushtet për përmbushjen e detyrimeve të marra përsipër sipas kontratës (shih nenin 5 të kontratës – detyrimet e OST-së).
[bookmark: _Toc225512593]4.3.2.4 Struktura organizative
Në zbatim të pikës 4 (a), të vendimit të Bordit të ERE-s nr. 337, datë 18.12.2025, “Mbi vlerësimin e Raportit Vjetor të Pajtueshmërisë të Operatorit të Sistemit të Transmetimit (OST) sh.a. për vitin 2024”, si dhe pikës 1, të rekomandimeve të dokumentit “Vlerësimi i Raportit Vjetor të Zyrtarit të Pajtueshmërisë së Operatorit të Sistemit të Transmetimit për vitin 2024, në këtë pikë do të përshkruhet struktura organizative e OST-së.
Struktura aktuale e OST-së, miratuar me vendim të Këshillit Mbikëqyrës nr. 9, datë 21.12.2021, “Për miratimin e strukturës organizative të aparatit qendror të ‘OST’ sh.a.”, është e organizuar në departamente dhe drejtori, si vijon:
- Kabineti;
- Departamenti i Financës;
- Drejtoria e Projekteve të Huaja;
- Drejtoria e Prokurimeve;
- Njësia e Kërkim-Zhvillimit;
- Drejtoria e Planifikim-Zhvillimit të Rrjetit të Transmetimit;
- Drejtoria e Shfrytëzim-Mirëmbajtjes dhe Transmetimit;
- Departamenti i Shërbimeve TI dhe Telekomunikacionit;
- Departamenti i Operimit të Sistemit;
- Departamenti i Administrimit;
- Departamenti Ligjor dhe Çështjeve Korporative;
- Departamenti i Tregut.
Vlen të theksohet se edhe në këtë organizim të strukturave të brendshme të OST-së, disa nga departamentet/drejtoritë vazhdojnë të kryejnë funksionet teknike dhe garantojnë përmbushjen e detyrimeve të “OST” sh.a., në përputhje me nenet 56, 57, 60 dhe 61, të ligjit nr. 43/2015, “Për sektorin e energjisë elektrike”, i ndryshuar, të tilla si:
- Departamenti i Operimit të Sistemit;
- Departamenti i Tregut; 
- Drejtoria e Planifikim-Zhvillimit të Rrjetit të Transmetimit; 
- Drejtoria e Shfrytëzim-Mirëmbajtjes dhe Transmetimit.
Departamenti i Operimit të Sistemit, në varësi të drejtpërdrejtë nga administratori nuk ka pësuar ndryshime.
Dy drejtoritë e lartpërmendura kanë qenë të organizuara më parë brenda Departamentit të Transmetimit, por përveç varësisë hierarkike që tashmë është e drejtpërdrejtë nga administratori i shoqërisë, nuk ka asnjë ndryshim në detyra funksionale.
Edhe sa i përket Departamentit të Shërbimeve TI dhe Telekomunikacionit, i cili përfshin Drejtorinë e Shërbimeve TI (organizuar më parë si sektor dhe më pas drejtori) dhe Drejtorinë e Telekomunikacionit, janë struktura të brendshme ekzistuese të cilat janë zgjeruar në vijim të angazhimeve të “OST” sh.a. si anëtare e ENTSO-E, me qëllim garantimin e mirëfunksionimit dhe sigurisë së platformave dhe rrjetit të OST-së nga njëra anë, si dhe zgjerimit të objektit të veprimtarisë së “OST” sh.a., nëpërmjet ofrimit të kapaciteteve të transmetimit të të dhënave, apo shërbimit të komunikimeve elektronike për të tretë. Dhe ky departament ka varësi të drejtpërdrejtë nga administratori.
Departamenti i Tregut në varësi të drejtpërdrejtë nga administratori, i cili ka në përbërje Drejtorinë e Shërbimeve të Tregut dhe Drejtorinë e Operimit të Tregut, është krijuar si një strukturë e re duke përfshirë ato ekzistuese, por duke shtuar funksionet për përmbushjen e detyrimeve të “OST” sh.a., në kuadër të ndryshimeve ligjore dhe zhvillimeve të fundit të sektorit elektroenergjitik. Ky departament organizon, drejton dhe mbikëqyr procesin e operimit normal të Sistemit Elektroenergjetik nëpërmjet prokurimit, disponibilitetit të shërbimeve ndihmëse, propozimin e produkteve të reja të shërbimeve ndihmëse, energjisë balancuese dhe energjisë për mbulimin e humbjeve në rrjet, evidentimit të disbalancave dhe menaxhimin kontraktual e financiar të tyre me palët përgjegjëse për disbalancat dhe me furnizuesit përkatës të shërbimeve ndihmëse.
Sa i përket departamenteve apo drejtorive që kryejnë funksione administrative dhe të shërbimeve të përditshme në shoqëri, nuk ka ndonjë ndryshim thelbësor përveç riorganizimit dhe ndryshimit të emërtimit.
Përgjatë vitit 2025 nuk ka pasur ndryshime të strukturës organizative të aparatit qendror të “OST” sh.a.
Për sa më lart, ZP-ja ka informuar ERE-n me anë të shkresës nr. 29/1 prot., datë 24.2.2026.
[bookmark: _Toc225512594]4.3.2.5 Drejtuesit e OST-së
Në referim të pikës B.1, të Programit të Pajtueshmërisë, drejtuesit e OST-së, të tillë si kryetari dhe anëtarët e Këshillit Mbikëqyrës, administratori dhe stafi drejtues (drejtuesit e njësive strukturore), duhet të jenë të pavarur nga kompanitë vertikalisht të integruara ose ndonjë pjesë të tyre, gjatë ushtrimit të veprimtarisë së tyre të përditshme. Ky detyrim përfshin dhe punonjësit të raportojnë direkt tek menaxhimi për çështje që kanë të bëjnë me operimin, mirëmbajtjen dhe zhvillimin e rrjetit.
Programi i Pajtueshmërisë përcakton disa kërkesa të cilat janë marrë në konsideratë nga Zyrtari i Pajtueshmërisë për të gjykuar, në lidhje me pavarësinë e punonjësve që mbajnë poste drejtuese në OST, e konkretisht: punësimin/lidhjen profesionalisht me kompani vertikalisht të integruara ose ndonjë pjesë të tyre, përcaktimi i pagës për këta punonjës, interesi ose përfitimet financiare në mënyrë të drejtpërdrejtë ose të tërthortë nga kompanitë vertikalisht të integruara ose ndonjë pjesë të tyre, transferimi nga këto kompani dhe anasjelltas, zotërimi ose jo i aksioneve në këto kompani.
Në lidhje me këto kritere, është kërkuar informacion nga Drejtoria e Burimeve Njerëzore të OST-së për personat e emëruar në poste drejtuese për vitin 2025, background-in e tyre profesional sipas CV-ve, librezën e tyre të punës, si dhe kontratën individuale të punës.
Nga shqyrtimi i dokumentacionit të vënë në dispozicion nga Drejtoria e Burimeve Njerëzore rezulton se:
Është lidhur kontratë e re pune për 3 (tre) punonjës në nivel drejtori dhe për 3 (tre) punonjës në nivel shef sektori. Nuk rezulton që këta punonjës të kenë pasur marrëdhënie pune/ interesi/përfitime financiare nga kompanitë shtetërore të prodhimit apo shpërndarjes së energjisë elektrike.
Paga e tyre është përcaktuar në bazë të udhëzimit dhe strukturës së pagave të OST-së miratuar me vendim të Këshillit Mbikëqyrës.
Nuk ka ndonjë informacion nga Drejtoria e Burimeve Njerëzore për konflikt të mundshëm interesi për punonjësit aktuale apo atyre të punësuar rishtazi.
Mostransferimi i stafit të Operatorit të Sistemit të Transmetimit të Energjisë Elektrike te ndërmarrjet/sipërmarrjet që kryejnë ndonjë nga veprimtaritë e prodhimit apo furnizimit të energjisë elektrike, është një nga kushtet e vendosura në vendimin e ERE-s nr.43, datë 15.3.2017, “Mbi miratimin përfundimtar të certifikimit të Operatorit të Sistemit të Transmetimit të Energjisë Elektrike ‘OST’ sh.a.”, në përputhje me nenin 54, pika 6, të ligjit nr. 43/2015, “Për sektorin e energjisë elektrike” dhe nenin 9, pika 6, të Direktivës 2009/72/EC mbas marrjes së opinionit të Sekretariatit të Komunitetit të Energjisë”.
Në përmbushje të këtij detyrimi, OST-ja ka parashikuar në kontratën kolektive të punës një klauzolë ku përcaktohet se punonjësit që mbajnë pozicione “Drejtori” dhe raportojnë direkt tek administratori i shoqërisë dhe “Shef sektori”, të lidhur me aktivitetet e përditshme të shoqërisë, nuk do të punësohen tek ndërmarrjet/sipërmarrjet që kryejnë ndonjë nga veprimtaritë e prodhimit apo furnizimit të energjisë elektrike, për një periudhe 1-vjeçare pas përfundimit të marrëdhënies së punës me “OST” sh.a. dhe ka informuar ERE-n mbi këtë përcaktim, me anë të shkresës nr. 2143 prot., datë 16.3.2018.
Në tetor të vitit 2025, është lidhur kontrata e re kolektive e punës për punonjësit e OST-së, në nenin 57 të së cilës parashikohet ndalimi i punësimit tek ndërmarrjet/sipërmarrjet që kryejnë ndonjë nga veprimtaritë e prodhimit apo furnizimit të energjisë elektrike, për kategorinë e punonjësve sipas aneksit nr. 1 të kontratës.
Kontrata individuale e punës, e hartuar në bazë të dispozitave të Kodit të Punës, akteve nënligjore në fuqi që rregullojnë marrëdhëniet e punës, si dhe akteve të brendshme të shoqërisë të detyrueshme për t’u zbatuar, përmban parashikime në lidhje me mënyrën e përdorimit dhe trajtimit të informacionit konfidencial nga punonjësit që janë në dijeni të tij për shkak të pozicionit që ato mbajnë, që është një nga kriteret e pavarësisë së punonjësve gjatë ushtrimit të detyrës së tyre.
Duke marrë parasysh rëndësinë e këtij kriteri, parashikimet e ligjit për sektorin e energjisë elektrike dhe të akteve të tjera në fuqi mbi trajtimin e informacionit konfidencial, si dhe sekretit tregtar që punonjësit e OST-së vihen në dijeni për shkak të detyrës, të gjithë punonjësit në pozicione drejtuese në OST, sipas kategorive të përcaktuara në aneksin bashkëlidhur kontratës kolektive nr. 5457 prot., datë 14.10.2025, kanë nënshkruar marrëveshjen e konfidencialitetit. 
[bookmark: _Toc46172223][bookmark: _Toc225512595]4.3.3 Pavarësia financiare
Monitorimi i përmbushjes së këtij detyrimi është bërë duke marrë parasysh programin ekonomik për vitin 2025 dhe miratimin e tij, pasqyrat financiare, si dhe audituesit ligjorë të emëruar.

Në lidhje me këtë kriter janë marrë në shqyrtim miratimi i programit ekonomik për vitin 2025, si dhe emërimi i audituesve ligjorë për auditimin e pasqyrave financiare.
Nga shqyrtimi i dokumentacionit të vënë në dispozicion, rezulton se:
Këshilli Mbikëqyrës i “OST” sh.a. me vendimin nr. 14, datë 26.12.2024, ka miratuar programin e zhvillimit ekonomik të OST-së për vitin 2025, miratuar me shkresë nr. 3/3, datë 29.1.2025, të Ministrisë së Ekonomisë, Kulturës dhe Inovacionit në cilësinë e aksionerit të vetëm.
Për të hartuar Programin e Zhvillimit Ekonomik janë marrë parasysh faktorët e mëposhtëm[footnoteRef:7]: [7:  Të dhënat janë siguruar nga Drejtoria Ekonomike, materialet shpjeguese dërguar Këshillit Mbikqyrës për miratimin e programit ekonomik për vitin 2025.] 

- Parashikimet afatmesme dhe afatgjata të investimeve, programimi i shpenzimeve operative të nevojshme për ushtrimin e aktivitetit normal në funksion të një shërbimi sa më të plotë dhe cilësor dhe përdorimi me efikasitet i aseteve të shoqërisë;
- Kërkesat e njësive operative drejtuar OST-së; 
- Realizimet ndër vite për secilin zë, realizimi faktik 9-mujor për vitin 2024, si dhe parashikimi për pritshmërinë e vitit 2024;
- Struktura organizative e “OST” sh.a.;
- Kërkesat që dalin nga aderimi i “OST” sh.a. në organizmat ndërkombëtarë;
- Vendimin nr. 72, datë 13.4.2022, të Bordit të ERE-s, “Mbi miratimin e tarifës së transmetimit të energjisë elektrike për periudhën 2022–2024.
Gjatë vitit 2025, programi ekonomik është ndryshuar me vendim të Këshillit Mbikëqyrës nr. 12, datë 3.11.2025, “Për disa ndryshime në vendimin nr. 14, datë 3.11.2024, ‘Për miratimin e Programit të Zhvillimit Ekonomik të ‘OST’ sh.a., për vitin 2025’”.
Këto ndryshime janë kryer me qëllim përshtatjen e programit ekonomik me prioritetet dhe efektivitetin e fondeve të programuara më parë, duke bërë një rialokim ndërmjet zërave të parashikuara më parë, duke mos ndryshuar nivelin total të fondeve të miratuara në parashikimet vjetore.
4.3.3.2 Pasqyrat financiare
Pasqyrat Financiare të OST-së përgatiten në përputhje me Standardet Ndërkombëtare të Raportimit Financiar (SNRF) të publikuara nga Bordi i Standardeve Ndërkombëtare të Kontabilitetit (IASB) dhe interpretimeve të publikuara nga Komiteti i Interpretimeve të Raportimeve Financiare Ndërkombëtare (“IFRIC”) të IASB.
Me vendimin nr. 6, datë 18.9.2025, të Këshillit Mbikëqyrës janë miratuar pasqyrat financiare individuale dhe të konsoliduara të OST-së për vitin 2023.
Me vendim nr. 4, datë 29.10.2025, të aksionarit të vetëm, janë miratuar pasqyrat financiare të OST-së për vitin 2024 të certifikuara nga audituesit ligjorë.
Me shkresën nr. 2551/1 prot., datë 15.12.2025, të Aksionerit të Vetëm, janë caktuar Audituesit Ligjorë për kryerjen e auditimit ligjor të detyrueshëm dhe certifikimin e Pasqyrave Financiare të “OST” sh.a. për vitin 2025.
Pasqyrat financiare Individuale të OST-së për vitin e mbyllur më 31.12.2025, janë finalizuar në datën 27.3.2026 dhe aktualisht janë në proces auditimi.
Ndërkohë, janë në proces finalizimi pasqyrat financiare të konsoliduara të shoqërisë për vitin e mbyllur më 31.12.2025.
[bookmark: _Toc225512597]4.3.3.3 Audituesit ligjorë
Me shkresën nr. nr. 2551/1 prot., datë 15.12.2025, ministri i Ekonomisë dhe Inovacionit ka emëruar audituesit ligjorë për të kontrolluar dhe certifikuar llogaritë vjetore të OST-së për vitin 2025.
Në vijim, me qëllim garantimin e pavarësisë së audituesve ligjorë që është një nga kërkesat e vendimit të ERE-s për certifikimin e OST-së si operator i pavarur, me anë të shkresës nr. 2082 prot., datë 18.3.2026, OST-ja i është drejtuar Ministrisë së Infrastrukturës dhe Energjisë, në cilësinë e përfaqësuesit të aksionarit të vetëm për shoqëritë KESH dhe OSHEE, duke e informuar mbi audituesit ligjorë të caktuar për auditimin e pasqyrave financiare të OST-së për vitin 2025, me qëllim garantimin e pavarësisë së audituesve të emëruar për auditim në shoqëritë KESH dhe OSHEE. 
Kontrata nr. 230 prot., datë 12.1.2026, “Për kryerjen e auditimit ligjor të detyrueshëm të pasqyrave financiare individuale, pasqyrave financiare të konsoliduara, si dhe pasqyrave të projekteve të financuara me fonde të huaja, për vitin ushtrimor të mbyllur më 31.12.2025, të shoqërisë ‘OST’ sh.a.”, lidhur ndërmjet OST-së dhe audituesve ligjorë, përmban klauzola mbi konfidencialitetin e informacionit të mbledhur gjatë kryerjes së shërbimit nga ekspertët, si dhe përgjegjësinë për dëmshpërblim në rast të shkeljes së tyre.
[bookmark: _Toc46172224][bookmark: _Toc225512598]4.3.4 Pavarësia operacionale
Pavarësia operacionale ka të bëjë me: i. burimet e duhura teknike, njerëzore apo të tjera të nevojshme për të operuar në mënyre eficiente; dhe ii. një seri kufizimesh në marrëdhëniet me kompanitë vertikalisht të integruara, të cilat sigurojnë konfidencialitetin e informacionit të ndjeshëm tregtar, referuar kushteve të Programit të Pajtueshmërisë.
Rezulton se stafi i OST-së nuk ka marrëdhënie punësimi me kompanitë vertikalisht të integruara që kryejnë ose janë të angazhuara në aktivitetet e prodhimit dhe/ose furnizimit të energjisë elektrike dhe gazit natyror ose degë të tyre.
Gjithashtu, OST-ja siguron shërbime të suportit teknik nga palë të treta në bazë të kontratave të lidhura.
Nga verifikimi i këtyre kontratave rezulton se ato janë në pajtueshmëri me kushtet e programit të pajtueshmërisë (klauzolat e konfidencialitetit).
- Sa i përket ndarjes së ndonjë sistemi informacioni (në terma të hardware dhe software) me ndonjë nga kompanitë vertikalisht të integruara që kryejnë ose janë të angazhuara në aktivitetet e prodhimit dhe/ose furnizimit të energjisë elektrike dhe gazit natyror ose degë të tyre ose kontraktorë të tyre, në lidhje me sistemet e tyre të sigurisë dhe të informacionit, pas marrjes së informacionit nga Departamenti i Operimit të Sistemit ka rezultuar se: 
Përgjatë vitit 2025, nuk rezulton që OST-ja të ketë ndarë ndonjë sistem informacioni nga pikëpamja Hardware. Në lidhje me pjesën Software, OST-ja merr informacione nga disa sisteme SCADA të KESH-it dhe OSHEE-së, për qëllime monitorimi të nënstacioneve, si dhe në bazë të kërkesave që duhet të plotësojnë përdoruesit e lidhur në rrjetin e OST-së, referuar Kodit të Transmetimit. 
Për sa më lart, shkëmbimi i informacionit bëhet në respektim të dispozitave të Kodit të Transmetimit, në lidhje me konfidencialitetin e konkretisht nenit 9, “Komunikimi ndërmjet OST-së dhe përdoruesve” dhe neni 10 “Konfidencialiteti”.
Shpjegime të hollësishme mbi sigurinë e sistemeve të teknologjisë së informacionit dhe konfidencialitetin e informacionit të ndjeshëm tregtar, janë dhënë në pikën 4.2.1 të këtij Raporti.
[bookmark: _Toc46172225][bookmark: _Toc225512599]KAPITULLI II
[bookmark: _Toc46172226][bookmark: _Toc225512600]5. Zbatimi i rekomandimeve të zyrtarit të pajtueshmërisë për një implementim sa më eficient të programit të pajtueshmërisë
Kjo pjesë e raportit paraqet masa e ndërmarra për zbatimin e rekomandimeve të lëna nga ZP-ja në raportin e vitit 2024. 
[bookmark: _Toc46172228][bookmark: _Toc225512601]5.1 Njoftimi zyrtar dhe pjesëmarrja e ZP-së në mbledhjet e Këshillit Mbikëqyrës
Si një detyrim që lind nga përcaktimet e Programit të Pajtueshmërisë së OST-së dhe duke marrë parasysh faktin që gjatë vitit 2025 (periudha janar–dhjetor 2025) ZP-ja nuk është njoftuar mbi mbledhjet e Këshillit Mbikëqyrës, rekomandoj që strukturat përkatëse të OST-së të njoftojnë zyrtarisht ZP-në për pjesëmarrje në mbledhjet e këshillit dhe veçanërisht ato të përcaktuara në pikat 56.1, 56.2 dhe 56.3, të programit të pajtueshmërisë që do të zhvillohen në vijim, si dhe t’i vënë në dispozicion materialet e nevojshme të mbledhjeve.
Ky rekomandim konsiderohet i pazbatuar.
[bookmark: _Toc46172231][bookmark: _Toc225512602]5.2 Trajnimet në lidhje me ruajtjen e konfidencialitetit të të dhënave/sekretit tregtar
Në funksion të përmbushjes së parashikimeve të ligjit për sektorin e energjisë dhe përcaktimeve të Programit të Pajtueshmërisë për ruajtjen e konfidencialitetit të dhënave/informacionit të ndjeshëm tregtar, është e rëndësishme kryerja e trajnimeve të vazhdueshme me të gjithë punonjësit e OST-së dhe veçanërisht me ato punonjës që kanë të drejta aksesi në platformat elektronike të OST-së.
Në lidhje me këtë pikë, nga Zyrtari i Pajtueshmërisë është rekomanduar mbajtjen në fokus të veçantë nga Sektori i Politikave të Sigurisë së Informacionit në bashkëpunim me Drejtorinë e Shërbimeve TI dhe Drejtorinë e Shërbimeve të Automatizuara të Rrjetit, informimin dhe trajnimin e vazhdueshëm të punonjësve dhe veçanërisht të atyre të punësuar rishtazi për ruajtjen e konfidencialitetit të të dhënave/informacionit të ndjeshëm tregtar.
Nga verifikimi i kryer, rezulton se gjatë vitit 2025, janë zhvilluar trajnime për stafin me të drejtë aksesi në platformat e menaxhuara nga DSHTI, DOS, DRRT dhe DSHT, në lidhje me sigurinë e informacionit dhe trajtimin e informacionit konfidencial dhe të ndjeshëm tregtar.
Janë realizuar ushtrime praktike për mbrojtje dhe reagim ndaj sulmeve ransomware, rikthimin e shërbimeve, trajnime mbi praktikat e sigurta në zhvillimin e aplikacioneve, si dhe trajnime për menaxhimin e sistemeve SCADA dhe HMI, me fokus në sigurinë operative dhe kontrollin e aksesit, trajtuar në pikën 4.2.2.3 të raportit.
Ky rekomandim konsiderohet i zbatuar.
[bookmark: _Toc225512603]5.3 Informimi i ZP-së mbi vënien në dispozicion të të tretëve të rrjetit të fibrave optike (OPGW) që OST-ja zotëron
Duke qenë se OST-ja ka tashmë si objekt të veprimtarisë së saj zhvillimin dhe funksionimin në fushën e komunikimeve elektronike, sikurse është vënia në dispozicion e rrjetit të fibrave optike (OPGW) në dispozicion të të tretëve, është rekomanduar që ZP-ja të informohet vazhdimisht nga Drejtoria e Shërbimeve të Telekomunikacionit mbi ecurinë e projektit, si dhe t’i vihet në dispozicion paraprakisht draftkontrata që do të lidhet me të tretët, në lidhje me kushtet që do të vendosen për sigurinë e sistemit të transmetimit, si dhe sigurinë kibernetike.
Nga informacioni i marrë, trajtuar në pikën 4.1.2.1, rezulton që ky informacion i është vënë në dispozicion Zyrtarit të Pajtueshmërisë në momentin që është kërkuar për hartimin e këtij raporti. 
Ky rekomandim konsiderohet i zbatuar.
[bookmark: _Toc225512604]5.4 Rishikimi dhe përditësimi i Programit të Pajtueshmërisë
Duke marrë në konsideratë ndryshimet më të fundit në aktet ligjore, nënligjore, rregullatore, si dhe të strukturës organizative të OST-së është rekomanduar që OST-ja të bëjë rishikimin e Programit të Pajtueshmërisë, duke reflektuar në të ndryshimet e përmendura më lart.
Nga verifikimi i kryer rezulton që programi i pajtueshmërisë nuk është rishikuar.
Për sa më lart, rezulton se ky rekomandim nuk është zbatuar.
[bookmark: _Toc225512605][bookmark: _Toc46172232]6. Rekomandimet e ERE-s për ZP-në, sipas vendimit nr. 337, datë 18.12.2025
Me anë të vendimit nr. 337, 18.12.2025, nga vlerësimi i raportit të pajtueshmërisë për vitin 2024, ERE ka shprehur nevojën për përmirësim duke lënë rekomandimet përkatëse për periudhën pasardhëse.
[bookmark: _Toc225512606]6.1 Raportim mbi strukturën organizative të OST-së
ERE rekomandon për ZP-në, një raportim më të qartë dhe të përditësuar mbi strukturën organizative të “OST” sh.a. dhe ndryshimet eventuale, në përputhje me detyrimet raportuese të Programit të Pajtueshmërisë, si dhe rekomandimi që ky raportim të kryhet brenda dy muajve të parë të vitit pasardhës.
ZP--ja ka raportuar në lidhje me këtë rekomandim me anë të shkresës 29/1 prot., datë 24.2.2026 dhe ka shtuar në raport pikën 4.3.2.4 “Struktura organizative”.
[bookmark: _Toc225512607]6.2 Përditësim i listës së autorizimeve për akses
ERE rekomandon përmbushjen e plotë të detyrimeve të Programit, lidhur me të dhënat dhe platformat e informacionit, përfshirë rishikimin dhe përditësimin të paktën një herë në vit të listës së autorizimeve për aksesin në informacionin tregtar të ndjeshëm.
Në lidhje me këtë rekomandim, nga ana e ZP-së është përcjellë kërkesa pranë strukturave përkatëse. Nga informacioni i marrë rezulton se nuk ka një listë të autorizimeve për akses në informacionin e ndjeshëm tregtar, por do të përgatitet një e tillë në vazhdim. Plotësimi i kësaj kërkese do të monitorohet nga ana e ZP-së.
[bookmark: _Toc225512608]6.3 Mbi publikimin e informacionit publik
Përmbushja e detyrimeve të Programit për informacionin publik, përfshirë raportimi mbi arkivimin e informacionit konfidencial.
Në lidhje me këtë detyrim, nga ana e ZP-së është komunikuar me strukturat përkatëse, duke kërkuar publikimin në website-in e OST-së “Metodologjinë për përcaktimin e tarifës”. Nga informacioni i marrë rezulton se kjo metodologji është publikuar në rubrikën “Dokumentacioni udhëzues, në linkun: 
https://ost.al/wpcontent/uploads/2026/03/Metodologjia_e_llogaritjes_se_tarifave_te_transmetimit_te_energjise_elektrike-2.pdf, trajtuar në pikën 4.1.1 të raportit.
Gjithashtu, është kërkuar informacion pranë strukturave përkatëse mbi arkivimin e informacionit konfidencial. Nga informacioni i marrë nga Sektori i Protokoll-Arkivit, rezulton se: 
Dokumentet të cilat përmbajnë informacion konfidencial administrohen dhe arkivohen sipas përcaktimeve të ligjit nr. 9154, datë 6.11.2003, “Për arkivat”, i ndryshuar, si dhe “Normave tekniko-profesionale dhe metodologjike të shërbimit arkivor në Republikën e Shqipërisë”.
[bookmark: _Toc225512609]6.4 Informacion mbi të ardhurat nga rrjeti OPGW
Depozitimi pranë ERE-s i informacionit të detajuar mbi përdorimin e të ardhurave nga rrjeti OPGW, duke përfshirë analizën e kryer nga drejtoria teknike dhe vlerësimin e pavarur të Zyrtarit të Pajtueshmërisë mbi ndikimin në pavarësinë financiare të “OST” sh.a., në përputhje me kërkesat e Programit dhe vendimin nr. 194/2019.
Në lidhje me këtë rekomandim, nga ana e ZP-së i është kërkuar strukturës përgjegjëse kryerja e një analize të tillë. Nga informacioni i vënë në dispozicion nga Drejtoria e Shërbimeve të Telekomunikacionit, nuk evidentohet mundësia për të kryer një vlerësim të plotë dhe të besueshëm mbi efektin e të ardhurave të realizuara nga kontratat për ofrimin e shërbimit “LAN 2 LAN”. Analiza e paraqitur nga kjo drejtori ofron një pasqyrë të përgjithshme mbi përdorimin e këtyre të ardhurave, por nuk mbështetet në të dhëna të detajuara dhe të verifikueshme, lidhur me shpërndarjen e tyre, trajtuar më hollësisht në pikën 4.1.2.1 të raportit.
[bookmark: _Toc225512610]6.5 Mekanizmat e dokumentimit dhe gjurmueshmërisë
Forcimi i mekanizmave të dokumentimit dhe gjurmueshmërisë për shkeljet e Programit, trajnimin/udhëzimin e stafit dhe konsultimet e dhëna, me qëllim rritjen e transparencës dhe përgjegjësisë së plotë.
Në lidhje me këtë rekomandim, nga ana e ZP-së do të ndiqen procedura në mënyrë që të bëhet e mundur identifikimi dhe raportimi i shkeljeve të programit të pajtueshmërisë, si dhe realizimi i trajnimeve, të paktën 1 herë në vit, me stafin e shoqërisë, me qëllim ndërgjegjësimin mbi zbatimin e programit.
[bookmark: _Toc225512611]7. Rekomandimet e Zyrtarit të Pajtueshmërisë për një implementim sa më eficient të programit të pajtueshmërisë
Kjo pjesë e raportit paraqet procedurat e nevojshme që duhen ndjekur për të zhvilluar dhe implementuar një seri veprimesh të cilat do të aktivizojnë sensin e kulturës korporative për ndërgjegjësimin e stafit të shoqërisë mbi çështjet e pajtueshmërisë. 
[bookmark: _Toc46172233][bookmark: _Toc225512612][bookmark: _Toc46172234]7.1 Njoftimi zyrtar dhe pjesëmarrja e ZP-së në mbledhjet e Këshillit Mbikëqyrës
Si një detyrim që lind nga përcaktimet e Programit të Pajtueshmërisë së OST-së dhe, duke marrë parasysh faktin që gjatë vitit 2025 ZP-ja nuk është njoftuar mbi mbledhjet e Këshillit Mbikëqyrës, rekomandohet që strukturat përkatëse të OST-së, të njoftojnë zyrtarisht ZP-në për pjesëmarrje në mbledhjet e Këshillit dhe veçanërisht ato të përcaktuara në pikat 56.1, 56.2 dhe 56.3 të Programit të Pajtueshmërisë që do të zhvillohen në vijim si dhe t’i vënë në dispozicion materialet e nevojshme të mbledhjeve.
[bookmark: _Toc46172235][bookmark: _Toc225512613]7.2 Trajnimet në lidhje me konfidencialitetin e të dhënave/informacionit të ndjeshëm tregtar
Në funksion të përmbushjes së parashikimeve të ligjit për sektorin e energjisë dhe përcaktimeve të Programit të Pajtueshmërisë për ruajtjen e konfidencialitetit të dhënave/informacionit të ndjeshëm tregtar, është e rëndësishme kryerja e trajnimeve të vazhdueshme me të gjithë punonjësit e OST-së dhe, veçanërisht, me ato punonjës që kanë të drejta aksesi në platformat elektronike të OST-së.
Në lidhje me këtë pikë, rekomandohet të vijohet mbajtja në fokus të veçantë nga Sektori i Politikave të Sigurisë së Informacionit në bashkëpunim me Drejtorinë e Shërbimeve TI dhe Drejtorinë e Shërbimeve të Automatizuara të Rrjetit, informimin dhe trajnimin e vazhdueshëm të punonjësve dhe veçanërisht të atyre të punësuar rishtazi për ruajtjen e konfidencialitetit të dhënave/informacionit të ndjeshëm tregtar.
[bookmark: _Toc225512614][bookmark: _Toc46172236]7.3 Informimi i ZP-së mbi ofrimin e shërbimit të rrjetit të fibrave optike (OPGW)
Duke marrë në konsideratë vijimësinë e aktivitetit të OST-së në fushën e komunikimeve elektronike, përfshirë vënien në dispozicion të rrjetit të fibrave optike (OPGW) për palë të treta, si dhe kërkesat e përcaktuara në pikën 4 (d), të vendimit nr. 337, datë 18.12.2025, të ERE-s, rekomandohet që:
ZP-ja të informohet në mënyrë të vazhdueshme nga Drejtoria e Shërbimeve të Telekomunikacionit, në lidhje me:
[bookmark: _Toc46172237][bookmark: _Toc225512615]- ecurinë e veprimtarisë në fushën e komunikimeve elektronike;
- analizën e detajuar të të ardhurave të gjeneruara nga kontratat përkatëse, si dhe shpërndarjen konkrete të tyre në shpenzime apo investime;
- kontratat e lidhura me palë të treta, duke përfshirë kushtet e përcaktuara për garantimin e sigurisë së sistemit të transmetimit dhe sigurisë kibernetike.
7.4 Rishikimi dhe përditësimi i Programit të Pajtueshmërisë
Duke marrë në konsideratë ndryshimet më të fundit në aktet ligjore, nënligjore, rregullatore, si dhe të strukturës organizative të OST-së, duhet bërë rishikimi i Programit të Pajtueshmërisë, me qëllim përshtatjen me ndryshimet më të fundit.
Për sa më lart, rekomandohet që OST-ja të bëjë rishikimin e Programit të Pajtueshmërisë, duke reflektuar në të ndryshimet më të fundit ligjore, nënligjore, rregullatorë, si dhe ndryshimet e strukturës organizative të OST-së.
[bookmark: _Toc46172238][bookmark: _Toc225512616]KAPITULLI III
[bookmark: _Toc46172239][bookmark: _Toc225512617]7. Konkluzione
Në përmbyllje të analizës për vitin 2025, rezulton se certifikimi i OST-së si operator i pavarur ka konsoliduar pozicionin e saj në tregun e energjisë. Liberalizimi i tregut ka mundësuar një ambient konkurrues ku pavarësia e shoqërisë mbetet prioriteti kryesor, në tri shtylla:
1. Pavarësia e menaxhimit dhe burimeve njerëzore: Duke respektuar kriteret e punësimit dhe duke shmangur ndikimet nga kompanitë e prodhimit apo furnizimit.
2. Integriteti financiar: Hartimi i pasqyrave në përputhje me standardet SNRF, mbikëqyrja nga IASB/IFRIC, si dhe pavarësia e audituesve ligjorë.
3. Eficienca operacionale: Trajtimi i barabartë i palëve dhe ruajtja e konfidencialitetit gjatë shkëmbimit të informacionit.
[bookmark: _GoBack]Raporti i vitit 2025 nuk nxjerr në pah ndonjë shkelje të qenësishme që të rezultojë në mosplotësim të ndonjë prej kërkesave të pajtueshmërisë që do të cenonte: ii. konfidencialitetin e të dhënave dhe të informacionit të ndjeshëm tregtar; apo iii. trajtimin e barabartë të përdoruesve të sistemit. 
Sa i takon pavarësisë së OST-së nga kompanitë vertikalisht të integruara që kryejnë ose janë të angazhuara në aktivitetet e prodhimit dhe/ose furnizimit të energjisë elektrike dhe gazit natyror, konstatimi i ekzistencës së një situate konflikti në kundërshtim me parashikimet e nenit 54, pika 3, germa “ç”, të ligjit nr. 43/2015, “Për sektorin e energjisë elektrike”, të ndryshuar, edhe pse i kufizuar në kohë, konsiderohet cenim i një prej kërkesave të pajtueshmërisë. Marrja e masave për shmangien e kësaj situate konsiderohet një hap i rëndësishëm për respektimin e kësaj kërkese.
Ndërgjegjësimi i stafit të shoqërisë mbi detyrimet e programit të pajtueshmërisë dhe raportimi në lidhje me shkeljet, është një domosdoshmëri, për identifikimin dhe shmangien e rasteve të sjelljeve diskriminuese ndaj përdoruesve të sistemit të transmetimit dhe ofruesve të shërbimeve të balancimit, ruajtjen e të dhënave dhe të informacionit të ndjeshëm tregtar, si dhe pavarësinë e stafit drejtues dhe punonjësve të tjerë të shoqërisë në shmangien e konfliktit të interesit gjatë ushtrimit të detyrës së tyre. 

Tiranë, më 30.3.2026.
Brunilda Veizi
ZYRTARI I PAJTUESHMËRISË SË “OST” SHA

